
„SCHIMBĂ-TE!/ 


„Gândite mai târziu — pe stradă, în tren, pe un drum de 
țară — toate acestea ar putea părea absurde, dar teatrul nu 
este în fond decât un pact cu absurdul, exercitarea lui 
eficientă şi fastuoasă“. 


Astfel îşi începe Julio Cortázar povestirea Instrucţiuni 
pentru John Howell!. Printr-o parabolă condensată eficient, 
scriitorul argentinian dezvoltă o teorie teocentrică, în care, prin 
tema piesei încadrate, transformă teatrul într-o noțiune 
autoreferențială, cu deschidere spre  sală/public/lector. 
Reîntoarcerea la text - la opera dramaturgică - presupune 
reevaluarea artei teatrale, a ceea ce ascunde termeni ca iluzia 
scenică ori distanțarea, modelul à italienne, formulele 
sofisticate de decor, teatrul gol etc. Eroii piesei lui Cortázar intră 
în posesia spațiului de joc şi se lasă robiți de spectacularul 
existenței, de ceea ce are reprezentația în straturile sale cele mai 
ascunse. 

Rice, personajul pe care ni-l aduce în fața ochilor Cortăzar, 
se trezeşte din calitatea de spectator în cea de personaj, fiind 
constrâns de „doi oameni ce păreau că se plictisesc“ să urce pe 


1 În Meandre. Proză universală contemporană, coordonator: Viorica 
Mircea, cuvânt înainte de Alexandru Balaci, prefața de Laurenţiu Ulici, 
Bucureşti, Astra, 1988, pp. 352-362. 


scenă şi, începând cu actul al doilea, să joace rolul lui Howell. 
Scena îi va „insufla“ replicile pe care trebuie să le dea Evei — 
viitoarea victimă a unui joc în aparență inexplicabil — şi, totodată, 
are efectul unei oglinzi interioare, dezvăluindu-i sinele şi 
obligându-l la vigilență. Scena se dovedeşte a fi mai reală decât 
însăşi realitatea, în măsura în care Rice are de acum putinţa de a 
vedea ceea ce insul cotidian nu poate să vadă. 

Totuşi, atât John Howell cât şi Eva (Şi, desigur, cei care au 
pus la cale întreaga mizanscenă) ştiu că sunt şi nu sunt în acelaşi 
timp personaje, actori şi victime ale jocului funambulesc. Pentru 
că lumea, va trebui să învăţăm până la urmă, nu e decât un bâlci 
ce împresoară pământul. De acum, pentru ei, a fi pe scenă 
înseamnă, mai presus de orice, a-şi dovedi existența sau, mai 
simplu, a exista. Eva încearcă să-i strecoare lui Howell un semnal 
de ajutor, dar sprijinul său nu poate fi, în mijlocul jocului dibace 
şi complicat pus la cale, decât vlăguit şi, mai mult, inoportun. 

Spațiul pe care eroii noştri îl populează este unul definitiv 
absurd, dominat şi condus de un Dumnezeu capricios; Omul în 
gri şi Omul înalt sunt două fețe glaciale ale Aceluiaşi. Omul în 
gri (dar putea fi la fel de bine şi Omul înalt) îi reamintește lui Rice 
- devenit, printr-un acelaşi procedeu al dedublării, John Howell 
- că „există o limită pentru aventură şi hazard“, o limită care îl 
poate transforma într-o „paiață“ şi care, în fine, reclamă o dublă 
relație: a insului cu arta şi cu propria sa viață. lar Rice îşi asumă 
riscul tentării acestei limite?. Libertatea se dovedeşte a fi o 


2 Sintagma este preluată din Gabriel Liiceanu, Tragicul. O 
fenomenologie a limitei şi depăşirii [Ediţia a Il-a revăzută], Bucureşti, 
Editura Humanitas, 1993. Apropierea lui John Howell/Rice de eroii 
tragediei clasice este posibilă întrucât personajul lui Cortázar este o 
conştiinţă pură, a cărui vină este aceea de a-şi asuma metafizic spaţiul 
fizic-estetic al scenei. Desigur, interpretarea poate avansa pe această linie, 
dar nu face obiectul întreprinderii noastre. Să mai spunem doar că Rice 
respectă formula hegeliană care descoperă vina în orice acțiune. 


nefericită îngăduință, iar implicarea într-un act agonal — debutul 
gestului autolitic. „Schimbă-te!“, îi cere Omul în gri lui Rice la 
sfârşitul primului act, iar acesta îşi îmbracă noul costum 
îndeplinind întocmai indicațiile din culise. Asta până în clipa în 
care înțelege că nu poți decât să accepti lumea absurdă, cu toate 
legile ei, sau să o părăseşti pentru totdeauna. „Instrucţiunile“ lui 
Cortázar probează o profundă şi privilegiată poetică a scenei, unde 
realul şi imaginarul, materia şi aparența se însoțesc şi se supun 
unor convenții afirmate şi nesocotite în egală măsură. 

Povestirea lui Cortázar ne oferă prilejul de a porni în 
depistarea însemnelor majore ale toposului circului lumii printr- 
un recurs pe care în mod necesar îl facem la metafora teatrului 
lumii, la cea a bâlciului sau la cea a Sărbătorii nebunilor. Dar, 
fiecare temă în parte posedă constanta spațiului pe care îl 
defineşte. Fiindcă spațiul nu este un loc oarecare, nu descrie doar 
limitele în care evoluează acțiunea (scenică, dramatică ori teatrală, 
aşa cum se va vedea), ci reprezintă o condiție fără de care teatrul 
devine absență. 


3 Se impune o precizare: absenţa are aici sensul comun şi nu face 
trimitere la „semnul zero“, care înseamnă tăcere ori nemişcare teatrală. 


TEATRUL - POVESTEA UNEI FACERI 


Dacă spectacolul se naşte din ritt, acesta va prezerva 
mult timp şi caracterul sacru al spaţiului configurat. Fie că 
este vorba de mistere, de cutia italiană sau de formule 
nonconvenționale, pot fi puşi în evidență indici ai unei 
spaţialități originare. Înclinăm să credem că şi astăzi se 
produce în teatru popularea „istorie“ înfaţişate scenic cu 
elemente care în esenţă aparțin unui timp primordial - din 
dorința (conştientă sau nu) de a avea o experienţă distinctă 
de imediatul cotidian şi cât mai apropiată de un scenariu 
mitico-ritualic5. Încercând să dea o definiție, Mircea Eliade 
spunea că: 


„[mitul] povesteşte o istorie sacră; el relatează un 
eveniment care a avut loc în timpul primordial, 
timpul fabulos al «începuturilor». Altfel zis, mitul 
povesteşte cum, mulțumită isprăvilor ființelor 
supranaturale, o realitate s-a născut, fie că e vorba de 
realitatea totală, Cosmosul, sau numai de un 


4 Cf. Vito Pandolfi, Istoria teatrului universal, vol. I, prefața de 
Ovidiu Drimba, traducere din limba italiană şi note de Lia Busuiocceanu, 
Bucureşti, Editura Meridiane, 1971, p. 17. 

5 Mircea Eliade, Sacrul şi profanul, traducere din limba franceză 
de Rodica Chira, Bucureşti, Editura Humanitas, 1999: „... până şi 
existența cea mai desacralizată păstrează încă urmele unei valorizări 
religioase a Lumii“ (p. 23). 


fragment: o insulă, o specie vegetală, o comportare 
umană, o instituție. E aşadar întotdeauna povestea 
unei «faceri»: ni se povesteşte cum ceva a fost 
produs, a început să fie“6. 


Înlocuind termenul mit cu cel de teatru, descoperim 
că definiția suferă minore amendamente, rezumând o 
aceeaşi nevoie a omului de a istorisi o „facere“ şi de a-l 
asimila pe spectator eroilor (mitici, în cazul teatrului antic, 
legendari, mai apoi etc.) şi faptelor adeseori exemplare ale 
acestora. De aceea, poate, tragedia antică propune un teatru 
al esenţelor, epurat de orice atribute iconografice. 

(Trecerea de la ritual la spectacol este datoare 
formării culturilor şi instaurării educației, esenţial diferită de 
instrucție, cea prin care insul are ca scop ocuparea unei 
poziţii favorabile pe scară socială.) 

Cu timpul, trecerea de la sacru la profan a impus şi 
un element nou, cel de joc. Spaţiul scenic a câştigat 
gratuitate şi s-a manifestat în afara nevoilor de ordin sacral 
(purificarea prin rostire, participarea cathartică etc.), totuşi, 
fără a se defini ca o categorie exclusivă. Totuşi, Johan 
Huizinga, în Homo ludens anunţă o teză pe cât de riscantă, 
pe atât de incitantă: principiile fundamentale ale jocului pot 
fi recuperate din cele ale sacrului. Spaţiul pe care ambele îl 
presupun, este unul independent de lumea cotidiană şi 
obligă la respectarea unui cod sau a unui set de reguli; se 
alătură coincidenţei celor două noţiuni, exuberanța (chiar 
extazul!) şi prelucrarea unui ansamblu de obiecte-simboluri, 
cuvinte-simboluri etc. La ]. Huizinga, jocul „poate fi numit o 


é Idem, Aspecte ale mitului, în româneşte de Paul G. Dinopol, 
prefața de Vasile Nicolescu, Bucureşti, Editura Univers, 1974, (Colecţia 
Eseuri), pp. 5-6. 


acțiune liberă, conştientă că este «neintenționată» şi situată 
în afara vieții obişnuite, o acțiune care totuşi îl poate absorbi 
cu totul pe jucător, o acţiune de care nu este legat nici un 
interes material direct şi care nu urmăreşte nici un folos, o 
acțiune care se desfăşoară în limitele unui timp determinat 
anume şi ale unui spațiu determinat anume, o acțiune care 
se petrece în ordine după anumite reguli şi care dă naştere 
la relații comunitare dornice să se înconjoare de secret sau 
să se accentueze prin deghizare, ca fiind altfel decât lumea 
obişnuită“7. Totuşi, în timp ce jocul „este formă pură, 
activitate care-şi află în sine scopul“, sacrul „este, 
dimpotrivă, conţinut pur: forță indivizibilă, echivocă, 
fugitivă, eficace'“8. 

Pendularea între lumea sacră şi cea profană, între 
fantastic şi real, i s-a datorat, în bună măsură, unui zeu al 
magiei, lui Dionysos. În secolul al VI-lea, în Grecia, s-a 
dezvoltat cultul ezoteric (şi orgiastic) al zeului „cel mai 
cumplit şi cel mai blând“ (cum l-a numit Euripide în 
Bacantele), „cel care îi scoate pe oameni din minţi“ (la 
Herodot), iar răspândirea cultului a fost dublată de apariția 
tragediei. Să nu uităm că scena - invenţie revendicată de 
Thespis (considerat şi cel dintâi autor dramatic) - s-a născut 
pe câmp, departe de oraş, poate la răscrucea unor drumuri. 
Choreuţii rosteau ditirambi dialogali pe scânduri aşezate pe 
butoaie de vin. Ca zeu orgiastic, Dionysos este înconjurat de 
menade (sau bacante), nimfe prin care lumea este atrasă 
într-o zonă a nebuniei sacre, potenţatoare a virtuților magice 


7 Johan Huizinga, Homo ludens. Încercare de determinare a 
elementului ludic al culturii, traducere din limba olandeză de H.R. Radian, 
prefața de Gabriel Liiceanu, Bucureşti, Editura Univers, 1977, pp. 49-50. 

8 Roger Caillois, Omul şi sacrul, ediţie adăugită cu trei anexe 
despre sex, joc şi război, în relațiile lor cu sacrul, traducere din limba 
franceză de Dan Petrescu, Bucureşti, Editura Nemira, 1998, pp. 175-176. 


şi suport al fecundității. Ceea ce face ca un cult al unui zeu 
secundar să evolueze, să depăşească stadiul de eveniment 
religios, este spațiul uman în care jocul său înrâureşte. 
Dionysos este, la origini, un zeu carnivor, ucigaş de animale 
şi chiar de oameni; ulterior trace în faza „vegetală“ şi 
urmează un proces de antropomorfizare. Într-una din 
variantele care-i descrie apariția -ne referim la cea ctoniană- 
, Dionysos este scos de Zeus din pântecul mamei ucise, o 
pământeancă, Semele, fiica regelui din Cadmos, şi purtat în 
propria-i coapsă până la ceasul ieşirii în lume. Ca urmare, se 
poate vorbi de o dublă naştere a lui Dionysos, ceea ce-l 
transformă într-un zeu al tentațiilor omeneşti: populând 
prin suferințele sale spațiul uman şi având puteri ale lumii 
divine, transformă moartea şi nemurirea într-o coincidentia 
oppositorium, la care făcea referire Mircea Eliade; simbioza 
dintre viață şi moarte este cea care-i compensează omului 
neliniştile şi suferințele şi-l aclamă ca ființă trecătoare. 

Revenind. la spaţiul sacru, să precizăm faptul că 
acesta are caracter neomogen?. Între locul sacru, singurul real 
pentru omul religios!” şi cel profan există o diferență 
marcantă de semnificație. Una dintre cele mai interesante 
teze susținute de Eliade este aceea care defineşte sacrul ca 
„punct fix“, „axă centrală a oricărei orientări viitoare“, Ca 
urmare, experiența omului religios devine una ontologică şi, 
mai mult, una de „fondare a lumii“!?. Spaţiul său, omogen, 
lipsit de orice reper cu valoare imediată, îşi are modelul în 
spaţiul sacru. 


? Mircea Eliade, Sacrul şi profanul: „Pentru omul religios, spațiul 
nu este omogen; el reprezintă rupturi, falii: există porţiuni de spațiu 
calitativ diferite de celelalte“ (p. 21). 

10 Cf., Ibidem, p. 21. 

1 Ibidem, p. 22. 

12 Ibidem, pp. 21-22. 


Preluând datele calitative ale hierofaniei, putem 
spune că teatrul îşi păstrează atât rolul de „punct fix“, cât şi 
acela de revelator al realului, căutând a se releva ca mit. Prin 
statutul de refugiu pentru insul care caută să-şi pună în 
balanță existența proprie cu cea a eroilor piesei 
reprezentate, teatrul primeşte particularități de intimitate, 
adică de loc privat, asemeni spațiului sacru. Se poate crede 
că participarea la actul teatral este un „comportament 
«criptologic» al omului profan“! şi o încercare de 
recuperare a unor evenimente care au avut loc ab origine. 
Prin apelul la spectacol, publicul caută să se rupă de 
confuzia şi lipsa reperelor lumii cotidiene şi să se alăture 
unei obiectivități reflectate de Marele Timp mitic. Aşadar, 
„gratuitatea“ reprezentației îşi găseşte rădăcinile în scopul 
fundamental al practicii religioase, de alăturare la o lume 
reală, obiectivă şi absolută. Prin ceea ce vom vedea în altă 
parte că reprezintă theatrum mundi, adică re-prezentarea 
lumii prin teatru, descoperim o nouă corespondenţă cu 


13 Ibidem, p. 24. Aşa cum scena poate fi considerată o prelungire 
culturală a locului sacru, avanscena este pragul de trecere spre acest 
spaţiu. Având funcţia de vehicul, avanscena este cea care întăreşte 
caracterul neomogen şi diferențiat calitativ al scenei față de sală. Prin 
absenţă, suprimă acest caracter, „coborând“ în mijlocul spectatorilor şi 
dobândind datele funciare ale spațiului profan. Desigur, există şi 
opțiunea inversă, de „urcare“ a publicului pe scenă şi, deci, de implicare 
a acestuia în actul scenic. Acest din urmă caz justifică teatrul ritualic 
modern, practicat de Artaud, Barba, Şerban, Brook ş.a. „Trecerea“ 
avanscenei se realizează printr-o hierofanie de tip estetic. Folosind o 
parabolă, putem spune că avanscena este asemeni „scării lui lacob“, pe 
care spectatorul urcă pentru a rosti, alături de Avram: „Cât de înfricoşat 
este locul acesta! Aici este casa lui Dumnezeu, aici este poarta cerurilor!“ 
(Geneza, 29:17). Cf. Mircea Eliade, Sacrul şi profanul, pp. 25-27. 


locul sacru, cu altarul, de exemplu, care prin consacrare se 
cosmicizează!4. 

Oprindu-ne la amfiteatrul grec, să observăm că 
orchestronul - cercul ce simbolizează universul - include 
altarul lui Dionysos - locul privilegiat şi sacru al zeilor - 
thymele (adică scările) şi scara lui Charon (care duce în iad). 
De partea cealaltă se află poarta palatului, semnificând 
spaţiul social. Construcția amfiteatrului grec este un 
echivalent al cosmogoniei, o schemă de ieşire din Haos şi de 
re-creare a Lumii. Altarul, thymele şi scara lui Charon 
conturează imaginea unui Axis mundi, care uneşte cerul, 
pământul şi infernul, spectatorul fiind martor al unor 
întâmplări care translatează cele trei zone suprapuse”. În 
acest balans, între două zone diametral opuse, actorul şi 
spectatorul său schimbă adevăruri despre oameni şi zei, 
supunându-se cathartic limpezirii conştiințelor. Şi fiindcă 
pentru omul religios „«adevărata lume» se găseşte 
întotdeauna în «mijloc», în «Centru»“16, putem spune că 
pentru spectatorul teatrului antic (şi, într-o formă 
modificată, estetizată, pentru spectatorul modern), scena 


14 Ibidem: „... consacrarea unui teritoriu corespunde cosmicizării 
lui“ (p. 30). V. şi pp. 32-35. Pentru o mitografie a ariilor spațio-temporale, 
v. Victor Kernbach, Miturile esențiale, antologie de texte cu o introducere 
în mitologie, comentarii critice şi note de referință, Bucureşti, Editura 
Ştiinţifică şi Enciclopedică, 1978, pp. 351-386. 

15 Pentru o eventuală paralelă cu simbolismul cosmologic al 
locuinței, poate fi urmărit Mircea Eliade, Istoria credințelor şi ideilor 
religioase, Chişinău, Editura Universitas, 1992, vol. I, pp. 43-45. Existenţa 
unor spații antagonice, cum sunt cele ale cerului şi pământului, 
subsumează energii care impun, în cele din urmă, lupta între principii 
esenţiale, cosmogonice. V. şi Augé de Lassus, Les spectacles antiques, 
passim. 

16 Mircea Eliade, Sacrul şi profanul, p. 41. 

reprezintă o imago mundi, un loc al epifaniei. Prin această 
nevoie a insului de a se găsi în proximitatea Centrului 
Lumii!” se poate înțelege atracția pe care scena o exercită şi 
astăzi. Dar, pentru că teatrul (asemeni manifestărilor 
sacrale) presupune în mod necesar dialogul, cu tot ce 
incumbă noțiunii, spațiu său nu se poate consacra decât prin 
participare şi comuniune. 

În teatru, actorii şi spectatorii acestora constituie o 
veritabilă castă. Ierarhia în interiorul acesteia a fost, cu 
timpul, îndepărtată, odată cu diminuarea stratificării 
sociale, a dispariției locurilor privilegiate, a stingerii luminii 
în sală, a suspendării tabuurilor etc. Păşirea într-un spațiu 
teatral ridică problema autorității care se instituie. Tehnicile 
de distanțare, de negare a iluziei, nu au căutat decât să 
submineze autoritatea scenei, aşa cum, de cealaltă parte, 
peste timp, teatrul naturalist a putut fi considerat ca 
moment de maximă dominantă a acțiunii reprezentației. 

Dacă „autoritatea unui om nu se poate întinde foarte 
departe printre egalii săi“18, nici scena nu a reuşit - de-a 
lungul întregii sale cariere - să-şi subordoneze publicul. 
Teatrul de bâlci, circul, ca şi, de exemplu, commedia dell'arte, 
sunt spații de echilibrare a acestei autorități între forțe ce 
devin egale: spectatorul şi actorul. Producându-se un 
echilibru, descoperim ceea ce există la „wishful thinking“ în 
maxima „regele castei este casta“!. Ajungându-se la o 
unitate de putere, în care regăsim, în echilibru, scena şi sala, 
putem spune că regele teatrului este teatrul”. Aşadar, 


17 Cf. ibidem, pp. 41-46. 

18 Louis Dumont, Homo hierarchicus. Les système des castes et ses 
implications, Paris, Editions Gallimard, 1992, p. 233. 

1 Ibidem, p. 233. 

% Louis Dumont reia definiția dată de F.G. Bailey, conform 
căreia „sistemul de caste, ca un sistem de stratificare socială (grupuri 

„autoritatea supremă în interiorul castei este [...] ansamblul 
castei“21, ceea ce transformă casta într-o stare de spirit. În 
acest fel, însemnând teatrul cu valorile castei (teatrul 
cuprinzând aici şi sala) putem traduce reprezentația prin 
emergenta întregului grup pe care-l descrie”. 


Utilizarea noțiunii de spaţiu este corelată cu tipul 
manifestării artistice, fie textuală? (care presupune, în 
consecință, un lector-interpret, aşa cum se întâmpla la Paris 
cu grupul teatral al lui Jacques Copeau, inventatorul 
teatrului modern, când privilegiați erau actorul şi opera”), 
fie spectaculară?* (care angrenează atribute ale publicului 
contemplator). Rostul şi consecința textului dramaturgic 
este reprezentaţia, mai cu seamă astăzi când doctrinele 
scenocentriste sunt favorite. 


exclusive, exhaustive, aranjate după o ordine), are următoarele 
caracteristici particulare: 1° grupurile sunt închise; 20 interrelaţiile lor 
sunt organizate pe principiul «<însumării de roluri»; 30 cooperează şi nu- 
şi fac concurenţă“ (p. 38n). V. şi p. 57n, 88n. 

21 Ibidem, p. 220. Dumont, descriind ansamblul care în literatura 
indiană este reprezentantul castei, paficâvat, subliniază faptul că fiind o 
autoritate plurală, are funcţia de „apărătoare a cutumei şi a înțelegerii“ (p. 
221). 

Ibidem, p. 52. 

23 Cf. Sorin Crişan, Casta şi ierarhia personajelor - o perspectivă 
asupra conflictului dramatic, în Vatra, nr. 12, 1998. 

2 Într-o definiție  camil-petresciană o putem numi 
„reprezentarea unui text“. În Modalitatea estetică a teatrului, Bucureşti, 
Fundaţia pentru literatură şi artă „Regele Carol“, 1937. V. principalele 
concepte despre reprezentația dramatică şi critica lor, p. 169. 

235 Mişcarea era separată de vorbire, ambele fiind apte a fi supuse 
unei analize stricte. 

2% O aceeaşi definiție a lui Camil Petrescu, în ibidem, o denumeşte 
„liberul exerciţiu teatral“, p. 169. 

Ideea de spațiu ne obligă, înainte de a-i fi conturate 
coordonatele, la o definire a noțiunii de teatru. Şi, oricâtă 
înțelegere manifestăm față de literaritatea dramaturgiei 
(probabil dintr-o solidaritate cu autorul, oricare ar fi acesta), 
abdicăm în fața unor definiţii de o limpiditate cuceritoare, 
cum este cea a lui Camil Petrescu: 


„[teatrul] este o exhibiţie organizată, al cărui obiect 
este o întâmplare reprodusă în fața unei mulțimi 
anume adunate“2. 


Aflat sub influența  fenomenologiei, autorul 
Modalității estetice a teatrului numeşte „întâmplare“ orice tip 
de acțiune care presupune alterarea (modificarea) în timp a 
lucrurilor înfăţişate. Este necesar să remarcăm că autorul 
aduce în discuţie, într-o manieră implicită, coordonata 
temporală. Apoi, vorbind despre „reproducerea“ 
întâmplării, teoreticianul român defineşte specificitatea 
teatrului, prin ceea ce am putea numi, cu un alt termen, 
redare; modalitatea de exprimare fiind prin ostentare 
corporală şi rostire. lar prin „mulțimea anume adunată“ 
(adică, spectatorii) este subliniat caracterul intențional al 
reprezentației teatrale, unitatea public-actori, într-un spațiu 
pre-destinat acestui tip de manifestare artistică. Opunând 
teatrului literatura, Camil Petrescu conferă celui dintâi 
timpul viitor şi persoana a doua, întrucât autorul aici este 
absent, aşa cum absent este şi regizorul (încă din Evul 
Mediu, când apare acel meneur de jeux), delegând actorul. 


Spaţiul în teatru este ordonat topografic în zone 
concentrice, care conduc spre un centru în care descoperim 


27 Ibidem, p. 169. 

actorul. Urmând descrierea lui Patrice Pavis%, putem numi 
spațiul dramatic, spațiul teatral şi spațiul scenic, ca principale 
într-o orientare de acest tip, la care pot fi adăugate, spațiul 
ludic, spațiul textual şi spațiul interior, coercitive primei serii. 

Cel dintâi, spațiul dramatic, e „un spaţiu construit de 
spectator sau lector pentru a fixa cadrul evoluției acțiunii şi 
al personajului; el aparține textului dramatic“. Este, 
aşadar, un spațiu abstract, pe care cititorul sau spectatorul îl 
„construieşte“ printr-un efort imaginativ. (O scurtă 
abordare semiotică a spațiului dramatic, teatral şi scenic o 
vom face în altă parte.) 

Dacă spaţiul dramatic este contextul comunicativ la 
care face trimitere lectura piesei, o dată cu spaţiul scenic se 
crează o tensiune între semnul verbal şi cel vizual. Spaţiul 
scenic, concret prin definiție, deparazitat de orice elemente 
de abstractizare, este locul în care evoluează actorii; 
perimetrul asupra căruia se concentrează privirea 
spectatorilor se constituie ca un perimetru autonom. Altfel 
spus, este spațiul care transformă teatrul în cea mai reală 
artă din câte există. Prin hic et nunc, ceea ce se întâmplă pe 
scenă se întâmplă cu adevărat, nu este rodul unui proces 
imaginativ-intelectiv3. Într-o desfăşurare cronologică, 


2 Patrice Pavis, Dictionnaire de Théâtre. Termes et concepts de 
l'analyse théâtrale, Paris, Éditions Sociales, 1980. 

29 Ibidem, p. 118. 

3 Anne Ubersfeld, Notes sur la dénégation théâtrale, în La relation 
théâtrale, textes réunis par Régis Durand, Presses Universitaires de Lille, 
[1980]: „Spectatorul percepe cu o extremă acuitate o combinație de 
elemente ale realului în care este prins: acest real teatral se înscrie în 
percepția reciprocă a dublului spațiu scenă-sală, cu «duplicitatea» sa 
mereu percepută fără echivoc“ (p. 12). Spațiul scenic este cel care 
subliniază teatralitatea teatrului, prin accentul pus pe elementele non- 
verbale. 

putem conchide că spațiul scenic este cel care urmează 
spaţiului sacru, în urma procesului de organizare culturală a 
manifestărilor religioase. 


O despărțire a celor doi termeni - timp şi spațiu - 
naşte erori flagrante de înţelegere a fiecăruia în parte. 
Timpul, ca funcţie a spaţiului, este o formă indispensabilă 
cunoşterii artistice. Percepţiile noastre sunt subordonate 
binomului spațiu-timp, iar senzațiile pe care le provoacă 
devin, în concepția lui Kant, experienţe?!. 

Mihail Bahtin defineşte pentru literatură noțiunea de 
cronotop (termen pe care îl preia din ştiinţele matematice şi 
care ad litteram înseamnă „spaţiu-timp“), realizând o 
conexiune a relațiilor temporale şi spaţiale valorificate 
artistic: 


31 Cf. Immanuel Kant, Critica rațiunii pure, traducere de Nicolae 
Bagdasar şi Elena Moisuc, Bucureşti, Editura IRI, 1994, pp. 77-85. Spaţiul 
Kantian este subiectiv, cel care naşte cunoaşterea, şi nu obiectiv, adică 
scop al cunoaşterii. De bună seamă, Kant are în vedere cunoaşterea 
transcendentală: „Spaţiul nu este nimic altceva decât forma tuturor 
fenomenelor simţurilor externe, adică condiţia subiectivă a sensibilităţii, 
sub care, numai, ne este posibilă o intuiție extremă“ (p. 77). Timpul „nu 
este decât forma intuiției noastre interne“ (p. 84). Şi „amândouă, 
împreună, sunt forme pure ale oricărei intuiții sensibile, şi prin aceasta 
fac posibile judecăţi sintetice a priori“ (p. 85). Aşadar, timpul kantian 
aparține simțului intern, pe când spațiul este ataşat simțului extern. V., 
pentru o justă interpretare, Jeanne Hersch, Mirarea filosofică. Istoria 
filosofiei europene, traducere de Drăgan Vasile, Bucureşti, Editura 
Humanitas, 1997, pp. 179-180 şi Maria Fürst, Jürgen Trinks, Manual de 
filosofie, cu colaborarea lui Nikolaus Halmer, traducere din germană de 
Ioana Constantin, Bucureşti, Editura Humanitas, 1997, pp. 79-80. 

„În cronotopul literar-artistic are loc contopirea 
indiciilor spaţiale şi temporale într-un ansamblu 
inteligibil şi concret. Timpul aici, se condensează, se 
comprimă, devine vizibil din punct de vedere 
artistic; spaţiul însă se intensifică, pătrunde în 
mişcarea timpului, a subiectului, a istoriei. Indiciile 
timpului se relevă în spaţiu, iar spațiul este înţeles şi 
măsurat prin timp. Intersectarea seriilor şi contopirea 
indiciilor constituie caracteristica  cronotopului 
artistic“'32. 


Alături de cronotop, Bahtin aduce în discuţie 
noțiunea de „cunoaştere dialogică“ prin întâlnirea dintre un 
„eu“ şi un „altul“, fiecărui personaj aparținându-i un 
cronotop propriu”. Această confruntare între cel „care 
întreabă“ şi cel „care răspunde“ nu pare a fi străină de 
principiul recunoaşterii hegeliene*, conform căruia orice 
conştiinţă de sine se oglindeşte într-o altă conştiinţă pentru 
a fi recunoscută ca o conştiinţă superioară. Din această 
„cunoaştere dialogică“ se desprinde şi teoria lui Bahtin cu 


32 Mihail Bahtin, Probleme de literatură şi estetică, traducere de 
Nicolae Iliescu, prefața de Marian Vasile, Bucureşti, Editura Univers, 
1982, pp. 294-295. 

3 Cf. Marian Vasile, M.M. Bahtin - estetician şi filosof, în Mihail 
Bahtin, Probleme de literatură şi estetică, p. 23. 

34 Cf. G.W.F. Hegel, Fenomenologia spiritului, traducere de Emil 
Bogdan, Bucureşti, Editura Academiei R.P.R., 1965, pp. 101-115. V. şi 
Constantin Noica, Povestiri despre om. După o carte de Hegel, Bucureşti, 
Editura Cartea Românească, 1980, pp. 132-139. Pentru o dezvoltare a 
temei, v. şi Martin Buber, Eu şi tu, traducere din germană şi prefață de 
Ştefan Augustin Doinaş, Bucureşti, Editura Humanitas, 1992 şi Vasile 
Tonoiu, Omul dialogal, Bucureşti, Editura Fundaţiei Culturale Române, 
1995. 

privire la carnaval, văzut ca răsturnare a opoziţiilor 
semiotice binare. Se constituie, ca urmare, deixis-ul teatral, 
care exprimă relațiile interpersonale (un eu care se 
adresează unui tu), în coordonatele spațio-temporale ale lui 
aici şi acum. Superior limbajului epic, ori celui poetic%, 
limbajul dramatic presupune, prin deicticele sale, o 
dezvoltare activă, în plină evoluție. Numite schifters în 
engleză şi embrayeurs în franceză, întăresc „realitatea“ 
evenimentului scenic prin plasarea inter-locutorilor în spaţiul 
şi timpul producerii enunțului (teatral, dialogal etc.). 


Cronotopul bahtian este înţeles şi ca o categorie a 
formei şi conţinutului. Forma, mai întâi, este văzută ca o 
„expresie a activității“, care, „îmbrățişând conţinutul din 
afară îi dă înfăţişare exterioară, adică îl întrupează“S, iar 
conținutul „constituie elementul constitutiv indispensabil al 
obiectului estetic, forma artistică fiindu-i corelativă, care în 
afara acestei corelaţii nu are în general nici un sens“ 3%. 

Artă sincretică, teatrul îşi defineşte cu ezitări forma, 
întrucât materia, care îi dă conținut, aparţine în egală măsură 
creației dramaturgice, muzicii, dansului, artelor figurative 
etc. Şi cum să nu ne amintim de De Sanctis, pentru care 
forma şi fantezia sunt unul şi acelaşi lucru?! În teatru, 
unitatea scenei este adusă în discuție doar pentru a fi 


35 Keir Elam, în The Semiotics of Theatre and Drama, London and 
New Zork, Methuen, 1980, p. 140, găseşte în Hamlet peste 5000 de 
cuvinte, dintr-un total de 29000, cu valoare explicit deictică, adică 
pronume posesive sau personale (eu, tu, el, ea etc.), adjective posesive (a 
mea, a ta etc.), pronume şi adjective demonstrative (acesta, acela) sau 
adverbe (aici, acum). 

36 Mihail Bahtin, Probleme de literatură şi estetică, p. 94n. 

37 Ibidem, p. 68. 

38 Ibidem, p. 67. 

fragmentată, ceea ce provoacă o întoarcere, pe de o parte, la 
principiul clasic al distincției părților, pe de alta, la 
conceptul de subordonare a elementelor (adică a unei 
secvențe de creație) unui supramotiv (concept care se va 
răspândi mai ales în lumea barocă). Perechile antitetice, 
descrise de Heinrich Wölfflin în Principii fundamentale ale 
istoriei artei, linear-pictural, reprezentare plană-profunzime, 
formă  închisă-formă deschisă,  multiplicitate-unitate, 
claritate-obscuritate, care fac trecerea de la arta clasică la cea 
a barocului, pot fi urmărite şi în arta teatrului, prin tentația 
teatralității şi plăcerea produsă de modelarea formei 
interioare (a eidos-ului aristotelic?) după noi reguli. 

Mihaela  Tonitza-lordache, făcând o analiză a 
semnului teatral şi dând una dintre cele mai favorabile 
definiții  reprezentaţiei””, urmează linia semioticii lui 
Saussure şi a lingvistului danez L. Hjelmslev, optând pentru 
spectacolul văzut ca semn ce are un conținut şi o expresie, 
fiecare probând o formă şi o substanță. Asemeni teoriei 
glosematice a lui Hjelmslev, prin care substanța devine 
manifestare a formei, la Ionitza-lordache substanța 
conținutului devine însăşi ideea spectacolului, iar substanța 
conținutului este imaginea reprezentării. Substanța 
expresiei este dată de elementele materiale (obiectele 
scenice, actorii etc.), iar forma expresiei „activează“ aceste 
elemente®. În ceea ce priveşte spațiul teatral, important este 
faptul că manifestarea conținutului şi a expresiei teatrale 


3 Mihaela Tonitza-lordache, Une analyse du signe théâtral, în 
Revue Roumaine d'Histoire de l'Art. Série Théâtre. Musique. Cinéma, tome 
XV, 1978: „Spectacolul teatral este un limbaj, un sistem semiotic construit 
după câteva reguli bazate pe semne naturale, care, printr-o selecție şi 
organizare conştientă, devin semne culturale - în cazul spectacolului, 
semne teatrale“ (p. 27). 

40 Ibidem, pp. 27-28. 

conturează două tipuri de relații şi, prin incidență, două 
spații: „în prezenţă“ şi „în absență“, cele din urmă făcând 
apel la memoria spectatorilor. Iuri Lotman, încercând o 
organizare a valorilor culturii, arată că înțelegerea 
conținutului nu se poate face decât printr-o prealabilă 
înțelegere a expresiei: 


„Expresia este întotdeauna materială, conținutul este 
ideal [...] Cum însă ansamblul de semne nu se 
construieşte  sintagmatic, ci ierarhic, ceea ce 
constituie un conţinut la un anumit nivel poate juca 
rol de expresie [...] la un nivel mai înalt“. 


O dată definit, cronotopul poate fi depistat la cele 
trei nivele: scenă, sală, text dramatic, adeseori fiind reperat 
un anatopism, adică o amestecare de spaţii cu apartenenţe 
distincte. 

Totodată, spațiul teatral presupune o dublă 
dihotomie: 1) spaţiu teatral-spațiu non-teatral şi 2) scenă- 
sală. Cel de-al doilea binom presupune subsecvența scenă- 
lume. Frontiera care separă spectatorii de actori (rampa) 
are un efect invers decât cel scontat; ea nu desparte în 
manieră ireparabilă două lumi distincte, ci le uneşte în deja 
numitul spațiu teatral. 

Spaţiul, el însuşi semn în teatru, suferă ceea ce Anne 
Ubersfeld descoperea la nivelul actorului-personaj, în 
procesul de denegaţie, încărcarea cu semn negativ. Termenul 
de „denegaţie“ este preluat din psihanaliză şi „constă în 
exprimarea unui gând, a unui afect, negându-le în acelaşi 


+! Ibidem, p. 27. 

* Iuri Lotman, Studii de tipologia culturii, în româneşte de Radu 
Nicolau, prefața de Mihai Pop, Bucureşti, Editura Univers, p. 36. 

% Anne Ubersfeld, Notes sur la dénégation théâtrale, p. 16. 

timp, pentru a le îndepărta. Denegarea îi permite 
subiectului să enunţe ceea ce este refulat negându-l, adică 
refuzând să şi-l asume în această calitate“44. 

În teatru, denegarea spaţială nu poate funcționa 
decât prin elementele ei constitutive, altminteri rămâne la 
stadiul de joc gratuit; prin procesul de denegare, sinele 
eliberează elementele refulate, recunoscându-le într-o formă 
mascată, adică negându-le. Oscilaţia spectatorului între 
două modalități antagonice de receptare a scenei, iluzie, pe 
de o parte, şi ceva ce nu înseamnă decât construcție artistică, 
adică ceva ce nu poate fi încărcat cu valoare de adevăr 
adevărat (în sensul logicii aritmetice), pe de altă parte, nu 
este decât un caz tipic de denegare“. Or, iluzia este în 
pericol prin însăşi practica teatrală şi elementele la care face 
apel: decor, cortină, proiectoare etc. 

Se crează, astfel, un paradox, în care un obiect 
(semnificantul saussurian“€) este negat ca real, în însăşi 
substanţa sa de realitate reală, de către spectator, receptorul 
găsindu-se în ipostaza obligatorie de a se distanța de scenă. 
De aici (din acest inconfort, ori din refuzul unui efort 
cognitiv) se iveşte dorința spectatorului de a se transforma 
într-un privitor ideal şi de a participa la spectacole de tip 
mimetic, în fața cărora să fie supus, simultan, la pasivitatea 
receptării şi la implicarea într-o re-prezentare ce ascultă, mai 


+ Frederic de Scitivaux, Lexic de psihanaliză, traducere de 
Mihaela Osoianu Berneagă, laşi, Institutul European, 1998, p. 10. 

45 Anne Ubersfeld, Notes sur la dénégation théâtrale, pp. 16-18. 

4 Semnul saussurian prezintă dualitatea semnificant-semnificat, 
cel dintâi fiind conceptul, al doilea - imaginea. V. Ferdinand de Saussure, 
Curs de lingvistică generală, publicat de Charle Ballz şi Albert Sechehaye, 
în colaborare cu Albert Riedlinger, ediţie critică de Tullio De Mauro, 
traducere şi cuvânt înainte de Irina Izverna Tarabac, laşi, Editura 
Polirom, 1998, p. 86. 

degrabă, de legile cotidianului. Din nefericire, o 
recunoaştere fidelă a datelor contingentului în actul scenic, 
ne îndepărtează de funcția estetică a teatrului. 
Suprapunerea creației cu trăirea psiho-socială curentă face 
caduc însuşi fenomenul teatral. 


Semnul negativ, cu care sunt investite semnele 
reprezentației (deci şi scena, adică spațiul „locuit“ de 
celelalte semne, vizuale, lingvistice etc.), se găseşte în 
germene în ceea ce am văzut a fi denegare. Mesajul acesteia 
„Se prezintă ca un soi de construcție imitativă a unui real, 
gestul şi cuvântul actorilor“. Dacă la ridicarea cortinei, 
spaţiul scenei este anunţat a fi „Holul spaţios al unei case 
foarte vechi în stil baroc nemţesc“48, spectatorului i se crează 
o perplexitate de înțelegere. Dacă spectatorii ar fi fost 
avertizați printr-o modalitate oarecare că, să zicem, 
„Aceasta este o scenă de teatru ce înfăţişează Holul 
spaţios...“, lucrurile ar fi fost lămurite din perspectiva logicii 
receptării spaţiale. Or, la începerea reprezentației, „Holul 
spaţios“ dramaturgic este investit cu un semn pozitiv (+), în 
timp ce scena este investită cu un semn negativ (-). Mesajul 
transmis publicului, arată Anne Ubersfeld, este pozitiv (+) 
printr-un proces de dublă inversie“”, fapt devenit evident în 
cazul mesajelor transmise de spațiul de teatru în teatru (adică 
a unui loc teatralizat); spaţiul de teatru în teatru transmite 
direct sălii mesaje negative (—), în timp ce printr-o răsturnare 
şi mediere a spectatorilor-actori, semnul ajunge în sală 
pozitiv (+). 


47 Anne Ubersfeld, Notes sur la dénégation théâtrale, p. 17. Cf. idem, 
Lire le théâtre, Paris, Editions Sociales, 1978, pp. 185-186. 

% Jean Anouilh, Cher Antoine sau Iubirea ratată, traducere de 
Andrei Băleanu, Bucureşti, Editura Univers, 1971, p. 7. 

4% Cf. Anne Ubersfeld, Notes sur la dénégation théâtrale, pp. 17-18. 

Deci, spaţiul teatrului în teatru se defineşte ca loc 
consacrat, adică posibil a fi încărcat cu valoare de adevăr 
adevărat, spectatorul putându-şi satisface astfel nevoia de a 
se raporta unei iluzii. 

Desigur, există un du-te-vino permanent între 
teatralitate şi denegare. În fapt, legitatea receptării 
reprezentaţiei, surprinse de Anne Ubersfeld, produce o 
deplasare de accent spre doi poli conceptuali, Poetica 
aristoteliană şi teoria brechtiană a distanțării, cel dintâi 
definind drama ca acțiune şi imitație“ (desigur, o imitație 
care presupune un act de cunoaştere şi nicidecum o 
reproducere punctuală a evenimentului superficial), Brecht 
criticând violent iluzia şi transformând spațiul teatral într-un 
loc al meditaţiei raționale şi critice”. 


50 Cf. Aristotel, Poetica, studiu introductiv şi comentarii de D.M. 
Pippidi, ediţia a III-a îngrijită de Stella Petecel, Bucureşti, Editura IRI, 
1998, 14482. Drama secolului al XVIII-lea, creând Le Pere de famille 
(Diderot), optează pentru o traducere ad literam a definiției aristoteliene. 
V. în acest sens, Denis Diderot, Paradox despre actor, în Opere alese, vol. II, 
în româneşte de Gellu Naum, Bucureşti, Editura de Stat pentru 
Literatură şi Artă, 1957, pp. 399-468. Spaţiul dramei „burgheze“ trebuie 
să fie „casnic“, iar jocul actorilor, pentru a fi „oglinda vieţii“ trebuie să 
renunţe la „suflet“ în favoarea „reflexului“: „Ceea ce îmi întăreşte 
părerea este inegalitatea actorilor care joacă din suflet. De la ei să nu te 
aştepţi la nici un fel de unitate; jocul lor este rând pe rând puternic şi 
slab, cald şi rece, plat şi sublim [...] Pe câtă vreme actorul care va juca 
chibzuit, după studiul firii omeneşti, imitând neîntrerupt vreun model 
ideal, jucând din imaginaţie, din memorie, va fi unul şi acelaşi la toate 
reprezentațiile, mereu cu desăvârşire egal“ (p. 408). V. şi o interpretare 
erudită în Adrian Marino, Dicţionar de idei literare, vol. I, Bucureşti, 
Editura Eminescu, 1973, pp. 525, 532-534. 

51 Cf. Bertolt Brecht, Scrieri despre teatru, texte alese şi traduse de 
Corina Jiva, traducerea versurilor în colaborare cu Nicolae Dragoş, 
prefața de Romul Munteanu, Bucureşti, editura Univers, 1977 p. 80. 


22 


Pentru Aristotel imitația este un „dar înăscut“ şi nu 
unul celest - aşa cum fusese înțeles de Platon”? -, făcând să 
lumineze lucrurile posibile, verosimile şi necesare, permițând 
cunoaşterea lumii aparenţelor sensibile. Activitatea mimetică 
se află, în consecinţă, în căutarea unei lumi virtuale. La 
Aristotel, creatorul este liber față de realitatea pe care o 
evocă, iar imitaţia este însoțită de plăcere: 


„Una e darul înăscut al imitaţiei, sădit în om din 
vremea copilăriei (lucru care îl deosebeşte de restul 
vieţuitoarelor, dintre toate el fiind cel mai priceput să 
imite şi cele dintâi cunoştinţe venindu-i pe calea 
imitației), iar plăcerea pe care o dau imitațiile e şi ea 
resimțită de toți“? 


Şi, dacă „darul imitaţiei“ este cea dintâi cauză a 
naşterii poeziei (şi implicit a tragediei), plăcerea de a imita - 
străină de orice imprecaţie subiectivă - este cea de-a doua; 
vorbim, în cazul Stagiritului, de o plăcere rațională, chiar 
dacă aceasta însoţeşte o lume posibilă şi nu reală. 


Brecht defineşte scena ca fiind spațiul ce „povesteşte“ şi nu 
„întruchipează“ desfăşurarea evenimentelor. Producându-se o distanţare 
a actorului de personaj (într-o altă formă decât cea descrisă de Diderot, 
dar fără a-l exclude în totalitate pe acesta), se naşte un teatru anti- 
aristotelic. V., pentru o nuanțare a teoriei, precum şi pentru 
„coincidența“ între „forma epică brechtiană“ şi „forma analitică 
ibseniană“, Ion Vartic, Ibsen şi „teatrul invizibil“. Preludii la o teorie a 
dramei, Bucureşti, Editura Didactică şi Pedagogică, 1995, pp. 72-73. 

5 Platon, Menon, 99, traducere de Cezar Papacostea, Bucureşti, 
Editura IRI, 1995: „Cu drept cuvânt am putea numi divini pe cei 
pomeniți acum: prooroci, ghicitori şi pe toţi creatorii de poezie.“ (p. 388). 

5 Aristotel, Poetica, 1448b 5-10. 

Reprezentaţia este germinată în esență de principiul 
imitaţiei. (Unele traduceri ale textului grecesc al Poeticii 
substituie, chiar, verbul „a imita“ cu „a reprezenta“5%.) 

Apariţia scenică este un real oglindit? Un real 
deformat? Un real simulat? O irealitate? Este greu de 
răspuns, întrucât percepția spectatorului este supusă unei 
dileme ontologice. Dorinţa sa este de a pătrunde într-un 
spațiu non-cotidian care să-i ofere răspunsuri la chestiuni 
legate tocmai de lumea pe care pentru o clipă a părăsit-o. 
Spectatorul se desparte de sine pentru a se regăsi într-un 
orizont al inefabilului: scena îi mijloceşte incursiunea 
cunoaşterii, iar întimplarea scenică îi transformă iluzia în 
apariție perceptibilă. 


Patrice Pavis defineşte spațiul dramatic (cel care 
aparţine textului) prin sintagma de „spaţializare a structurii 
dramatice“. Acest spațiu susține eşafodajul personajelor şi 
al acţiunilor lor: 


„Dacă spațializăm (adică schematizăm pe o foaie de 
hârtie) relațiile între personaje, obținem o proiecție a 
schemei actanţiale a universului dramatic“ 56. 


5 Cf. Tadeusz Kowzan, Semiologie du théâtre, Paris, Editions 
Nathan, 1992, pp. 66-69. 

55 P, Pavis, Dictionnaire du Théâtre, p. 119. 

se Ibidem, p. 119. Nu face obiectul studiului nostru analiza 
actanțială. Să spunem doar că actantul, într-o operă dramatică, 
concentrează o noțiune cheie, la nivelul căreia sunt regăsite atât 
personaje (singulare sau colective), cât şi abstracții precum Dumnezeu, 
pasiunea, moartea, patria etc. Actantul poate avea funcţii diferite, 
însumând elementele active ale poeziei. V. în acest sens Anne Ubersfeld, 
Lire le théâtre, pp. 58-118 şi Richard Monod, Les textes de théâtre, Paris, 
C.E.D.I.C., 1987, pp. 83-95. 

Actanţii, organizând structura dramatică, se 
precipită în jurul unui cuplu pozițional subiect-obiect (din 
care se desprind alte două cupluri esențiale: aliant-opozant și 
destinatar-destinator). În Le Roi et le Bouffon, Anne Ubersfeld, 
analizând teatrul lui Hugo, ajunge la o subîmpărțire a 
spațiului dramatic în „două zone de semnificație, o zonă A şi o 
zonă non-A, astfel încât în orice moment, non-A se găseşte definit 
prin raportare la A“. Aceste zone sunt paradigmatice, 
acțiunea piesei putând trece de la o zonă la alta. Subspațiile, 
fiind colectoare de semne textuale şi scenice (adăugând şi 
categoriile timpului), generează conflictul, esenţial pentru 
orice dramă. Opoziția apărută în interiorul cuplului 
principal subiect-obiect poate aparține unui acelaşi 
subspațiu sau unor subspaţii diferite. Fiecare spațiu având 
caracteristicile sale, recunoaşte, în opoziție, un spaţiu 
antagonic: spațiul închis/spațiul deschis este doar un exemplu 
dintr-o multitudine uşor de depistat. 

Configurarea spațială prin lectură este consecința 
unui proces imaginativ, adică a unui proces indirect de 
reprezentare a lumiis8 şi, deci, de fondare a unui theatrum 
interioris. Desigur, imaginarul, aşa cum remarca 
antropologul de la Grenoble, îşi găseşte resortul în 
tensiunea creată între obiectul dorit şi subiectul ce-şi 
manifestă dorința, cel dintâi fiind reprezentat prin popularea 
unui spațiu cu semne, adică prin alcătuirea unei imagini. 


57 Apud Anne Ubersfeld, Lire le théâtre, pp. 186-187. 

55 Cf. Gilbert Durand, Aventurile imaginii. Imaginaţia simbolică. 
Imaginarul, traducere din limba franceză de Muguraş Constantinescu şi 
Anişoara Bobocea, Bucureşti, Editura Nemira, 1999, p. 13. V. şi idem, 
Structurile antropologice ale imaginarului. Introducere în arhetipologia 
generală, traducere de Marcel Aderca, prefaţă şi postfață de Radu Toma, 
Bucureşti, Editura Univers, 1977, passim. 

Spațiul dramatic este fundamentul spațiului scenic. El 
este recunoscut, într-o oarecare măsură, în produsul 
mizanscenei. Se poate afirma că însăşi negarea indicațiilor 
din didascalii ori din aşa-numitul decor verbal”, nu este 
decât o formă alterată a spațiului dramatic sau un rezultat al 
conflictului iscat între spațiul propus de text (ceea ce vom 
vedea a fi spațiul ficţiunii) şi cel reorganizat de creatorii 
scenici (regizori, scenografi, actori etc.), printr-un mecanism 
al lecturii imaginative. Acest spațiu lasă loc unor 
corespondențe între genurile epic, liric şi dramaturgic, aşa 
cum spațiul scenic este asociat artelor plastice. Istoria 
teatrului nu a încetățenit un singur sens evolutiv, de la 
spaţiul dramaturgic spre cel scenic, influențele fiind 
reciproce. Mai mult, în chiar timpul reprezentaţiei, este 
imposibilă decelarea strictă a trei tipuri de elemente 
specifice: a) ale spațiului dramatic (transmise de autor), b) 
ale construcțiilor noastre imaginative şi c) ale spaţiului 
scenic. Apare un joc continuu şi răscolitor între real şi 
ficțiune. 


59 Cf. Patrice Pavis, Dictionnaire du Theâtre. Decorul verbal ne 
întoarce la imaginea definită de Gilbert Durand, în măsura în care spațiul 
descris ne obligă la acceptarea unor convenții; prin aceasta, indicaţiile 
actorului-personaj nu implică dezacordul spectatorilor. Când Gutuie, din 
Visul unei nopți de vară, rosteşte, la începutul actului II: „Pajiştea asta o să 
fie scena, mărăcinişurile de colo vor fi culisele“ (în W. Shakespeare, 
Opere complete, vol. III, ediţie îngrijită şi comentarii de Leon D. Leviţchi, 
note de Virgiliu Ştefănescu-Drăgăneşti, p. 263) ia naştere denegarea şi 
investirea cu semn negativ (-), care, printr-o dublă răsturnare ajunge în 
sală cu semn pozitiv (+); totodată obligă instituirea unui sistem de 
decodare comun celor două paliere ale teatrului: scena şi sala. Desigur, 
prin replica personajului Gutuie se schițează o viitoare secvenţă de teatru 
în teatru. 

Să revenim la noțiunea de timp. Acesta, am spus, 
coexistă dinamic alături de cel de spaţiu. Or, timpul teatral 
este dat de raportul între timpul dramatic şi timpul scenic. 
Timpul dramatic, ca timp extra-scenic, aparține ficţiunii „şi 
e legat de iluzia că acest timp se întâmplă, s-a întâmplat sau 
se va întâmpla într-o lume posibilă“60. Din nou se face apel 
la funcția imaginativă a lectorului/spectatorului, întrucât 
acest raport între  temporalitatea  reprezentației şi 
temporalitatea acțiunii reprezentate“! presupune un şir de 
„inconveniente“ de percepție, care consolidează, unele, 
iluzia teatrală, altele, distanțarea şi teatralitatea. În afara 
dificultății de a accepta ca real un eveniment străin timpului 
propriu, negând legitatea reprezentaţiei, ne confruntăm cu 
trei tipuri de relaţii: 1) relația dintre două ordine ale 
întâmplărilor (acţiunilor, faptelor): cele ale ficţiunii şi cele 
ale  reprezentaţiei; 2) relația dintre durata acțiunii 
reprezentate şi cea a reprezentaţiei; 3) relația dintre numărul 
acțiunilor povestite şi numărul acțiunilor reprezentate. 


Timpul scenic este timpul care se suprapune timpului 
spectatorilor. Altfel: este durata reprezentației şi are 
valoarea unui „prezent continuu'“S?. Gerard Genette, optând 
pentru două secvențe temporale (conform lui Gunther 
Miller) - timpul istoriei şi timpul povestirii - pune accentul 


6 Cf. Patrice Pavis, Dictionnaire du Théâtre, p. 349. 

61 Cf. Anne Ubersfeld, Lire le théâtre, p. 203. Interesant este faptul 
că autoarea schimbă centrul de interes de la durata acțiunii reprezentate 
şi a reprezentației la modalitatea de reprezentare a acestei durate, 
întrucât „orice formă de raport temporal angajează ansamblul 
semnificației teatrale“ (p. 204). 

62 Patrice Pavis, Dictionnaire du Théâtre, p. 349. 

6 Gérard Genette, Figures III, Paris, Editions du Seuil, 1972, p. 
77. 

pe ordinea înlănțuirii elementelor istoriei şi ale povestirii. 
Analiza devine pertinentă la orice „nivel de elaborare 
estetică“4, inclusiv în narațiunea dramatică. Or, 
reprezentația nu are de-a face atât cu timpul ficţiunii (care 
oricum se găseşte într-un plan secundar de judecată), cât 
mai ales cu timpul scenic. În acest joc, între un timp istorisit 
(fictiv) şi unul prezent, scenic, spectatorul îşi asumă 
„confuzia“ datării, nu dintr-o neatenție analitică, ci din 
dorința de „a trăi“ timpul ficţiunii re-prezentate. Apare, 
aşadar, o diferență între temporalitatea scenică şi 
temporalitatea dramatică, cea dintâi fiind unidirecțională 
(fiind în punctul de incidență a timpului trecut cu cel viitor), 
a doua - plurală65. De aici anacronismul celor „două specii 
principale: retrospecțiunile, sau întoarcerile înapoi, şi 
prospecțiunile, sau anticipările“66. 


64 Ibidem, p. 77. 

6 Cf. Tzvetan Todorov, Poetica. Gramatica Decameronului, 
Bucureşti, Editura Univers, 1975, pp. 64-65. 

66 Ibidem, p. 65. Retrospecțiunea şi prospecțiunea, arată Todorov, 
se pot combina la nesfârşit, existând o întindere anacronică, „distanța 
temporală între cele două momente ale ficţiunii“ şi o amplitudine 
anacronică, adică „durata cuprinsă de povestirea dată în digresiune“ (p. 
65). V. şi Jean Ricardou, Problèmes du nouveau roman, Paris, Éditions du 
Seuils [1967], pentru relațiile între cele două axe temporale: axa 
narațiunii şi axa ficţiunii; dacă în narațiune stilul indirect are rostul de a 
accelera viteza povestirii, iar analiza o „împotmoleşte“, dialogul (deci şi 
dialogul dramatic) stabileşte un echilibru între segmentul narativ şi 
segmentul fictiv (pp. 161-163). 

THEATRUM MUNDI 


Toposul“ teatrului lumii (theatrum mundi) are o primă 
caracteristică majoră, cea a spectacularului, atribut dirijat de 
o „forță divină“. „Întreaga lume e o scenă“, celebra replică a 
lui Jaques Melancolicul din piesa lui Shakespeare, Cum vă 
place, a devenit un loc comun, găsindu-şi resurse în spații 
ale gândirii teologice şi literare care coboară foarte departe 
în timp. Toposul teatrului lumii, prin care se exprimă ideea 
că în viața de pe pământ toți suntem interpreții unor roluri, 
a fost lansat mai cu seamă prin creştinism de loan 
Crisostomul (cunoscut ca loan Gură de Aur) şi fiind legat, în 
esență, de un alt topos, cel enunțat de împăratul Solomon: 


$ Este necesară o specificaţie: prin topos înțelegem motivele 
„importante din punct de vedere istoric ce formează o configurație 
stabilă“, iar „studiul topoi-lor se apleacă mai ales asupra rolului 
structurant al motivelor în simbolismul cultural al unei civilizații date“ - 
cf. Oswald Ducrot, Jean-Marie Schaeffer, Noul dicționar enciclopedic al 
ştiinţelor limbajului, traducere de Anca Măgureanu, ..., Bucureşti, Editura 
Babel, 1996, p. 414. V. şi Oswald Ducrot, Tzvetan Todorov, Dictionnaire 
encyclopédique des sciences du langage, Paris, Editions du Seuil, 1972: „Dacă 
mai multe motive formează o configurație stabilă, care revine adeseori în 
literatură (fără a fi obligatoriu important în interiorul unui text) e 
desemnat topos“ (p. 284). Pentru topoi apăruți în literatura occidentală 
din Antichitate până în Evul Mediu, v. Ernst Robert Curtius, Literatura 
europeană şi Evul Mediu latin, traducere de Adolf Armbruster, Bucureşti, 
Editura Univers, 1971. 

„deşertăciunea deşertăciunilor şi totu-i deşertăciune“68. loan 
Crisostomul se afla, fără îndoială, sub influența scrierilor 
apostolului Pavel. Fondatorul Bisericii din Corint, dând 
lecţia exemplului personal, scria: 


„Căci parcă Dumnezeu a făcut din noi, apostolii, 
oamenii cei mai de pe urmă, nişte osândiți la moarte; 
fiindcă am devenit un spectacol (theatron) pentru 
lume, îngeri şi oameni“6. 


Pavel face aluzie la modul în care sfârşeau 
confruntările din arena amfiteatrelor între gladiatorii 
romani, dar metafora pare a cuprinde spaţiul vast al lumii. 
În Epistola către Evrei, apare o altă referință la practica prin 
care condamnaţii la moarte, traversând spațiul teatrului 
roman, erau huiduiți de mulțime (chiar dacă nu există 
indicii care să ateste că un asemenea tratament a fost aplicat 
creştinilor vremii): 


„Aduceţi-vă aminte de zilele de la început, când, 
după ce aţi fost luminaţi, ați dus o mare luptă de 
suferințe: pe de o parte erați expuşi ca într-un 
teatru”? ocărilor şi necazurilor, şi pe de alta, v-aţi 


68 Ecleziastul, 1:2. În anul 399 când eunucul Eutropiu, fost 
ministru la curtea împăratului Arcadie, se refugiază în biserică, loan 
Crisostomul (344-407) pare a fi inspirat să scrie cele două vestite Omilii, 
„Asupra dizgrației lui Eutropiu“, deplângând vanitatea omenească; mai 
mult, în 393 scrie Despre deşertăciune. 

© 1 Corinteni, 4:9. 

7 Traducerea Cornilescu a Bibliei preferă: „erați puşi ca 
privelişte“. 

făcut părtaşi cu aceia care aveau aceeaşi soartă ca 
71 
Vol ^. 


Martiriul primilor creştini a însemnat spectacol. 

Având ca surse lucrările lui Curtius şi Vianu7?, ne 
este uşor să urmărim evoluţia în timp a toposului teatrului 
lumii, din care se abstrage şi cel de CIRC. Fiecare în parte 
descrie condiția umană, neputând fi neglijate aspectele de 
teatralitate pe care le poartă cu sine. 

În Philebos a lui Platon găsim definiția lumii, ca fiind 
o scenă supusă forței divine, cu oameni ce-şi duc rolul până 
la capăt: 


„... noi amestecăm suferințele cu plăcerile în bocete, 
în tragedii şi comedii şi nu doar în cele de pe scenă, 
dar şi în întreaga tragedie şi comedie a vieții, cât şi în 
nenumărate alte ocazii“. 


In altă parte, într-una din ultimele scrieri, Platon 
revine asupra ideii vieţii „regizate“ de un zeu: 


„Să ne socotim pe fiecare dintre noi, cei vii, ca nişte 
minuni zeieşti, create de zeu, fie ca distracție a lor, fie 
într-un scop serios, fiindcă nu ştim nimic relativ la 
menirea noastră“ 74. 


71 Evrei, 10:32, 33. 

72 Ernst Robert Curtius, Literatura europeană şi Evul Mediu latin, 
pp. 165-172; Tudor Vianu, Scrieri despre teatru, Bucureşti, Editura 
Eminescu, 1977, pp.219-234. 

73 Platon, Philebos, 50». 

74 Platon, Legile, p. 61. 

Să urmărim succint evoluția temei teatrului lumii. 
Pentru antici, începând cu filosoful grec cinic Antisthene, 
acceptarea rolului jucat în lume înseamnă resemnare; poetul 
latin Horaţiu compară omul cu o marionetă. Seneca, scriitor 
şi filosof roman, foloseşte sintagma mimus vitae. Epictet, în 
Manualul său, scrie: 


„Adu-ţi aminte că eşti interpretul rolului dorit de 
maestru. [...] Căci datoria ta este să interpretezi rolul 
ce ți s-a dat, într-o prezentare cât mai potrivită, dar 
să aleagă acest rol stă în puterea altuia“?. 


Împăratul şi filosoful roman Marcus Aurelius 
Antonimus spune că „toate sunt aceeaşi piesă, dar cu alți 
actori“ şi cheamă la indiferență. Acelaşi sfat îl vor da 
filosofii sceptici şi stoici în perioada declinului civilizației 
antice. Boethius se află sub influența lui Seneca şi a lui 
Cicero care, în Despre supremul bine şi supremul rău (Cartea a 
II-a, 20, 67) socoteşte că fiecărui om îi este destinat un 
anumit loc în această lume. loan din Salisburi, în 
Policraticus, citează din Satyriconul lui Petroniu: 


„Vezi histrionii jucând într-un mim: cel dintâi e un 
tată, 

Altul se cheamă că-i fiu; altul îşi zice bogat; 

Dar de îndată ce fila cu vesele roluri e-ntoarsă, 
Chipul aievea priveşti, închipuirea s-a dus!“76 


75 Epictet, Manualul, traducere de D. Burtea, Bucureşti, Editura 
Minerva, 1977, p. 14. 

76 Petronius, Gaius, Satyricon, traducere, prefaţă şi note de Eugen 
Cizek, grafica şi ilustrația de Mihai Bacinski, Chişinău, Editura 
Hyperion, 1991, cap. LXXX. 

În ciuda râsului gros şi a replicilor licențioase, 
Petroniu îi aduce aminte cititorului că omul trăieşte în 
spatele unor măşti şi că nimeni nu poate şti dacă 
întâmplările sunt triste sau comice. Din satira menipee a lui 
Seneca, Petroniu reia ideea conform căreia acțiunile omului 
sunt guvernate de soartă (thye). Poate acesta este motivul 
pentru care în Satyricon nu găsim lecţii de morală, ci doar 
relatări ironice. Spațiul eroilor lui Petroniu este unul 
itinerant, viciat adeseori, dar, în orice chip, supus plăcerii”. 

Reformatorul german Luther consideră existența un 
„teatru de păpuşi al lui Dumnezeu“. La Erasmus, în Elogiul 
nebuniei, avem resemnarea în fața vieții ce nu e decât o 
„comedie neîntreruptă“. 

Epoca, în care toposul teatrului lumii devine loc 
comun, este cea a Renaşterii şi a barocului. Un țăran dintr-o 
piesă a lui Lope de Vega renunţă la viața de curtean pentru 
a se întoarce la condiţia care i-a fost hărăzită de soartă. 
Calderón scrie faimoasa piesă alegorică El gran teatro del 
Mundo (Marele teatru al Lumii). Shakespeare aduce la glorie 
tema prin Jacques Melancolicul din Cum vă place. Cervantes, 
în Don Quijote (partea a II-a, cap. al XII-lea) reia ironic ideea 
vieții asemenea unei piese de teatru. Moralistul francez La 
Bruyere scrie în Caracterele sale: 


„Peste o sută de ani, lumea va mai dăinui încă în 
întregime. Va fi acelaşi teatru, vor fi aceleaşi 
decoruri, dar nu vor mai fi aceiaşi actori. [...] De pe 
acum se îndreaptă spre scenă alți oameni, care au să 
joace în aceeaşi piesă alte roluri. Vor dispărea şi ei la 


77 Ibidem: „Cine nu ştie, iubind, să se-nfrupte din darul Venerii?/ 
Cine ne poate opri să huzurim în pat cald?/ Ne-ai poruncit-o savant 
Epicur, adevărului tată:/ Învățătura-ți ne-a spus: viața nu are alt țel...“ 
(cap. CXXXII). 

rândul lor, iar cei care nu există încă nu vor mai fi 
într-o bună zi; noi actori le-au şi luat locul“78. 


În spirit iluminist, Voltaire şi Rousseau vor separa 
oamenii de rând (spectatorii) de cei care oferă comedia vieții 
(casta clericală). A. de Musset imprimă contemplării o notă 
amară, iar H.F. Amiel, atras de filosofia idealistă germană 
(Hegel şi Schelling), consideră omul - spectator al propriei 
existente”. 

Este necesară o scurtă oprire asupra celor doi autori 
care au adus valențe sporite temei teatrului lumii: Calderón 
de la Barca şi W. Shakespeare. 

Teatrul de curte spaniol, aşa cum este cunoscut după 
1620, nu mai înseamnă doar corales, hanuri cu curte 
interioară şi decor sărăcăcios. Sub Filip al IV-lea, teatrul 
aduce nota fanteziei. De altfel, virtuțile facultății 


75 Jean de La Bruyere, Caracterele sau moravurile acestui veac, 
traducere şi note de Aurel Tita, prefața de N.N. Condeescu, Bucureşti, 
Editura pentru Literatură, 1966, p. 391. 

7 Pentru citatele fără trimiteri (mai puțin cele din Satyricon), v. 
Ernst Robert Curtius, Literatura europeană şi Evul Mediu latin, pp. 165-172 
şi Tudor Vianu, Scrieri despre teatru, pp. 219-234. 

8 Cf. Ileana Berlogea, Istoria teatrului universal. Antichitatea. Evul 
Mediu. Renaşterea, vol. I, Bucureşti, Editura Didactică şi Pedagogică, 1981, 
p. 213. V. şi idem, Teatrul medieval european, Bucureşti, Editura Meridiane, 
1970; Paul Alexandru Georgescu, Teatrul spaniol clasic, Bucureşti, Editura 
pentru literatură universală, 1967, pp. 119-290; lon Zamfirescu, Panorama 
dramaturgiei universale, Bucureşti, Editura Enciclopedică Română, 1973, 
pp. 156-183; idem, Istoria universală a teatrului. Evul Mediu. Renaşterea (1), 
vol. II, Bucureşti, Editura pentru literatură universală, 1966; Alexandru 
Ciorănescu, Barocul sau descoperirea dramei, în româneşte de Gabriela 
Tureacu, postfață de Dumitru Radulian, Cluj-Napoca, Editura Dacia, 
1980, Silvio d'Amico, Storia del teatre dramatico, vol. II, Garzanti, Milano, 
1958, mai cu seamă cap. II, „Caracterele istoriei şi sufletului spaniol; 

imaginative se răspândesc cu iuțeală în secolul al XVII-lea, 
în întreaga Europă. Fantezia nu mai este supusă legilor 
verosimilului, cum pretindea, altădată, Horaţiu (desigur, sub 
influența Poeticii lui Aristotel)si. Nu este nici adaos al 
realității adus imitaţiei, cum ne propune Filostart cel Bătrân. 
Ea este, o spune Sforza Pallavicino, eliberare de rigorile 
clasice. Reprezentația teatrală înseamnă, pentru spectator, 
plăcere şi desfătare, iar țelul este acela „de a împodobi 
intelectul nostru cu imagini, adică cu percepții somptuoase, 
noi, minunate, splendide. [...] Vedeţi cât de mult prețuieşte 
lumea faptul de a te îmbogăți cu primele percepții 
frumoase, chiar dacă ele nu sunt aducătoare de ştiinţă şi nici 
nu înfăţişează adevărul“. Desigur, aceste opinii îşi aveau 
adversari redutabili: pentru Descartes, la folle du logis era 
intolerabilă, în timp ce la Boileau rațiunea avea întâietate - 
imitația era chemată a respecta adevărul etc. Oricum, terenul 
câştigat de fantezie are urmări imediate în căutarea febrilă a 
noi mijloace de exprimare. Spectacolele au loc atât în aer 
liber, cât şi în sălile palatelor. Această alternanță între spaţii 
de joc diferite, între „închidere“ şi „deschidere“, are 


spiritul şi tehnica Dramei spaniole“ şi cap. V, „Calderón de la Barca“; 
Lucien Dubech, Histoire générale illustrée du théâtre, vol. II, avec la 
colaboration de Jacques Mantbrial et de Madeleine Horn-Monval, Paris, 
Librairie de France, 1931, pp. 167-226. 

51 Horatius, Epistola către Pisoni. Arta poetică, ediţie îngrijită, 
studiu introductiv, note şi indici: Mihai Nichita, Bucureşti, Editura 
Univers, 1980: „La poeţi şi la pictori/ Dreaptă putere e dată orice să- 
ndrăznească de-a pururi./ Ştim, şi-această-nevoire o-ntărim, cum la fel o 
şi credem,/ Dar să nu fie-nsoţită de fiare animalele blânde,/ Nici să se- 
mbine cu şerpi zburătoare, şi tigrii cu mieii.“ (p. 309, v. 9-13). 

82 Citat în Benedetto Croce, Estetica. Privită ca ştiinţă a expresiei şi 
lingvistică generală. Teorie şi istorie, traducere [de] Dumitru Trancă, studiu 
introductiv [de] Nina Façon, Bucureşti, Editura Univers, 1971, p. 260. 

conotaţii variate. Printre cele mai notabile este contaminarea 
cu subiecte care aparţin teatrului popular (uneori acțiunea 
devenind, însă, prolixă). În întreg „secolul de aur“ spaniol, 
se observă o prelungire a fastului procesiunilor cu care 
alegorice prezente la sărbătorile de Corpus domini. 
Încărcarea spectacolelor cu elemente ale neverosimilului, cu 
răsturnări de situații şi o mulțime de artificii dă naştere unui 
spaţiu dual, în care lumea şi dincolo-de-lume coexistă prin 
sărbătoare. Este şi modalitatea artistică de a refuza 
desprinderea de vis. Încă se face simțită seducția peripețiilor 
(nu trecuse chiar atât de mult timp de la descoperirea 
Americii - 1492). Spaţiul „secolului de aur“ este miscibil şi 
nesigur. Fiind la marginea dintre două lumi (Europa şi 
Africa) şi două religii (creştină şi musulmană), având 
înălțimi şi şesuri, amestecuri de rase - cartaginezi, evrei, 
romani, goți, arabi - Spania nu poate fi decât un tărâm al 
trecerii. De aici, senzualitatea şi fanatismul onoarei (definită 
de don Pedro din Alcadele din Zalameea de Calderón: 
„patrimoniu al sufletului“), peste toate Dumnezeu care le 
orânduieşte după vrerea sa. 

Urmând Studiile de tipologia culturii ale lui Iuri 
Lotman, clasificarea şi codurile culturale pe care acesta le 
propune, putem repera în teatrul spaniol al „secolului de 
aur“ şi, cu precădere, în autos sacramentales, tipul semantic de 
cultură: există, aşa cum putem vedea în Marele teatru al 
lumii, un singur sens. Întregul nu se construieşte prin suma 
componentelor, ci se răsfrânge în substanţa fiecăruia. Astfel, 
fiecare semn al re-prezentaţiei nu are nevoie de prezența 
altor semne pentru a putea aduce în discuţie totalitatea. Este 
vorba, de bună seamă, de un tip de cultură specific religios, 

în care Dumnezeu este unicul şi se regăseşte în toate&. 
Creație barocă, teatrul lui Calderon, cultivând 
spectaculosul, luxul şi măreţia, iluzia şi jocul 
incertitudinilorst, urmează tipul de descriere picturală a 
spațiului său, reproducând ceea ce poate fi numit ansamblul 
re-prezentației. Liniile descriptive pornesc dintr-un adânc, 
pentru a se reorganiza în primul plan. Există o conexiune a 
teatrului baroc autos cu teatrul de bâlci prin acestă căutare 
„în afară“, în depistarea centrului dincolo de cadrul 
reprezentat (până la apariția creațiilor ex-centrice nu mai e 
decât un pas!). 

Aici şi acum înseamnă acolo şi altădată, printr-un efect 
de contopire a tuturor entităților. (În altă parte am amintit 
principiul lui hic et nunc şi de cel al deixis-ului.) 

În spectacolele „secolului de aur“, dialogul era supus 
unor reguli implicite dialogului ecleziastic (a vorbi-a 
asculta). Spațiul se transformă într-un loc al comunicării, în 
sensul oferit de mistica spaniolă, de colloguium, care „în 


83 Cf. Iuri Lotman, Studii de tipologia culturii, în româneşte de 
Radu Nicolau, prefața de Mihai Pop, Bucureşti, Editura Univers, 1974, 
pp. 26-53. I. Lotman menţionează, alături de a) tipul semantic (simbolic 
sau semantico-simbolic) următoarele: b) tipul sintactic, care anulează 
tipul semantic, semnul definindu-şi importanţa în raport cu celelalte 
semne (relația între semne este de ordonare-subordonare); c) tipul 
asemantic-asintactic (pe linie „negativă“”) este un tip de cultură ce se iveşte 
în momentele de criză şi unde semnul este depreciat, iar insul uman 
ajunge acultural (în această categorie intră copilul, sălbaticul şi 
animalul); din punct de vedere semantic avem reîntoarcerea la lucruri, 
iar sintactic - individul se autoexilează din cultură, subliniindu-se ca 
individualitate şi în solitudine; spațiul asemantic-asintactic este un 
spaţiu alienat; d) tipul semantic sintactic (pe linie „pozitivă“) este un tip 
combinat între a) şi b). 

8 Cf. Adrian Marino, Dicționar de idei literare, vol. 1, pp. 229-230. 

spiritualitatea medievală desemnează în acelaşi timp 
rugăciunea şi schimbul oral“8. Comunicarea este act 
temporal şi se sprijină pe expectanţat* ascultătorului, în 
timp ce spațiului (altarul, scena) îi aparține raportul dintre 
cuvântul şi ființa vorbitorului. 


Calderón de la Barca (1601-1681) va scrie şi după 
hirotonire (1650) autos sacramentales?” pentru sărbătorile 
Corpus Domini. Din cele 520 de opere pe care le-a scris 
pentru teatru (din care 100 autos) se păstrează 180. Cu 
urcuşuri stilistice (unii, mai cu seamă romanticii germani, s- 
au grăbit a-l compara cu Shakespeare), dar şi cu alunecări în 
schematisme şi prețiozități, Calderón crează misterul 
dramatic El gran teatro del Mundo (Marele teatru al Lumii). 
Aici, autorul compară lumea cu un teatru, dar nu-şi 
părăseşte eroii în acea resemnare pe care am întâlnit-o la 


s Michel de Certeau, La Fable mistique. XVI-XVII siècle, Paris, 
Editions Gallimard, 1987, p. 217. Autorul îşi dezvoltă teoria asupra 
vorbirii în jurul cuvântului spaniol conversar, echivalentul latinescului 
colloquium, investind cu un rol egalitar pe fiecare dintre partenerii 
discursului dialogal. 

% În Evanghelia după Ioan găsim: Duhul „nu va vorbi de la Sine, 
ci câte va auzi (s.m.) va vorbi şi cele viitoare vă va vesti“ (16:13). 

57 Autos sunt formele cele mai vechi ale actelor sacramentale 
(mai cu seamă „sfânta împărtăşanie”). Încep din secolul al XIII-lea al 
Evului mediu şi continuă până în secolul al XVIII-lea, când sunt oprite 
datorită unor contaminări pronunţate cu elemente laice. Spaţiul 
reprezentării este când biserica, în fața altarului, când mănăstirea sau 
chiar scena publică a străzii; de cele mai multe ori, se desfăşoară ca 
procesiune, actorii folosind carul lui Thespis pentru a-şi juca rolurile. V. 
Gaston Baty, René Chavance, Viața artei teatrale, de la începuturi până în 
zilele noastre, traducere de Sanda Râpeanu, cuvânt înainte de Valeriu 
Râpeanu, Bucureşti, Editura Meridiane, 1969,pp. 88-93, dar, mai cu 
seamă, L. Dubech, Histoire générale ilustree du théâtre, vol. II, pp. 167-171. 

gânditorii antici, ci le impune un ton dinamic. Nu se mai 
ajunge la concluzia epicureană: „destinul duce pe cel ce 
consimte şi târăşte pe cel ce se împotriveşte“. La Calderón, 
personajele acceptă activ rolurile pe care Dumnezeu 
(Meşterul-Creator al lumii) le-au hărăzit. Aşa cum observa 
Vianu, interesant este faptul că, în finalul piesei, când eroii 
sunt aduşi la judecată, Bogatul este singurul față de care nu 
se manifestă mila divină. Prudenţa şi Cerşetorul sunt aduşi 
la masa euharistiei; Regele, Frumuseţea şi Țăranul sunt 
trimişi în purgatoriu, Copilul nenăscut în Limburi, iar 
Bogatul este aruncat în infern. Într-o lume în care înavuțirea 
a fost țel, sensul piesei lui Calderon nu poate fi decât unul 
profund moral, în acord cu conceptele teologice ale vremii. 
În manieră alegorică, Lumea este transcrisă ca personaj 
scenic, probând calități regizorale: organizează scena, 
pregăteşte spectacolul, conduce eroii între cei doi poli ai 
vieții - leagănul şi mormântul - şi se supune Autorului, 
adică lui Dumnezeu. 

Un topos înrudit cu cel al lumii ca teatru, este cel al 
vieții ca vis, doar că aici intervine, alături de tema 
predestinării, cea a liberului arbitru: „binele“ este o „virtute 
teologică“%, adică depinde de revelaţie. Spaţiul este unul al 
parcurgerii (adeseori misterioase), creând, în fapt, o lume 


& Tudor Vianu, Scrieri despre teatru, p. 222. 

8 Cf. Alexandru Ciorănescu, Barocul sau descoperirea dramei, p. 
369. „La Segismundo, binele îşi deschide drum şi chiar s-ar putea spune 
că izbucneşte ca o grație a cerului (s.m.), începând dintr-un anumit 
moment, şi se instalează definitiv în sufletul său, tot atât de senin şi 
imuabil cum fusese înainte sentimentul răului“ (p. 370). Definind drama 
prin îndoiala care stăpâneşte eroii, Alexandru Ciorănescu desparte Viaţa e 
vis de condiția dramei, întrucât aici nu mai avem simultaneitatea 
gândurilor antinomice, ci o ciclicitate a lor (pp. 369-371). „Defectul“ va fi 
îndepărtat prin creațiile lui Racine şi Corneille. 

labirintică. O lume ce renunţă la explicaţii. Într-un asemenea 
spaţiu, deasupra căruia planează invincibilă soarta 
(„regizorul“ tuturor întâmplărilor), Calderon îşi pune 
problema libertăţii şi a hazardului - acesta este poate şi 
motivul pentru care autorul va fi jucat chiar şi în decadentul 
secol al XVIII-lea. În Viața e vis, chiar dacă este explicit 
numită Polonia, tărâmul este unul funciar imaginar, 
provocând o esenţializare a peisajului: sunt indicate scenic 
doar câteva elemente, într-un decor muntos şi lipsit de 
vegetaţie. Spaţiul lumii, chiar în întinderea sa, crează 
impresia închiderii şi izolării, aşa cum, într-un sub-spațiu, 
Segismundo se găseşte închis în turnul său”. Punându-şi 
problema libertăţii, regele Basilio al Poloniei descoperă că 
întreaga lume e supusă predeterminării; în consecință, el îşi 
va purta dialogul existenţial cu Cerul, iar răspunsul îl va 
căuta în zodii, ceea ce-l va face să-şi închidă fiul (prescris a 
ajunge tiran) într-o celulă. Spaţiul închis, caduc, al Lumii nu 
poate fi salvat decât prin asumarea libertății celor care îl 
populează. Având de partea sa necesitatea (cu tot ce 
presupune termenul în doctrina teologică catolică), 
personajul Segismundo îşi găseşte mântuirea printr-un gest 
venit din exterior: din prizonier devine un rege bun, în 
urma răzmeriţei armatei. În finalul actului al doilea, 
Segismundo îi răspunde, consolant, paznicului său Catoldo: 


„Ce e viața? Un delir. 

Ce e viața? Un coşmar, 

o nălucă, nor fugar, 

şi-i mărunt supremul bine, 


% Dacă la Calderón spațiul închis este terifiant, la Racine, palatul 
va avea funcții proteguitoare (chiar dacă, adeseori, dă naştere unor 
nelinişti abisale), ținând eroii departe de privirile iscoditoare, aşa cum 
putem desluşi în Britannicus. 

căci un vis e viața-n sine, 
iară visul, vis e doar“9l. 


Spaţiul uman este un vis, în întuneric sau în 
lumină?. 


În epoca Renaşterii, e frecventată tema întâlnită la 
scriitorul grec Proclus (cca. 411-485), conform căreia viața 
omului este segmentată în şapte diviziuni (şapte fiind cifra 
Creațiunii): copilăria, adolescenţa, vârsta a patra până la 
maturitate, maturitatea, bătrânețea, decrepitudinea, cea din 
urmă punând semnul egal între începutul şi sfârşitul 
existenței”. W. Shakespeare, cu Jacques Melancolicul din 
Cum vă place, ca relua această împărțire şi va aseamăna 
lumea cu o scenă: 


„Lumea-ntreagă 

E-o scenă şi toți oamenii-s actori 
Răsar şi pier, cu rândul, fiecare: 
Mai multe roluri joacă omu-n viață, 


% Pedro Calderón de la Barca, Viaţa e vis, traducere de Sorin 
Mărculescu, Bucureşti, Editura Univers şi Teatrul Naţional „I.L. 
Caragiale“, 1970, p. 88. 

92 Întrebarea rostită de Segismundo: „Pentru ce m-am născut?“ 
şi-o va pune, într-o altă formă, Hamlet şi, mai târziu, eroii lui Jean-Paul 
Sartre. Cf., pentru o interpretare avansată, Jean Descola, Histoire littéraire 
de l'Espagne. De Seneque à Garcia Lorca, Paris, Fayard, 1966, p. 157. 

% Cf. Ernst Robert Curtius, Literatura europeană şi Evul Mediu 
latin, p. 216, n. 19. Cifra 7, la care aderă Shakespeare, este un simbol al 
totalității spațio-temporale. 

Iar actele sunt cele şapte vârste“ 94, 


Contemplarea lumii se face cu „un fel de melancolie 
amuzată“%; privirea în urmă, la tot ce a umplut viața şi 
privirea aruncată înainte, spre un viitor în care sfârşitul e 
iminent, aduce - chiar dacă doar pentru o clipă - 
deznădejdea în sufletul personajului. 

În Cum vă place, ca şi în Cei doi tineri din Verona sau 
Visul unei nopți de vară, există o opoziţie între spațiul închis, 
curtea, şi spaţiul deschis, pădurea. In comediile lui 
Shakespeare avem, cu o regularitate aproape programatică, 
o subîmpărțire a spaţiului în trei zone, care se reflectă una 
pe cealaltă, punându-şi în lumină materialitatea şi 
spiritualitatea: este vorba, mai întâi, de palatul din care 
personaje aristocratice pornesc într-o călătorie inițiatică şi 
tămăduitoare; apoi, avem spaţiul burlesc al actorilor şi, în 
fine, spaţiul feeric al spiriduşilor şi personajelor coborâte 
din basm (cum e, în Visul unei nopți de vară, regatul lui 
Oberon şi al Titaniei)%. Palatul, curtea, locul „civilizat“ 
descriu o lume alterată de uzurpări şi cruzimi. Adam, 
slujitorul lui Oliver, în Cum vă place, căutând să-şi ferească 
stăpânul de primejdii, îi spune: 


„E-o zalhana aicea, nu o casă! 
Fereşte-te! Nu-i trece pragul! Fugi!“% 


% W. Shakespeare, Cum vă place, în Opere complete, vol. V, 
traduceri de Virgil Teodorescu..., ediţie îngrijită şi comentarii de Virgiliu 
Ştefănescu-Drăgăneşti, Bucureşti, Editura Univers, 1986, pp. 151-152. 

% Tudor Vianu, Scrieri despre teatru, p. 227. 

% Cf. Anne-Françoise Benhamou, Le parc ou le maniérisme et son 
double, în L'Art du theâtre, nr. 5, 1986, pp. 42-43. 

%7 W. Shakespeare, Cum vă place, în Opere complete, vol. V, p. 141. 

Trecutul glorios (antinomic prezentului nefericit) 
este un timp benefic, încărcând eroii cu speranțe. Pădurea 
Ardeni, spațiu al surghiunului, descrie o geografie echivocă 
şi convențională. Valorile pe care acest loc se sprijină sunt 
cele ale intimității suspendate: secretele dispar, fiind 
răspândite uşor de cei ce se ascund în umbra copacilor. 

Spațiul natural diurn din Cum vă place are o funcție 
curativă: Oliver, ajuns în Ardeni, îşi schimbă pizma în 
bunătate, urmând să trăiască în acest loc „ca un simplu 
păstor pân’ la sfârşitul vieții“%. Însănătoşirea (fizică sau 
morală) nu e posibilă decât aici, unde sunt active legile 
„veacului de aur“%. Jacques Melancolicul relevă conţinutul 
metaforei vieţii ca spectacol. Pe actori îi defineşte ca actori ai 
propriilor drame, împlinind devizul de pe frontispiciul 
teatrului Globul: Totus mundus agit histrionem (Lumea 
întreagă joacă teatru). Monologul lui Jacques nu e fortuit în 
Cum vă place; el este susținut de restul personajelor, de 
exemplu de rolul Rosalindei: fiica ducelui recurge la o dublă 
„înscenare“ (se preface a fi „Ganymed“, care, la rându-i 
vrea să pară Rosalinda), accentul punându-se pe denegare. 
Teatrul devine un joc incontrolabil între iluzie şi teatralitate. 
Antinomia între spațiul deschis şi spaţiul închis leagă două 
tipuri de motive: cel al călătoriei şi cel al puterii (cel din 


% Ibidem, V, 2. În câteva observații la A treia scrisoare către 
Malesherbes de Jean-Jacques Rousseau, Jean Starobinski opune ciclul 
nocturn celui diurn (v. Textul şi interpretul): „Chinul nocturn este centrul 
din care conştiinţa proiectează arcul de cerc al fericirii ce se desfăşoară 
de-a lungul zilei, sub soare“ (p. 242). Adept al criticii imanente, care oferă 
analistului detalii ascunse ale operei, Starobinski dezvăluie 
corespondenţele apărute între „spațiul eului, spațiul lumii şi spațiul 
temporal al zilei“ (p. 244). 

9 Ibidem, |, 1. 

urmă, manifest în spațiul contras al palatului)!%. Într-o 
lucrare a lui Gaston Bachelard, pădurea o putem găsi 
definită de Marcault şi Therese Brosse: 


„cu misterul spațiului său indefinit prelungit dincolo 
de voalul acestor trunchiuri şi frunze, spațiu voalat 
pentru ochi, dar transparent acțiunii, [pădurea] este 
un adevărat transcendental psihologic“101. 


Spaţiul deschis al pădurii! este un spațiu al 
comediei, în măsura în care tragedia nu-şi permite fantezia 
şi convenționalitatea, inițiativa feminină prin iubire etc., 
funcționale aici1%8. 

Tema vieții ca spectacol, la Shakespeare mai cu 
seamă, reclamă formula de teatru în teatru!%. Desigur, cea 


1% Cf. Valeriu Cristea, Spaţiul în literatură - Forme şi semnificații, 
Bucureşti, Editura Cartea Românească, 1979. Spaţiul deschis este a) 
„Spațiu al expansiunii sufleteşti“; b) „spațiu al faptei“; c) „spațiu al 
primejdiei“. Spaţiul închis este: a) „spațiu ocrotitor“; b) „spațiu al tainei“; c) 
„Spațiu al cugetării“ (p. 12). 

101 Apud, Gaston Bachelard, La poétique de l'espace, Paris, P.U.F., 
1994, p. 170. 

1% Valeriu Cristea, în Spațiul în literatură, consideră pădurea 
inclusă într-un spațiu hibrid, ambiguu, „în acelaşi timp deschis şi închis“ 
(p. 12). 

1% O opoziție similară găsim în Cei doi tineri din Verona sau în 
Visul unei nopți de vară. 

1%4 Înaintea sa, tema a fost strălucit transcrisă de Thomas Kyd, în 
Tragedia spaniolă. Dacă în Hamlet, fiul este cel care caută răzbunarea 
tatălui, în Tragedia spaniolă, tatăl va pedepsi ucigaşii fiului, devenind - 
iată o formulă de teatru în teatru - „actor şi autor al tragediei“. Teatrul 
lumii are la Kyd însemne laice, ceea ce nu-l opreşte pe Vicerege să 
exclame: „Întâi nu-i dată culmea cea mai 'naltă/ Şi-ades ne surpă ura 
fără frâu,/ Dar roții soartei veşnic suntem robi“ - în Teatrul renașterii 

mai bine reprezentată este cea a „piesei“ Uciderea lui 
Gonzago din Hamlet. Nu voi insista asupra locurilor comune 
legate de structura spectaculară a teatrului în teatru, 
structură ce se oglindeşte pe sine, având funcție 
metalingvistică (adică, fiind o explicare a codului folosit, un 
dialog în care discuția se poartă în jurul dialogului). 
Materializarea scenică (dramaturgică) a metaforei teologice 
a teatrului lumii este o „formă ludică unde reprezentația este 
conştientă de sine şi se autoreprezintă prin gustul pentru 
ironie“1%5. Relația vizibilă între cele două structuri 
dramaturgice şi, în consecinţă, între cele două spaţii teatrale, 
este una de tip analogic. 

Există două subcategorii ale formulei de teatru în 
teatru: a) piesa în piesă (în care avem o relaţie directă între 
piesa jucată şi piesa propriu-zisă) şi b) piesa încadrată (cu 
deschidere spre sală, care devine explicită). Construcţia 
analogică, depistată la nivelul celor două structuri descrise 
mai sus, este tributară, până în secolul al XVII-lea, gândirii 
occidentale: poeţii şi pictorii îşi realizau operele prin jocul 
analogiilor; deducțiile, inducțiile sau analizele de tip sintetic 
nu-şi făcuseră încă apariția!%. Prin Descartes, cel care aduce 
suflul gândirii raționaliste şi mecaniciste, analogia va pierde 
terenul câştigat de-a lungul secolelor. Urmând traseul 
formulelor dramaturgice, se poate observa că piesa inclusă 
reapare la începutul secolului al XX-lea (în piesele lui 
Cehov, dar, mai cu seamă, în teatrul absurd), odată cu 
renaşterea raționamentului analogic. Şi, dacă reabilitarea 
acestui tip de gândire e considerată de filosofii 


engleze, vol. I, Bucureşti, Editura pentru Literatură Universală, 1964, p. 
200. 

1% Patrice Pavis, Dictionnaire du Theâtre, p. 416. 

1% Cf. Daniel Durand, La systémique, Paris, P.U.F., 1979, pp. 49- 
51. 

SI 


contemporani ca fiind o „imprudenţă intelectuală“, teatrul îl 
va recunoaşte ca oportun tocmai prin stimularea hulitei 
imaginații. Or, în Hamlet, piesa inclusă - Uciderea lui Gonzago 
- este autonomă, permițând abstragerea şi montarea 
independentă a scenei jucată de actorii-actori în fața 
actorilor-spectatori. Manfred Schmeling, în Mâtatheâtre et 
intertext, sesizează dispariția autonomiei piesei incluse în 
teatrul modern!”. Într-adevăr, în teatrul lui Beckett, Ionescu 
sau Stoppard, secvențele de piesă în piesă, scoase din miezul 
dramei-cadru, îşi vor pierde semnificaţia şi chiar înțelesul 
curent. Acest nou teatru dezvoltă autoreferențialitatea, 
probând interogaţiile autorului asupra artei pe care o 
slujeşte. 

Analogia teatrală modernă, de care vorbeam, 
foloseşte parabola, această „formă de discurs figurat în care 
lucrul sau ideea pe care vrem să o evocăm este transcrisă 
printr-o formulare deturnată“1%. S. Freud, punând accent pe 
viața personală a individului, va explica mecanismul 
analogic prin modul în care inconştientul funcționează 
restrictiv: în prima etapă se produce condensarea temei, 
urmând, în a doua etapă, părăsirea mediului din care 
provine!%. 

Analiza subtextuală a piesei Hamlet, ca piesă inclusă, 
ne trimite spre alte includeri „în cascadă“ şi spre un timp 
mitic (istoria lui Cain şi Abel). Ca revers, deschiderea 
cercurilor concentrice şi cuprinderea sălii înseamnă 
declanşarea mecanismului cathartic. Aşa cum se poate 


17 Manfred Schmeling, Mâtathââtre et intertext, Paris, Editions 
Lettres Modernes, 1982, pp. 5-6. 

1% Daniel Durand, La systémique, pp. 50-51. 

1% Există aici o „analogie“ cu un alt postulat freudian, potrivit 
căruia inhibarea pulsiunilor este impusă de cenzură, urmând ca o 
consecință refularea acestora. 

vedea şi la Thomas Kyd, în Tragedia spaniolă, unde Duhul lui 
Andrea şi Răzbunarea asistă la întregul spectacol ce 
urmează şi în care personajele sunt martore ale 
„mizanscenei“ lui Hieronimo; trecerea de la spectacolul ca 
act scenic la reprezentaţia ca fenomen teatral (adică implicarea 
activă şi sensibilă a spectatorului) se face prin ceea ce Karl 
Jaspers ar numi culpabilizare metafizică 110. Toţi cei prezenţi în 
perimetrul teatral devin membrii unei caste. Un ceva scenic, 
acțiunea în sine, îi uneşte într-o imensă „familie vinovată“. 
Teatrul devine, dintr-o simplă construcție arhitectonică, o 
„casă“ ce ascunde „un soi de estetică a tăinuirii 111. 

Vina comună, amintirile fiecăruia, aranjate ca 
lucrurile în sertarele unei case, imaginația împânzind 
colțurile teatrului, din loje până-n cicloramă, dau contur 
intimităţii. Omul de teatru, spectatorul lettré de care 
vorbeşte George Banul!!? devine complice în „infinitatea 
spaţiului intim“ 115, 


110 Karl Jaspers, Texte filosofice, prefața de Dumitru Ghişe, George 
Purdea, traducere din limba germană şi note de George Purdea, 
Bucureşti, Editura Politică, 1986: „Există o solidaritate a oamenilor ca 
oameni, care determină co-responsabilitatea fiecăruia pentru orice 
nedreptate din lume, îndeosebi pentru crimele comise în prezența sa 
(s.m.) sau de care avea cunoştinţă. Dacă nu fac tot ce îmi stă în putință 
pentru a împiedica crima, sunt şi eu vinovat“ (p. 37). Conceptul enunțat 
de K. Jaspers pare să fi fost pregătit de Fichte prin aşa-numita 
culpabilizare absolută a speţei umane. În teatru, singura modalitate prin 
care spectatorul se poate opune crimei este catharsisul, suportarea 
emotivă a celor patru etape: empatie (expectanţă), hybris (vina fără vină), 
peripeție (demersul de aflare a adevărului) şi agnorizis (recunoaşterea 
culpei). 

11 Gaston Bachelard, La poétique de l'espace, p. 19. 

12 Cf. George Banu, Actorul pe calea fără de urmă. Zile de teatru în 
Japonia, ediţie în limba română revizuită şi adăugită, cu o postfață de 

În Hamlet, partea cea mai importantă se joacă în sala 
constituită din curteni, iar între aceştia se găsesc Hamlet şi 
Horaţiu. Regele-asasin se recunoaşte ca actor al faptelor 
consumate, fiind oglindit de piesa în piesă. La rândul său, 
Hamlet se vede pe sine actor pe scena vieții. De aici, se naşte 
întrebarea dacă faptele sunt o reflectare a cuvintelor, ori 
cuvintele sunt cele care gestează faptele?! Hamlet se relevă a 
fi drama unei umanități sortită să repete mereu şi mereu, 
într-un ciclu infernal, jocul tragic al căderii în păcat 
(fratricidul). Astfel, verbul devine semn a ceea ce va fi. Eroul 
îşi asumă riscul de a schimba ceva în imaginea lumii, 
pedepsind vinovatii, însă bunul său prieten, Horaţiu, va 
renaşte, prin povestire, răul acestor vremuri „scoase din 
țâţâni“. 


Jean-Jacques Tschudin, traducere şi postfață la ediția românească de 
Mircea Ghiţulescu, Bucureşti, Editura Fundaţiei Culturale Române, 1995, 


p. 7. 
13 Gaston Bachelard, La poétique de l'espace, p. 174. 

BÂLCIUL - SPAȚIUL IRONIEI 


Spectacolul de bâlci, prin chiar spaţiul prin care îşi 
câştigă existența, a fost mereu opus formelor 
instituționalizate de teatru. Bâlciul, în sine, grupează într-o 
manieră eterogenă oameni, activități şi opinii care altminteri 
nu şi-ar găsi un loc împreună: „această lume zgomotoasă a 
bâlciurilor, cu muzica sa de goarne şi trompete, cu certurile 
şi încăierările sale, paradele, măscăricii, dansatorii pe sârmă, 
săritorii,  prestidigitatorii,  herculii,  artizanii, actorii, 
cântăreții şi marionetiştii, cu vânzătorii săi sosiți din patru 
colțuri ale Europei şi cu publicul său eterogen'“114, e o lume 
în care visul se amestecă cu realitatea. 

Spaţiul bâlciului capătă dimensiuni notabile, prin 
încercarea de a acumula experienţele întregii umanități. 
Sensul circului (vom vedea) este centripet, încercând să 
dezvăluie perfecțiunea centrului, pe când mişcarea 
centrifugă a bâlciului, fără a mai pretinde selecția celor 
acceptați în spaţiul său (şi fiind, prin consecinţă, 
îngăduitoare cu absenţa virtuozităţii interpreților), încearcă 
o descriere a Lumii. Bâlciul este unificator şi, prin urmare, 
expansiv. 

Sunt necesare două specificații esenţiale: cea dintâi 
este legată de privilegiul acordat ordinelor religioase de a 
organiza (şi gestiona) bâlciurile; a doua ţine de afilierea care 


14 Marian Hannah Winter, Le spectacle forain, în Histoire des 
spectacles, sous la direction de Guy Dumur, Paris, Editions Gallimard, 
1965, p. 1437. 

a fost făcută între familiile trupelor de bâlci şi societățile 
secrete ale vremii, cel mai adesea fiind numită Rosacruciana 
şi Francmasoneria. Încă din secolul al XII-lea, bâlciul Saint- 
Laurent era arondat bisericii omonime; în 1665, bâlciul 
Saint-Ovide se găseşte sub ocrotirea Capucinilor; un altul 
(care dura din 3 februarie până în ajunul Floriilor) fusese 
acordat abației Saint-Germain-des-Pr6s; tot în secolul al XII- 
lea există, în Anglia, bâlciul Saint Bartholomew; întâlnim, de 
asemenea, bâlciuri în Frankfurt şi Leipzig (Germania), 
Dantzig (Polonia), Nijni-Novgorod (Rusia). Toate se găseau 
în proximitatea unei biserici. Nu credem a fi gratuită ipoteza 
naşterii şi subordonării bâlciurilor de către Biserica Catolică, 
mai precis, după schisma de la 1054, dintr-o dorință a 
ubicuității, a formării unei „imense structuri 
cvasimondiale“115. 

Să ne reamintim faptul că biserica ajunge în mâinile 
seniorilor feudali care numesc nu doar preoții, ci chiar şi 
episcopii, scopul pastoral trecând, în esenţă, în plan secund; 
abia prin secolul al XV-lea se poate vorbi de o victorie 
împotriva decadenţei bisericii. Bâlciul devine o traducere a 
acestei încercări de a satisface mulțimii nevoia de „circ“. 
Această lume a bâlciului, trăind la marginea societăţii, se 
constituie în veritabile caste ce respectă ierarhizarea puterii 
după regulile aristocrației. Este ceea ce-l face pe Henry 
Thâtard să scrie că „mulțimea acestor saltimbanci fusese 
afiliată la Roza-Cruce şi la Masonerie“116. M.H. Winter 
notează faptul că „în Anglia, stabilimentele de music-house şi 
micile teatre, care primeau trupe ambulante şi de bâlci de 
toate felurile, sunt plasate, în 1751, sub controlul acelei 


15 Jean Rogues, Catolicismul, în Jean Delumeau (coord.), Religiile 
lumii, Bucureşti, Editura Humanitas, 1996, p. 122. 
ne Cf. M.H. Winter, Le spectacle forain, p. 1441. 

«Disorderly House Act», adică a legii cu privire la casele 
secrete“117, 

Spaţiul bâlciului oferă publicului iluzia privilegiului 
de a fi martorul unei întâmplări rezervate seniorilor; devine 
punct de maxim interes, spectatorii căutând rosturi ascunse 
ale lumii. Bâlciul naşte exorbitantul, lucrurile ieşite din 
comun, bizareria şi, de atâtea ori, excepționalul. Cu 
adevărat, aici descoperim Lumea: figuri de ceară (celebre 
fiind cele ale lui Antoine Benoist, în a doua jumătate a 
secolului al XVIII-lea, Kirbener, apoi Clement Lorin cu 
Cabinetul Marilor Zburători - 1774 şi Curtius cu Taverna 
Marilor Zburători); spectacole mecanice; artificii; trupe de 
balet şi dansatori; un Nou Spectacol de Fizică; adevărate 
construcții arhitecturale, cum e cel din Bâlciul Saint-Laurent, 
unde este reconfigurată lumea chineză: o cavernă, un salon 
de dans, un restaurant, „la jocurile cu inel, scrâncioburile şi 
balansoarele dispersate în grădină, se adăugau tunete 
mecanice, umbrelele chinezeşti ale lui Séraphin (în 1783) şi 
pantomime cu focuri de artificii“1!8 cafenele turceşti; 
chioşcuri de sticlă colorată; orchestre cu zeci de 
instrumentişti care cântă Cântecul hughenoților, însoțiți de 
efecte de lumină; dansatori pe sârmă, acrobaţi, călăreți şi 
dansatori. Totul sub ochii spectatorilor ce-şi consumau 
liniştiţi limonadele. 

Pe scenele de bâlci, unde acrobați, înghiţitori de săbii 
şi oameni cu chip de animale atrăgeau curiozitatea mulțimii, 
îşi fac simțită prezenţa actorii - în Franța, mai ales, după ce 
Ludovic al XIV-lea închide Hôtel de Bourgogne: sunt jucate 
scene burleşti, ca Farsele amorului şi ale magiei, „unde se 
împleteau replici naive, dansuri, salturi mortale şi 


117 Ibidem, p. 1441. 
118 Ibidem, p. 1439. 

scamatorii“119. Spre sfârşitul secolului al XVII-lea, în 
perimetrul bâlciurilor erau ridicate veritabile construcții 
teatrale, spațiul devenind acum propice dramaturgilor. 
După stagiunea din 1698 şi până la sfârşitul secolului 
următor, teatrul de bâlci inventează şi inovează formule de 
exprimare scenică refuzate actorilor Comediei Franceze!2 — 
se joacă scene care incită spectatorii să caute o ordine 
subversivă a lumii în care trăiesc. Interdicția pe care actorii 
regelui reuşesc să o impună „saltimbancilor“ îi obligă pe 
aceştia din urmă să născocească suite de monologuri, de 
întrebări şi răspunsuri mimate etc.; apar dansatorii şi 
cântăreții (se naşte vodevilul), sunt create decorurile 
elegante, iar Constantini inventează scena turnantă. Bâlciul 
redă „liberul exercițiu teatral al omului actor“1?!, cum avea 
să spună, mai aproape de noi, Camil Petrescu. Relaţia 
biunivocă pe care o stabileşte cu creația dramaturgică, unde 
„atenția era îndreptată asupra frumuseţilor textului“ 122 
sfârşeşte prin naşterea unei noi interpretări şi a unui nou 
artist, al cărui prototip este actorul englez Garrick. 

Poate că autorul care s-a lăsat cel mai uşor câştigat de 
lumea scamatorilor, a farselor şi improvizaţiilor, a fost Carlo 
Gozzi (1720-1806); asemeni personajelor din teatrul 
ambulant al bâlciului, „eroii“ săi sunt creații caricaturale, 


19 Gaston Baty, Viața artei teatrale, de la începuturi până în zilele 
noastre, p. 157. 

12 Se pare, totuşi, că ascultarea dată autorității superioare era 
adeseori încălcată de actorii Comediei Franceze; în 1712 sunt chemaţi la 
ordine pentru neglijarea tragediei, în favoarea repertoriului comic. V. 
Dussane, La Comădie-Frangaise, Paris, Hachette, 1960, p. 18. 

121 Camil Petrescu, Modalitatea estetică a teatrului, p. 169. 

122 Ibidem, p. 169. 

desprinse de lumea reală şi dedublând parodic actorul!?. 
Spaţiul bâlciului se vrea a fi un spațiu al ironiei (iată o altă 
investiție a autorului „basmului“ Dragostea celor trei 
portocale). Neavând o configuraţie limpede, ironia face şi ea 
apel la spectator; ambiguitatea, „ceața“ codurilor multiple 
aruncate în joc, tensiunea pe care o stabileşte între gratuitate 
şi tragic, renunţarea la iluzia teatrală, aluzia, descoperirea 
„măştilor“, conservă armonia Lumii şi sinceritatea de care 
Omul se dezice în răstimpuri. 


1% Cf. Jean Starobinski, Melancolie, nostalgie, ironie, traducere de 
Angela Martin, selecția textelor şi prefață de Mircea Martin, Bucureşti, 
Editura Meridiane, 1993, pp. 90-109. V. şi Carlo Gozzi, Memorii inutile, 
traducere, prefață, note şi selecţie de texte de Viorica Naum, Bucureşti, 
Editura Univers, 1987, pp. 54-55. 

CIRCUS MUNDI 


De cele mai multe ori, teatrul preia temele 
fundamentale ale circului (fie că vorbim de creația literară 
sau de cea spectaculară), pe căi ascunse, sinuoase, care 
presupun o raportare la alte forme de gândire şi manifestare 
umană (lirica, dar şi tehnica etc). Totuşi, ceea ce trebuie 
remarcat este faptul că arta circului - mai cu seamă cea a 
circului modern, născut la sfârşitul secolului al XVIII-lea - 
nu ne constrânge la cunoaşterea prealabilă a regulilor 
jocului!?%; prin aceasta este înlesnită receptarea elementelor 
întâlnite aici şi care aparțin de reprezentațiile teatrale cu 
formă şi structură clasice. 

Spectacolul de circ este amprentat cu o funcție 
atemporală. Mai precis: chiar şi atunci când avem de-a face 
cu prezența clovnului, actul scenic are valoarea unei 
întâmplări şi nicidecum a unui întâmplat; existenţa sa începe 
şi se sfârşeşte în arenă; râsul pe care-l provoacă spectatorilor 
nu este analitic, nu ne obligă la rememorări; clovnul nu are 
trecut, el este produsul clipei (al unui prezent continuu), 
ceea ce-l transformă în simbol. lar aceasta se arată a fi 
pentru teatru o tentație. Circul mizează pe necamuflarea 
gesturilor şi acțiunilor. Prin cercul pe care-l descrie şi prin 
dispoziția spectatorilor în jurul arenei, circul poate fi 
comparat cu sculptura, aşa cum teatrul se înrudeşte cu 
pictura. „Forma particulară a circului crează un soi de 
comuniune între artişti şi public“1%, subliniind iluzia 


124 Cf. Michele Richet, Le Cirque, în Histoire des spectacles, pp. 
1520-1521. 
125 Ibidem, p.1521 

veridicității, a evenimentului pe deplin real. În plus, 
pregătirea numărului sub ochii spectatorilor, întăreşte 
sentimentul autenticității. 

Cuvântul „cerc“, din latinescul circus, revine în viața 
publică în secolul al XVIII-lea, prin Charles Hugues şi al său 
Royal Circus. Numele stabilimentului este dat de asociatul 
său, Charles Dibdin, compozitor şi om de teatru. Dar, 
cercul, ca element al spectacolului, ca figură geometrică 
descrisă de arena de joc, este impus de Philip Asley (n. 
1742)126. 

Devenit simbol al unei arhitecturi de tip cosmogonic, 
cercul impune o relație actor-spectator neîntâlnită până la 
acea dată. Spaţiul circului, proximitatea între spaţiul scenic 
şi sală, circumferința la care se raportează publicul, retrezesc 
sentimentul participării la un eveniment a] lumii. Cei care 
asistă la reprezentație îşi părăsesc condiția de public şi o 
câştigă pe cea de membri ai castei spectatorilor. Spectatorul, 
repet, este o prelungire a omului religios, raportat la un 
spaţiu sacru, un spaţiu real prin excelenţă, în timp ce 
publicul este mulțimea omogenă, înrudită spaţiului profan. 
Spectatorii sunt consemnați a comunica, adică a forma o 
comuniune. Spațiul pe care aceştia îl populează îi susțin 
valoarea de consacrare şi permanență!”. 

Cercul: spaţiul circului. 

Cercul este mai întâi un simbol solar, dar şi un 
simbol al lumii. Distanţa egală a oricărui punct al său până 
la centru descrie mişcarea perfectă, fără început şi fără 


1% Circul lui Philip Astley se închide în 1789, odată cu 
izbucnirea Revoluţiei. 

127 Pascal Jacob, La grande parade du cirque, Paris, Découvertes 
Gallimard, 1992, p. 23. 

sfârşiti?8. Centrul ascunde în sine semnul divinului, iar 
cercul nu e decât „explozia“ acestui centru. Desigur, 
simbolistica sa este prodigioasă: perfecțiunea, Lumea, Ființa 
unică, timpul, cerul (care, la rândul său, devine simbol al 
cerului cosmic), Dumnezeu, semnul Unităţii principiale, 
ciclurile cereşti (mişcarea planetelor, de unde se naşte 
zodiacul), absolutul, viața, totalitatea psihicului (la Jung), 
Sinele (idem), protecția (zidurile sub formă de cerc în jurul 
oraşelor, precum şi brățarele, inelele etc.); cercul mai poate fi 
întâlnit la cei 12 Aditii indieni, la Cavalerii Mesei Rotunde, 
la Sfatul circular al lui Dalai-Lama  etc.!% 
Circumambulaţia!* religioasă îşi găseşte forma laică în 
rotirea dansatorilor cu coardă, a jonglerilor, acrobaţilor şi 
călăreţilor în arena circului. Rotirea impune ideea timpului 
circular şi a ciclului cosmic; fascinația călăreților se iscă din 
această suspendare a timpului, din intrarea într-un ciclu 
fără început şi fără sfârşit; este bucuria infinitei renașterii". 
Este, o repetăm, vizat centrul, înţeles din nou, ca la Eliade, 
miez al lumii. Acest centru produce o structurare coerentă a 
tuturor constituenţilor circului şi, ne spune Jacques Derrida, 
„închide, deopotrivă, jocul pe care tot el îl deschide şi îl face 


128 J, Chevalier, A. Gherbrant, Dicționar de simboluri, vol. 1, 
[traducere de Daniel Nicolescu, Doina Uricariu, Olga Zaicik, ...] 
Bucureşti, Editura Artemis, 1994, p. 294. 

12 Ibidem, pp. 294-300. 

13 Circumambulaţia reprezintă rotirea ritualică în jurul altarului 
la evrei, în jurul pietrei sfinte ka'ba din Mecca la arabi, în jurul templelor 
la tibetani, în jurul caselor la cambodgieni, în jurul bisericii la creştini etc. 
Cf. ibidem, pp. 321-322. Valoarea circumambulației este, desigur, cosmică 
şi simbolizează aspiraţia la centru. 

131 Cf. Mircea Eliade, Istoria credințelor şi ideilor religioase, vol. |, 
pp. 42-43. 

posibil“13%2. Aici, în acest loc, ne sunt dezvăluite esențe, 
pentru că „el este punctul în care substituirea conținuturilor, 
a elementelor şi a termenilor încetează să mai fie posibilă. În 
centru, permutarea şi transformarea elementelor (care, de 
altfel, pot să fie ele însele nişte structuri cuprinse într-o 
structură) e interzis“ 155. 

Atracția circului se sprijină pe virtuozitate şi pe 
cucerirea spațiului. Frumusețea mişcărilor acrobaților pare o 
victorie a libertăţii absolute. Ridicarea pe verticală, până la 
nivelul cupolei, ne trimite spre Miss Lala a lui Degas, atrasă 
de acea „prăpastie din cer“ banvilliană!54. Deasupra a toate, 
spectatorul de circ (asemenea celui de bâlci) posedă calitatea 
de voveur-estet: este plăcerea de a vedea corpuri!5%, de a 
descoperi sensul erotic în saltul acrobatului sau al 
dansatoarei. Este pasul făcut într-un spațiu restrictiv, unde 
tabuul este încălcat, într-un spaţiu ce invită la un „armistițiu 
încheiat cu puterile răufăcătoare ale vieții, un repaos în 
încordarea şi-n lupta universală“ 1%. 


„Jocul ironic are valoarea unei interpretări a sinelui 
prin sine: este o epifanie derizorie a artei şi a artistului“, 


15 Jacques Derrida, Scriitura şi diferența, traducere de Bogdan 
Ghiu şi Dumitru Țepeneag, prefața de Radu Toma, Bucureşti, Editura 
Univers, 1998, p. 375. 

133 Ibidem, pp. 375-376. 

13 Apud Jean Starobinski, Portrait de l'artiste en saltimbanque, 
Paris, Albert Skira Editeur, 1970, pp. 36-37. 

155 Ibidem: „... mergem la circ, la bâlci, la operă, pentru a vedea 
corpuri; [...] gustăm tentaţia păcatului şi promisiunea unei eliberări 
estetice“ (p. 64). 

15% Charles Baudelaire, Bătrânul saltimbanc, în Poeme în proză, 
traduse de Alexandru Teodor Stamatiad, Bucureşti, Editura Bibliotecii 
„Luceafărul“, [19...], p. 5. 

scrie Jean Starobinski în celebrul său Portrait de l'artiste en 
saltimbanque!%. Direcţia pe care Starobinski porneşte în 
descifrarea acestei lumi a circului şi a sărbătorilor de bâlci 
nu este departe de oferta pe care Carl Gustav Jung o face 
prin aşa-numita „raportare colectivă“ sau „participare 
mistică“1%. Să explicăm: întoarcerea la diferite tipuri de 
colectivități este, în fapt, o întoarcere într-un timp în care 
noțiunea de individ nu se născuse. Cunoaşterea era posibilă 
doar prin angrenarea proiecțiilor senzoriale ale tuturor 
subiecților grupului, percepția obiectivă şi subiectivă fiind 
simultană. Participarea la CIRCUL LUMII presupune un 
sacrificium intellectus!* şi valorizarea unui timp individual 
(interior, la care va face referire Max Frisch în Jurnalul său). 

Rigoarea excesivă a prescripţiilor tertulliane este 
inconştient asumată de spectatorul trupelor ambulante. În 
lumea bâlciului şi a circului, spectatorul consimte la un 
„compromis“ cu sine, suspendându-şi pentru o clipă 
funcțiile raționale şi „topindu-se“ în stratul colectivității: 
lumea circului şi a bâlciului reprezintă „o insulă sclipitoare 
de minunăţii, o bucată păstrată intactă din ținutul copilăriei, 
un domeniu unde spontaneitatea vitală, iluzia, minunile 
simple ale îndemânării sau ale stângăciei îşi amestecă 
seducțiile...“140. Producând semantizarea lumii şi având o 
concentrare de elemente cosmogonice, spațiul circului 
permite un joc infinit de forme, lumini şi culori. 


Clovnul este o apariție târzie în arena 
reprezentațiilor de circ. Un comic ecvestru cu numele de 


137 Jean Starobinski, Portrait de l'artiste en saltimbanque, p. 10. 

138 Cf. Carl Gustav Jung, Tipuri psihologice, traducere din limba 
germană de Viorica Nişcov, Bucureşti, Editura Humanitas, 1997, p. 17. 

13 Ibidem, p. 21. 

140 Jean Starobinski, Portrait de l'artiste en saltimbanque, p. 8. 

Claune este menționat într-o carte apărută la Paris (1816)141: 
Philip Astley - cel care consacrase spaţiul de joc sub forma 
cercului - îl aduce în Franţa pe Billy Saunders, în 1788, 
„claune“ care la început primeşte rolul de călăreț comic într- 
o scenă din Rognolet Passe-Carreau, apoi cel de dresor de 
câini; celebru a rămas prin Voulez-vous jouer avec môa? 

Clovnul este asociat cel mai adesea lui Arlechino, 
însă bufonul englez, rudimentar şi comic în replici şi 
acrobaţii este strămoşul său de drept. Jesterii şi ministrelii, 
împreună cu gracioso spaniol îi vor modela trăsăturile. 
Clovnii, scrie Michele Richet „sunt singurii artişti ai circului 
cărora publicul le reține numele, deoarece pentru 
majoritatea, ei sunt un simbol. Pentru copii, ei sunt 
personajele a căror apariție declanşează râsul. Pentru adulți, 
ei sunt sinonime uşilor deschise spre vis“ 12. 

Philippe Clement Laurent, unul dintre membrii 
celebrei familii de acrobaţi sosite la Paris, îşi datorează 
succesul rolurilor de arlechin şi clovn; după ieşirea sa din 
arenă, a fost numit clovn orice comic care îşi făcea apariţia 
între numerele de circ. Astfel se ajunge în curând la a fi 
confundați cu jonglerii, echilibriştii, contorsioniştii, ori cu 
muzicanții-acrobaţi. Clovnului nu-i era permis dialogul, 
astfel încât inventează monoloage spirituale şi declamă. În 
timpul pregătirii arenei, prezența sa este imperios necesară: 
se naşte, astfel, „clovnul de repriză“, cum l-a numit T. 
Remy!%. Tunica de comic ecvestru şi cea de acrobat este 


141 Tristan Rémy, de la care am preluat informația, nu oferă nici 
un detaliu legat de această „cărticică“ - v. Mister Cloun are 150 de ani, în 
Orizonturi, nr. 61, 1956, p. 60. Clod, în engleză, se traduce prin „țăran“, 
„Mojic“. 

142 Michele Richet, Le Cirque, în Histoire des spectacles, p. 1538. 

18 Tristan Rémy, Mister Clovn are 150 de ani, p. 62. 

înlocuită, la început cu un sac, apoi cu o robă, iar apoi cu 
haine disproporționate cu statura sa. 

Mai apoi, se naşte cuplul comic, din necesitatea 
circului de a umple pauzele amenajării arenei. Cei doi 
clovni vor avea atitudini şi înfățişări diferite: pe de o parte, 
clovnul alb, îmbrăcat strălucitor, cu un fizic plăcut şi destulă 
distincție (acesta pare a fi reîncarnarea saltimbancului, a 
actorului medieval predispus la farse şi renghiuri) şi 
August-prostul, de cealaltă parte, întâi în frac, apoi 
ascunzându-se în spatele unui costum larg şi a unor 
accesorii ciudate trase după sine. Desigur, August-prostul, 
acceptând orice umilinţă şi îngăduind invitaţilor să-l trateze 
ca pe un obiect, stârneşte râsul publicului. Este asemuit, de 
Roger Caillois, personajului mitic Trickster: „Originea 
morții este în mod obişnuit atribuită comportamentului său, 
în acelaşi timp ridicol, imbecil şi tragic“14%. El nu încearcă să 
pară mai bun decât este, ci, mai degrabă, îşi ascunde 
virtuțile sub chipul unui nătâng şi se lasă supus derâderii. 
August-prostul se vrea un personaj animalizat, oricum un 
inferior spectatorilor. Comicul se dovedeşte a fi din nou 
rasist (v., infra, capitolul Efectul comic). 

Clovnul englez, față de confrații săi francezi sau ruşi, 
foloseşte din plin atributele măştii: fardul, perucile, 
accesoriile, costumele fără număr pe care le schimbă, 
pantofii uriaşi, gafele şi replicile bizare, îl transformă în cel 
mai ciudat personaj al circului. 

La Paris, Circul de Iarnă, Circul Nou şi cel al lui 
Fernando întemeiază cupluri: Footit şi Chocolat, Toni- 
O'Conor şi Angelo, Dari şi Ceratto, Antonet şi Grock. 
Albert, cel mai tânăr dintre frații Fratellini, educat la 
Hipodromul din Londra (1906-1907), se consacră ca August- 


14 Roger Caillois, Omul şi sacrul, p. 175. 

prostul. Împreună cu Paul şi Francois vor forma una dintre 
cele mai aplaudate trupe de clovni din lume, ajungând să-i 
inspire, prin fantezia lor poetică, pe Jacques Copeau (care-i 
numeşte moştenitori ai commediei dell'arte), Jean Cocteau şi 
pe decoratorul francez Paul Poiret (creator şi de haute 
couture). În Rusia, Vladimir Leonidovici Durov este 
considerat strămoşul artistic al celebrului clovn Oleg Popov. 
Clovn de repriză, Popov parodia panegiricul societății în 
schimbare. 

Clovnul se dovedeşte a fi, pe toate meridianele, o 
creație a noii arte comice. 


61 


EFECTUL COMIC 


Cuvântul carnaval provine din latinescul carne levare 
şi din italienescul carnevale: lăsata secului. De aceea, 
sărbătoarea de carnaval se desfăşoară în momentele de 
trecere ale anului, ori în cele de schimb sezonier!®. Din 
această perspectivă, funcția carnavalului este terapeutică şi, 
chiar mai mult, o încercare de a regenera viața - mitul fiind 
singurul care satisface necesitatea recurenței. (Răsturnarea 
opoziției binare bărbat/ femeie în cadrul unor mascarade ale 
tribului Bantu, când fetele se îmbracă în haine bărbătești, are 
ca scop îndepărtarea unei catastrofe care le amenință 
teritoriul.) Una dintre coordonate fiind timpul actualizat şi 
originar, carnavalul va impune coordonata spațială pe 
datele acumulării şi omogenizării mulțimii: „carnavalul nu 
are limite de spațiu. El are un caracter universal“ 146. 

Preocupările lui Bahtin - atât în Frangois Rabelais şi 
cultura populară în Evul Mediu şi Renaştere, cât şi în Problemele 
poeticii lui Dostoievski ori în Probleme de literatură şi estetică — 
sunt coerente în sensul definirii noțiunii de carnaval ca tot 
globalizator al vieţii. Bahtin rămâne chiar în faza sa istorico- 


145 Roger Caillois, Eseuri despre imaginaţie, în româneşte de Viorel 
Grecu, prefața de Paul Cornea, Bucureşti, Editura Univers, 1975: 
„Ceremonialul începe cu ocazia unei faze critice a ritmului sezonier [...]: 
la începutul sau la sfârşitul sezonului ploilor în zona tropicală“ (p. 216). 

146 Mihail Bahtin, François Rabelais şi cultura populară în Evul 
Mediu şi Renaştere, în româneşte de S. Recevschi, Bucureşti, Editura 
Univers, 1974, p. 12. 

literară! un adept al esteticii lui Schelling, cel care căuta 
punctele comune ale formei şi conținutului, ale singularului 
şi  universalului!+. (Pe aceeaşi direcție, a unificării 
elementelor opuse, scriitorul romantic Hoffmann refăcuse 
raportul dintre realitate şi visare, sub semnul favorabil al 
măştii şi al carnavalului - v. povestirea Prințesa Brambilla, 
unde tema se dezvoltă pe linia dualității corporale: prințul 
moşteneşte două trupuri, neştiind pe care dintre acestea să-l 
lase expus lumii!%.) 

Viaţa îşi are sensul ei şi, iar ontologicul se confirmă a 
fi parte a oricărei manifestări artistice, „carnavalul n-a fost 
o formă artistică de spectacol teatral, ci o formă reală, dar 
temporară, de viață, care nu era pur şi simplu jucată, ci 
trăită aievea“1%. Fapt care impune sincretismul unor 
formule atestate în reprezentația scenică, dar care, chiar 
dacă sub tutela jocului se teatralizează, devin reale, consacrate 
şi mărturii ale unei întâmplări de tip sacral. 

Aşadar, pe întreaga durată a sărbătorii, 
participantul este un erou de facto. Dacă teatrul este 
convenție în esență, carnavalul este convenţie în formă, 
păstrând acea puritate pe care o mai putem întâlni doar în 


147 V, periodizarea creaţiei bahtiene (1. fenomenologică; 2. 
sociologică şi marxistă; 3. istorico-literară) în Tzvetan Todorov, Preface, în 
Mihail Bahtin, Esthétique de la création verbale, traduit du russe par 
Alfreda Aucouturier, preface de Tzvetan Todorov, Paris, Gallimard, 
1984, pp. 7-23. 

148 Desigur, filosoful romantic îi este dator lui Kant şi criticii 
judecății teleologice. Cf. Benedetto Croce, Estetica privită ca ştiinţă a expresiei 
şi lingvistică generală, traducere de Dumitru Trancă, studiu introductiv de 
Nina Façon, Bucureşti, Editura Univers, 1971, pp. 355-357. 

1% Identitatea o aflăm în diferenţă - iată cum Schelling îşi face, 
din nou, simțită prezența. 

15 Mihail Bahtin, op. cit., p. 12. 

ritualurile arhaice. El este act trăit şi nu re-prezentat, ceea ce 
îl face solidar cu formele ritualice originare. Descoperim, în 
esență, un proces de invertire a cotidianului şi a 
imaginarului, cu un accent excesiv pe simulare. 


Umberto Eco, încercând o definire a carnavalului!”!, 
clarifică zonele importante pe care acesta le încadrează, 
întrucât este necesară distincția față de alte fenomene care, 
în aparență, probează particularități similare. Astfel, 
încercând să obținem o imagine limpede a carnavalului (şi, 
fără îndoială, a sărbătorilor carnavalizate, precum şi, în cele 
din urmă, a „eroului“ său, bufonul, clovnul etc.), trebuie să 
definim mai întâi comicul; o atare incursiune, însă, se 
dovedeşte a fi dificilă, întrucât noțiunea de comic are 
tendința de a îngloba un număr foarte mare de termeni, 
depistaţi în locuri mai mult sau mai puțin învecinate: 
umorul, grotescul, satira etc.1%2. 

Eco optează pentru înțelegerea lucrurilor printr-o 
diferenţiere între comic şi tragic - noțiuni esențiale ce 
revendică poli diametral opuşi. Poetica lui Aristotel - cartea 
întâi - este în acest sens hotărâtoare (cea de-a doua carte, 
pierdută din nefericire, ar fi lămurit cu prisosință multe 
semne de întrebare). Să păstrăm în fața discuţiei noastre 
cuvintele lui Aristotel: 


„Prin aceasta se şi desparte de altminteri tragedia de 
comedie: una năzuind să înfățişeze pe oameni mai 


151 Umberto Eco, The frames of comic „freadom“, în Umberto Eco, 
V.V. Ivanov, Monica Rector, Carnival!, edited by Thomas A. Sebeok, 
assisted by Marcia E. Erickson, Berlin, Monton Publishers, 1984. 

15 Cf. ibidem, p. 1. 

răi, cealaltă mai buni decât sunt în viața de toate 
zilele...“155; 

„De cum şi-au făcut apariția tragedia şi comedia, cei 
din fire înclinați spre una sau cealaltă din aceste 
forme ale poeziei au pornit să scrie, unii comedii în 
loc de versuri iambice, alţii, tragedii în loc de 
epopei...“ 1% 

„Invită dar din capul locului pe calea improvizărilor 
(ca şi comedia de altminteri: una mulțumită 
îndrumărilor corului de ditirambi, alta celor de 
cântece licenţioase, din cele ce, până în zilele noastre, 
mai stăruie prin multe cetăți), tragedia s-a desăvârşit 
puţin câte puțin, pe măsura dezvoltării fiecărui nou 
element dezvăluit în ea“155; 

„... comedia e imitația unor oameni neciopliți; nu 
însă o imitație a totalității aspectelor oferite de o 
natură inferioară, ci a celor ce fac din ridicol o parte a 
urâtului. Ridicolul se poate dar defini ca un cusur şi 
o urâțime de un anume fel, ce n-aduce durere nici 
vătămare: aşa cum masca actorilor comici e urâtă şi 
frământată, dar nu până la suferință“ 15. 


Trebuie să remarcăm originea incertă a genului 
comic, pe care îl vom întâlni chiar şi în ritualurile dionisiace 
şi în diferitele sărbători populare de trecere şi înnoire 
(carnavalul), în dansurile şi cântecele păgâne!”. 


15 Aristotel, Poetica, II, 1448a. 

154 Ibidem, IV, 1449a. 

155 Ibidem, IV, 1449a. 

15 Ibidem, V, 1449b. 

157 Cf. Adrian Marino, Dicționar de idei literare, |, pp. 409-410. 

Atunci când descrie, în raport cu individul, 
disproporția, generatoare a comicului, între consumul 
somatic (mare) şi cel psihic (mic), Sigmund Freud conchide 
că în ambele cazuri, râsul nostru exprimă superioritatea pe 
care o resimțim față de altcineva. Aşadar, comicul pare a fi 
efectul unei raportări la ceilalți şi la normele pe care ceilalți le 
încalcă; este un mod de a ne privi în oglindă şi de a ne 
spune că nu suntem asemeni celor reprezentați (rizibili, 
ridicoli, inferiori, animalizaţi, respingători etc): 


„Comicul este întotdeauna rasist: doar ceilalți, 
barbarii, trebuie să plătească“ 15. 


Având această distincție a raportării la reguli, ne 
putem întoarce la carnaval, pentru a ne întreba în ce măsură 
norma este încălcată şi, în consecinţă, care este elementul 
său comic. Vom vedea, în carnaval nu doar lumea e 
răsturnată, ci şi comicul. 


15 Ibidem, p. 2. 

MASCA: DINCOLO ŞI DINCOACE DE LUME 


Printre cele mai vechi sărbători carnavaleşti se 
numără Saturnaliile, atestate începând cu anul 217 î.Ch. 
(echivalentul grecesc al acestora fiind Kroniile). Saturnaliile 
se derulau în luna decembrie; la început au durat cinci zile 
şi au fost legate de celebrarea Vârstei de Aur a lui Saturn, 
când nu exista împărțirea pe clase sociale şi când domnea 
pacea universală. Domițian este cel care a fixat Saturnaliile la 
şapte zile, între 17-23 decembrie. 

Totodată, Saturnaliile sunt legate de împărțirea 
timpului într-un timp lunar şi un timp solar. Întemeietorul 
mitic Romulus ar fi creat anul lunar care începe în martie şi 
se încheie în decembrie. Numa, al doilea rege al Romei, a 
adăugat încă două luni, ianuarie, spre cinstirea lui lanus, cel 
cu două fețe!*, şi februarie, dedicat purgării sufleteşti şi 
trupeşti, devenită lună a sufletelor morților. Deci, în lumea 
romană, timpul lunar şi cel solar „operează unirea a două 


159 Statuile care îl reprezintă sunt fie bifrons, fie biceps: „Lumea 
crede că el avea două fețe, ca să vadă şi ce se petrece înainte, şi ce se 
petrece în spate. Fără îndoială, această legendă trebuie pusă în legătură 
cu înțelepciunea şi iscusința acestui rege, care cunoştea trecutul şi 
prevedea viitorul.“ - în Ambrosius [Aurelius] Theodosius Macrobius, 
Saturnalia, traducere, introducere şi note de Gh. Tohăneanu, Bucureşti, 
Editura Academiei R.P.R., 1961, p. 60. În majoritatea efigiilor antichității, 
Ianus este înfățişat ținând în mână o cheie, cu care, e limpede 
semnificaţia, o epocă şi deschide o alta. 

ritmuri calendare, cel mai rapid al lunii, cu cel mai lent al 
soarelui“160. 

Ambrosius Macrobius Theodosius, erudit al 
Antichității târzii (secolul al IV-lea), scrie Saturnalia, despre 
această trecătoare libertas decembris; eroul său, Praetextatus, 
ne aminteşte că „urmaşii le-au închinat două luni care se 
succed nemijlocit: decembrie este a lui Saturn, iar ianuarie 
poartă numele lui Ianus“161, Saturnaliile însemnau evocarea 
lui Saturn, întrucât el (sau Cronos, omologul său grec) este 
cel care a scos din haos timpul şi i-a dat curgerea pe care o 
ştim!62; Praetextatus îi pomeneşte pe fizicienii antici care 
apreciau că „pe când exista haosul primitiv, nu exista încă 
timpul. Căci timpul este o unitate de măsură precisă, 
dedusă din rotaţiile cerului. De acolo începe timpul; de 
acolo - se crede - începe şi Kpovos“1%. 

În perioada Saturnaliilor erau oprite activitățile 
cotidiene; chiar condamnații erau păsuiți până la ultima zi 


160 Daniel Fabre, Carnaval ou la fête à l'envers, Paris, Gallimard, 
1992, p. 21. 

161 Macrobius, Saturanalia, p. 60. 

162 Printre procedeele de reînviere a timpului, R. Caillois 
enumeră: 1. recitarea miturilor; 2. redesenarea picturilor rupestre; 3. 
reprezentația dramatică: „În Australia, oamenii tribului Warramunga 
mimează viața strămoşului mitic al fiecărui clan, de exemplu, oamenii 
Şarpelui negru, pe aceea a eroului Thalawalla, din momentul în care 
acesta iese din pământ până în cel în care va reintra. Actorii au pielea 
acoperită cu puf care zboară când ei se mişcă. Ei figurează astfel 
răspândirea germenilor vieții care ies din corpul strămoşilor. Făcând 
aceasta, ei asigură înmulțirea Şerpilor negri. Astfel oamenii se refac la 
rândul lor, se regenerează, se cuminică în esența lor ultimă prin 
consumarea animalului sacru“ - R. Caillois, Eseuri despre imaginație, p. 
218. 

16 Macrobius, Saturnalia, p. 65. 

de sărbătoare. Întoarcerea la un timp fără timp însemna 
renaşterea luminii şi a omului; de aceea exista obiceiul ca 
oamenii să-şi trimită lumânări de ceară, care amintesc de 
torțele aduse în templul lui Saturn; lumânările, simbolizând 
lumina (trimiterea e directă la ciclul solar), vor fi preluate de 
riturile creştine, prin fecioarele ce-şi aşteaptă Mirele (pe 
Isus): 


„La miezul nopții, s-a auzit o strigare: «lată mirele, 
ieşiți-l în întâmpinare!» Atunci toate fecioarele acelea 
s-au sculat şi şi-au pregătit candelele“ 16£. 


Nu întâmplător este adoptat un simbol al timpului 
solar, fiind ştiut faptul că, spre deosebire de credințele 
politeiste, creştinismul propune doar repetiţia anuală a 
sărbătorilor. 

Călătorind în Italia, în 1788, Goethe asistă la 
carnavalul de la Roma, unde întâlneşte ritualul aprinderii şi 
stingerii lumânărilor: 


„Acum e datoria fiecăruia să aibă în mână o 
lumânare aprinsă şi pretutindeni se aude repetându- 
se blestemul favorit al romanilor: «Sia ammazzato!» 
[«Moarte ţie» - n.m.]“165, 


164 Matei, 25: 6-7. Lumina candelei este cea care-i aduce pe 
oameni la Dumnezeu: „Mijlocul să vă fie încins, şi făcliile aprinse“ - 
Luca, 12:35. Cf. şi Jean Chevalier, Alain Gheerbrant, Dicţionar de simboluri, 
vol. II, 1995, pp. 242-243. 

165 J.W. Goethe, Călătorie în Italia, traducere şi note de Gh. 
Ciorogaru, Bucureşti, Editura pentru literatură universală, 1969, p. 526. 

iar un băiat, întâlnindu-şi tatăl, suflându-i în lumânare, „nu 
conteneşte a striga «Sia ammazzato il Signore padre!» [«Ucis 
să fie domnul tată!» - n.m.] 16. 

Alături de lumânări, care, aprinse, includ şi o 
simbolistică a focului, carnavalul consacră un mare număr 
de obiecte, printre acestea figurând: talăngile, care pot fi 
văzute şi în tablourile lui Brueghel, sunt purtate la talie, iar 
menirea lor este aceea de a alunga spiritele rele, fantomele, 
ființele de dincolo; mătura aparține inversiunii carnavaleşti, 
fiind folosită nu de femei pentru a curăța, ci de bărbaţi 
pentru a murdări (poate servi şi ca torță) - aici principiul 
masculin e subminat; biciul, cu trimitere spre flagelările 
sexuale; mai târziu apar foalele care erau folosite pentru a 
umple mulțimea cu făină sau praf; siringa, cu care era 
stropită adunarea curioşilor; umbrela, al cărui simbol e bolta 
cerească, dar cu o utilitate incertă1$7 etc. Însă obiectul care dă 
carnavalului forța simbolică este masca. 


Masca străbate întreagul timp istoric şi toate 
meridianele. Prezenţa sa este un indiciu al căutării 
adevărului despre lume şi zei. Termenul provine din 
italienescul maschera (sec. IV) şi este în relație certă cu cel de 
travesti, întâlnit în sărbătorile de carnaval. Evul Mediu 
francez o va folosi ca faux visages. Interesant este faptul că, la 
origini, masca teatrală a fost definită prin cuvântul persona; 
mai mult, actorul mascat purta acelaşi apelativ. Emille 
Littre, în a sa Pathologie verbale (1880)!% observa cu finețe 
dubla evoluție a vocabulei. Pe de o parte, este vorba de o 


166 Ibidem, p. 527. 

167 Cf. Samuel Glotz, Quelques objets carnavalesques, Bernard 
Cousee, 1989, passim. 

168 Emile Littré, Pathologie verbale ou Lésions de certains mots, 
Bibliothèque Nationale, Paris, 1986, pp. 72-73. 

limpezire a termenului de orice imprecaţie laică şi numirea 
prin aceasta a unor demnitari ecleziastici (v. în engleză, 
parson); pe de alta, se produce încărcarea cu elemente 
profane, până la a fi desemnat un ins oarecare. 

Din Africa până-n Europa şi din Asia până-n 
Oceania, utilizarea măştii este diferită. Funcţiile ei sunt 
mereu altele: în ritualurile de trecere, de exemplu în trecerea 
de la copilărie la maturitate, marchează evoluţia de la 
stadiul de animal la cel de om: în plus, chiar, semnifică 
naşterea umanului. Masca, în unele ceremonii este semn al 
locului ocupat în comunitate (castă), al puterii deţinute. 
Apare în ritualul morţii, permițând accesul la lumea 
ancestrală şi îi protejează pe cei vii (în lumea africană). 
Drumul pe care masca îl străbate de la sacru la profan este 
un drum al opoziţiei față de sfărşitul existenţei; înainte de a 
deveni obiect estetic, se situează „în avangarda apărării 
împotriva morții“, cum afirmase Griaule!%. În Tibet, dar şi 
în Columbia, masca este o „falsă față“, având o aceeaşi 
putere de a îndepărta răul. Rol protector îl are şi la indienii 
din sudul Statelor Unite. Creştinismul va utiliza masca în 
reprezentațiile religioase ce redau viața lui Cristos etc.170 
Masca are rolul de a împrumuta „actorului“ viața eroului, 
determinându-i pe cei care o văd să mediteze la o „realitate“ 
de dincolo (din lumea zeilor, a ființelor telurice, a eului 
ascuns ş.a.m.d.) sau la o întoarcere la timpul de început al 
universului, însă păstrându-şi constant funcția factuală. 

Masca ocupă un loc important în reprezentațiile 
teatrale. În tragedia greacă, la etrusci şi în Imperiul Roman, 


1% Citat în G. Durand, Structurile antropologice ale imaginarului. 
Introducere în arhetipologia generală, traducere de Marcel Aderca, prefață şi 
postfață de Radu Toma, Bucureşti, Editura Univers, 1977, p. 505. 

170 Cf. M. Revelard, Voyage autour du masque, Bruxelles, Ministere 
de la Communate française, 1985, pp. 4-9. 


71 


masca este un element cvasi-permanent. Măştile Nô, în 
teatrul japonez, au rolul de a reînvia în fața spectatorilor o 
eră originară şi ființe supranaturale. Originea mitologică a 
măştii e reconfirmată de teatrul Wazang din Bali, în 
confruntarea dintre principiul binelui - Barong - şi 
principiul răului - Rangda. Măştile japoneze subliniază 
individualitatea, creând caractere: țăranul, tânăra frivolă 
etc.: Gigaku este cea mai veche mască grotescă japoneză, 
fiind prezentă în mascaradele de carnaval; Bugaku redă 
chipul ființelor supranaturale. Râsul provocat de măştile 
comice (Atsara - bufonul Chinei de Nord, rnon-pa - bufonul 
tibetan) este întotdeauna însoțit de respectul față de 
personajul încarnat. Măştile bufonilor indieni reprezentau 
sihaştri, brahmani sau sfinți. Comicul, râsul, carnavalul erau 
asimilate ritualului; funcția lor transgresa sărbătoarea 
pentru a recupera sacrul. Astfel, cei din tribul Warramunga 
din Australia consideră că măştile le asigură o reală 
metamorfoză în timpul ritualului. Totuşi, măştile comunică 
doar prin ceea ce ele simbolizează. Levi-Strauss apreciază 
că: 


„masca nu vorbeşte sau, dacă vorbeşte, o face într-o 
limbă care-i este proprie şi care se opune, din punct 
de vedere fonetic şi semantic, celor care le permit 
oamenilor să comunice între ei“ 171. 


În spaţiul balcanic, măştile corporale zoomorfe, 
prezente la sărbătorile de înnoire de la începutul anului, 
sunt, de cele mai multe ori, folosite în pantomimele comice. 


171 Claude Lévi-Strauss, Des symboles et leurs doubles, Paris, Plon, 
1989, p. 182. 

Adeseori există şi un substrat sexual, măştile intrând într-un 
ritual al procreerii. 

Măştile româneşti, comice sau tragice, sunt 
remarcate încă din secolele VI-III î.Ch. pe malurile Dunării 
şi în cetățile Pontului Euxin. Romulus Vulcănescu descrie 
existența unor Saturnalii în cetatea Durastorum: cu treizeci 
de zile înaintea celebrării lui Saturn, dintre soldaţi era ales 
un împărat ritual care se bucura de toate prerogativele 
puterii: orgii, crime etc.; la sfârşitul celor treizeci de zile, 
falsul împărat era sacrificat!72. 

Romulus Vulcănescu clasifică măştile după conținut, 
în rituale şi ceremoniale; după structură, măştile prezintă o 
formă integrală (măştile-costume) sau o formă reductivă 
(obrăzarele şi fățuicile); mai există măşti extracorporale 
(mascoidele - purtate în mâini) şi mascaronele (pentru 
decorarea caselor)". În timpul carnavalurilor de primăvară, 
frecvente erau măştile antropomorfe. În altă parte, autorul 
român descrie trasformările măştii, prin creşterea funcției 
divertismentale în teatrul popular şi o diminuare a celei 
ceremoniale. Evoluţia este de la ceremonial la ludic şi de aici 
la dramatic: 


„Măştile rituale au fost concepute ca să creeze direct 
sau indirect atmosfera stărilor onirice, ale transei 
orgiastice sau misterului ontic; cele ceremoniale, ca 
să stilizeze coordonatele expresive ale unor datini 
familiale, să se «spiritualizeze» unele presupuse 
activități colective“174, 


172 Romulus Vulcănescu, Măştile populare româneşti, Bucureşti, 
Universitatea din Bucureşti, 1971, pp. 9-11. 

17% Ibidem, p. 13. 

14 Romulus Vulcănescu, Măştile populare, Bucureşti, Editura 
Ştiinţifică,1970, p. 266 

în timp ce masca divertismentală se întoarce la modelul 
mitologic, subliniindu-i elementele formale, „transimbolul 
estetic“175. Măştile divertismentale care încep să apară în 
spectacolele de teatru popular îmbogăţesc, de cele mai 
multe ori, aspectele comice: moşul şi baba din Unchieşii, 
lupta dintre Anul Nou şi Anul Vechi, Capra etc. 

În Grand Larousse de la langue française (1975) sunt 
date şase direcții pe care le conturează masca şi utilizarea ei, 
primele patru fiind dominante: 1. disimularea!”6; 2. redă 
aspectul real, în cazul unei anomalii fizionomice; 3. reproduce 
o anumită fizionomie umană sau animalieră şi 4. rol de 
protecție reală (de exemplu în cazul scafandrilor). Se mai 
poate adăuga rolul decorativ ori cel artistic. 

Originea  măştii europene este greco-romană. 
Imaginarul, constituit de zei, eroi şi monştri mitologici, 
subscrişi celor două spaţii culturale, va da naştere unor 
măşti al căror principiu funcțional este cel al identificării 
ființei mascate cu ființa substituită (animal, om, zeu). În 
concepție mitologică, masca nu are valoare alegorică, nu 
este semn ori simbol, purtătorul şi masca sa sunt însăşi ființa 
reprezentată. În ciuda faptului că participanții la 
sărbătoarea ritualică sunt conştienţi de faptul că în spatele 
măştilor se află semenii lor, nimic nu vitregeşte conținutul 
sacru al reprezentării inițiatice. 

În ceea ce priveşte masca scenică, ea este revendicată 
de sărbătorile dionisiace şi de cea închinată zeiței Artemis. 
Dionysos însuşi purtase o mască pentru a-şi sublinia dubla 
natură, divină şi lumească, purificatoare şi orgiastică, 


175 Ibidem, p. 266. 

176 „În ceea ce priveşte masca teatrală, disimularea însoţitoare 
este adeseori propria sa rațiune de a fi“ - Geneviève Allard, Pierre 
Lefort, Le masque, Paris, Presses Universitaires de France, 1984, p. 20. 

precum şi dublul atribut, al viței de vie (extazul cuvântului 
rostit). Dionysos este zeul mascat şi, totodată, zeul bărbaților 
deveniți Satiri şi Silene!77. Artemis este şi ea zeiță mascată, 
fiind celebrată în întreaga Grecie. 

Julius Pollux, retor şi gramatician grec, profesor de 
elocință la Athena, inventariase 28 măşti în tragedie, 4 în 
dramele satirice, câteva în comedia veche şi 44 în comedia 
nouă; ca măşti tragice enumeră 6 măşti de bătrâni, 8 de 
tineri, 8 de femei şi 6 de servitori!78. Apoi, Pollux numeşte 
trei categorii distincte pentru tragedia greacă: 1. măşti de zei 
sau eroi cu atribute distincte (minotaurul, ochii orbi ai lui 
Oedip etc.); 2. măşti ale zeilor ce personifică natura 
(Centaurul, Giganţii etc.); 3. măşti ale monştrilor şi ale unor 
abstracțiuni personificate. În comedia veche (comedia lui 
Aristofan) avem măşti de personaje imaginare (fantoşe), 
„portrete“ (poetul, generalul etc.) şi „creaţii fantastice“. 
Comedia nouă, la rândul ei, crează măştile-caractere. Or, 
dacă în reprezentațiile teatrale trăsăturile exterioare erau 
uşor de redat, sufletul personajelor era dificil de adus la 
suprafața măştii. Policromia folosită de Eschil în pictarea 
măştilor (după ce Thespis adoptase metoda pictorului 
atenian Euneares, care, la rândul său, se inspirase de la 


177 Cf. ibidem, 30-31. Pentru o descriere a satirilor, v. Adelina 
Piatkowski, Jocurile cu satyri în antichitatea greco-romană, laşi, Polirom, 
1998. Să spunem doar că satirul, jumătate om-jumătate animal (om-ţap), 
cu răspândire în cultura peloponesă, poate fi asimilat unui cuplu 
antitetic tragic-comic; în dramele satirice putem întâlni alăturate 
evenimentul morții lui Dionysos şi aventurile amuzante ale sclavului 
Herakles. Comicul dramelor satirice este asemănător cu cel al 
carnavalului, în care eroul este animalizat (v. mai departe, în lucrare). 
Relaţia între drama satirică şi commedia dell'arte nu a fost încă acceptată. 

178 Cf. (şi pentru clasificările următoare), Geneviève Allard, 
Pierre Lefort, Le masque, pp. 34-41. 

egipteni), folosind roşu-închis pentru măştile bărbaţilor şi 
ceruza pentru măştile femeilor!”, este un pas însemnat în 
diversificarea personajelor. Au existat şi alte metode: 1. 
exagerarea semnelor fizice; 2. asocierile sprijinite pe 
mentalitatea comunității (de exemplu, părul roşu-închis 
pentru a sugera personajul viclean); 3. adăugarea unor 
semne ale fizionomiei umane!8. 

Masca romană fusese legată de sărbătorile închinate 
zeiţei Tellus şi lui Silvanus. În timpul acestor sărbători, 
participanții îşi vopseau fața cu miniu sau purtau măşti din 
scoarța copacilor. Actorii romani erau împărțiți în ludiones - 
măscăricii şi histrio - actorii dramatici. Odată cu aducerea 
dramei greceşti la Roma (în 240), masca este interzisă. Ea îşi 
face din nou apariția prin comedie, născând personaje tipt®t. 

În Evul Mediu şi începutul Renaşterii, masca era 
condamnată de biserică, fiind considerată un atentat la 
ordinea instaurată de Dumnezeu. Măştile măscăriciului şi 
ale prostului medieval, le acordă interpreţilor dreptul de a 
aduce la lumina pieții publice viața intimă, privată; măştile 
acestora, spune Bahtin, sunt marcate de neparticiparea la 
viața cotidiană a personajului şi de intangibilitatea discursului 
lor182. 

Masca „întruchipează principiul jocului în viață“ şi 
„dezvăluie foarte clar esența însăşi a grotescului“18%. De 


179 Ibidem, pp. 32-33. 

180 Ibidem, pp. 38-39. 

181 Pentru comedia latină, v. Vito Pandolfi, Istoria teatrului 
universal, vol. I, prefața de Ovidiu Drimba, traducere din limba italiană şi 
note de Lia Busuioceanu şi Oana Busuioceanu, Bucureşti, Editura 
Meridiane, 1971, pp. 160-182; L. Dubech, Histoire generale illustré du 
théâtre, pp. 167-219. 

18 Cf. Mihail Bahtin, Probleme de literatură şi estetică, p. 383. 

18 Mihail Bahtin, François Rabelais şi cultura populară, p. 48. 

altfel, în Evul Mediu şi Renaştere, majoritatea măştilor 
aveau aspect grotesc: fantasticul era măsura minimală a 
disimulării realității. Să ne amintim că Ben Jonson inventase 
antimasca, parodie a măştii prin dominanta sa grotescă. 
Moliere, în Viclemiile lui Scapin, îi aduce în teatru pe Argante 
şi Geronte, doi bătrâni care au toate particularitățile măştilor 
groteşti. 

În carnaval, masca este inviolabilă, disimularea 
oferindu-i libertatea rostirii adevărului, iar omul, în întreaga 
sa devenire, este supus metamorfozelor fizice şi sociale. Dacă 
în ritualul magic, masca transforma participantul în ființa 
hibridă  om-animal,  măscăriciul şi prostul vor fi 
metamorfoze ale regelui şi ale divinității; principiul este 
identic cu cel al transformării sclavului în rege, în 
Saturnalii!s. 

Masca este larg răspândită în sărbătorile carnavaleşti. 
Utilizarea ei oferă libertate deplină exteriorizării. Din 
spatele măştilor, interdicțiile şi tabuurile sunt caduce. Masca 
înseamnă resurecția ființei interioare, „încătuşate“, iar 
demascarea se constituie ca moment al reinvocării 
apartenenţei la o aceeaşi condiție existențială: insul mascat 
coboară din zona rarefiată a supraumanului pentru a 
împărtăşi un destin comun cu al nostru. (Acest aspect a fost 
dezbătut de Freud în legătură cu „procedeele de 
ridiculizare“185.) Este modul în care sărbătoarea caută să ne 
arate că supranaturalul se găseşte ascuns în miezul a ceea ce 
Hegel ar numi activitate a lumii exterioare, prin care se 
manifestă asemeni unei ființe exilate, adică disimulând. 
Intimitatea, în piața publică a carnavalului, se preschimbă în 


184 Ibidem, p. 383. 

18% Cf. Hans Robert Jauss, Experiență estetică şi hermeneutică 
literară, traducere şi prefață de Andrei Corbea, Bucureşti, Editura 
Univers, 1983, pp.301-302. 

exhibare, iar spaţiul exterior devine o odaie cu pereţii 
suprimați. Goethe a descris, în Călătorie în Italia, carnavalul 
de la Roma (1788), unde, după ce clopotul de pe Capitoliu 
dă semnalul libertăţii totale, 


„ferestrele sunt împodobite cu covoare, tot astfel 
tribunele, toate, sunt îmbrăcate în vechi tapiserii 
tesute; numeroasele scaune dau şi mai mult impresia 
de încăpere [...] leşind afară din casă, nu crezi că te 
afli în aer liber, printre străini, ci într-o sală, printre 
cunoscuți“ 186. 


Carnavalul devine spaţiu al comuniunii şi al 
familialului, un loc în care „deosebirea între cei mari şi cei 
mici pare să fie pentru o clipă suspendată“ 1%. Se ajunge la o 
alăturare (sau chiar la o îngemănare) a opoziţiilor binare, 
cum este cazul cuplurilor antitetice  bărbat/femeie, 
viu / mort, stăpân/ sclav, mare/ mic. 

Spuneam că masca se regăseşte în toate sărbătorile 
carnavaleşti. Astfel, în întreaga Germanie se desfăşurau 
celebrele Fastnachtspiel-uri, „farse de carnaval“, care îşi 
aveau originea în confruntările dintre principii opuse, aici 
dintre „post“ şi „dulce“. Fastnachtspiel-ul este diferit de la un 
loc la altul, la Nürnberg „este satiric şi prozaic, în timp ce la 
Lübeck, în mijlocul unei negustorimi bogate şi rafinate, 
întâlnim gustul aventurii, influenţele clasicizante, mediul de 
curte sau chiar teme mitologice“ 18. La München sau la Bâle, 
Fastnachtspiel-ul contemporan este asemeni „sărbătorii 


186 J.W. Goethe, Călătorie în Italia, pp. 504-505. 

187 Ibidem, p. 499. Urmându-l pe Gaston Bachelard, putem spune 
că „orice spaţiu cu adevărat locuit poartă în sine esenţa noțiunii de casă“ 
- în Casa din pivniță până în pod, în Secolul XX, nr. 1-2-3, 1999, p. 122. 


18 [leana Berlogea, Istoria teatrului universal, vol. I, p. 169. 

berii“, la mare preț fiind balul mascat; aici apar Hansel şi 
Grette, precum şi o mască grotescă, Fratz. In provincia 
Wurttemberg, Brieler Rossle reprezintă „calul-jupon“. La 
Binche (în Belgia), Gilles, cu mască din pânză, ochelari, 
mustață şi bărbiță, a ajuns una dintre cele mai admirate 
apariții ale carnavalului. De lăsata-secului, Gilles parcurge 
stadii succesive ale ieşirii din haos şi ale re-organizării 
vieții!s”. Astăzi, un interesant carnaval este cel de la Basler. 
Aici masca reprezintă costumația integrală. Cel de-al doilea 
chip este numit, de locuitorii din Basler, Larve, şi cunoaşte o 
paletă largă de fizionomii, de la Arlechino la Alti Danti. Un 
amănunt: în Basler, vrăjitoarele simbolizează sufletul 
poporului. Ceea ce face ca în timpul carnavalului să apară 
pe străzi un număr mare de măşti-vrăjitoare; de altfel, în 
1935 a luat ființă Offenburg Hexenzunf (Breasla vrăjitoarelor) 
din Offenburg 1%. 

Metamorfoza carnavalescă apără mascațţii şi le oferă 
imunitate în fața oricăror încălcări ale normelor civice. Din 
stadiul de ființă inferioară, faptele lor, oricât de grave ar 
părea în afara sărbătorii, au însemnul nevinovăţiei. Nu mai 
este invocată  idealitatea, iar  responsabilitățile sunt 
suspendate.  Animalizarea primeşte conturul libertăţii 
absolute. Imaginile hibride ale Evului Mediu şi Renaşterii, 
semi-oameni, semi-animale, semi-zei, şi-au lăsat amprenta 
asupra măştilor din toate sărbătorile carnavaleşti, iar mai 
târziu asupra unei întregi galerii de bufoni. Chiar nebunul 
de curte medieval va fi un produs hibrid între animal (de 
regulă, măgar) şi suveran. Măştile suplinesc realitatea 


189 Cf. Le masque. Du rite au theâtre, pp. 52-53. 

1% Dieter Blum, Basler Fasnacht. Menschen Hinter Masken. 
[Album], mit texten von Dominik Wunderlin und Urs Ramseyer, Besel, 
Museum der Kulturen, 1999, passim. 

incertă şi se constituie ca fiziognomonii zoologice!”!. Charles 
Brun prezentase, în 1676, la Academia de pictură, un număr 
de 41 de măşti ce exprimau pasiunea, toate purtând 
însemnele animalității!*?. 

Umberto Eco, în articolul său, critică teza lui Bahtin, 
arătând că teoria transgresională asupra lumii răsturnate 
este falsă, întrucât devine inexplicabil „de ce dictaturile cele 
mai represive au cenzurat întotdeauna parodiile şi satirele, 
dar nu clovneriile; de ce umorul este suspect, dar circul este 
inocent“1%. Exegetul italian consideră inoperantă ideologia 
bahtiană a eliberării prin carnaval. Argumentele sale pornesc 
de la o reconsiderare a relaţiei tragic-comic, arătând că, dacă 
tragedia şi drama sunt mai „universale“ decât comedia, 
aceasta se datorează aceleaşi raportări la normă; tragicul 
este cu adevărat universal întrucât normele sale sunt 
aceleaşi în vestul Europei sau în India, în timp ce comicul 
suferă o restrângere geografică, prin chiar codurile 
elaborate. Tragedia lui Oedip stârneşte teamă şi milă oriunde 
ne-am afla, în timp ce spectatorul vestic este incapabil de a 
înțelege comedia chineză, în absența unui sistem de 
decodare. Efectul tragic, spre deosebire de cel comic, este 
universal. Acest aspect fusese lămurit, în bună măsură, de 
Hans Robert Jauss în lucrarea sa, Experiență estetică şi 
hermeneutică literară (1977). În receptarea comicului de 
contrast, remarca Jauss, „cine nu ştie sau nu află ceea ce 


11 Cf. Jurgis Baltrušaitis, Aberaţii. Patru eseuri privind legenda 
formelor, traducere de Paul Teodorescu, prefața de Dan Grigorescu, 
Bucureşti, Editura Meridiane, 1972, pp. 11-15. 

192 Cf. ibidem, p. 27. Alături de Charles Le Brun, Leonardo de 
Vinci schițează câteva fiziognomonii, Giambattista della Porta realizează 
o serie de portrete om-leu, om-bou, Socrate-cerb etc., iar P.P. Rubens va 
schița oameni leonini. 

1% Umberto Eco, The frames of comic „freadom“, p. 3. 

neagă un amănunt erou comic, nici nu-l va găsi, desigur, 
comic.“ 194 

Ambii termeni, comicul şi tragicul, pot fi raportați 
principiului perspectivei. Tragicul naşte un efect de tromp- 
l'oeil, în timp ce comicul presupune o anulare a distanțelor, 
mai precis, o recuperare simultană a evenimentului şi a 
efectului său (ceea ce conduce la un bruiaj la nivelul 
decodării)!%. 

Or, carnavalul şi comicul său nu „eliberează“ ființa 
de normele cetăţii. Carnavalul doar parodiază regula şi 
ritualul, fără a provoca şi fără a genera răsturnarea 
definitivă. Încoronarea bufonului în Sărbătoarea nebunilor, 
alături de ritualul „pe dos“ al liturghiei, însemna, de fapt, o 
întărire a puterii bisericii: 


„Carnavalul poate exista doar ca o violare autorizată 
(care de fapt reprezintă un caz gălăgios de 
contradictio in adjecto sau o fericită legătură dublă - 
capabilă să vindece în loc să producă nevroze)“ 1%. 


Carnavalul este momentul reafirmării normei. 


1% Hans Robert Jauss, Experienţa estetică şi hermeneutică literară, p. 
301. 

1% Umberto Eco, The frames of comic „freadom“, p. 6. 

1% Ibidem, p. 6. 

LUMEA RĂSTURNATĂ 


Asigurând pentru o clipă suspendarea normelor, 
carnavalul va impune o libertate ce se materializează în 
excese reprobabile, altminteri, în afara sărbătorii. Mărturia 
directă este ceea ce am numit a fi lumea pe dos, iar sărbătorile 
în care o vom întâlni sunt varii. Să numim Babyloniaka, text 
al preotului babilonian Berose (sec. III î.Ch.), în care avem 
descrisă o sărbătoare care începea în 16 iulie şi care se 
desfăşura de-a lungul a cinci zile; în tot acest timp, ierarhiile 
erau inversate: stăpânii treceau în locul servitorilor, iar un 
prizonier lua locul regelui, practicând aşa-numita autoritate 
rituală (ritualul degradării). Motivul inversării este acela al 
renaşterii lumii, care însemna şi o renaştere a celor care 
conduc lumea. Regelui i se cerea să suporte şarjele înnoirii, 
iar sfârşitul carnavalului aducea uciderea falsului rege şi 
întronarea celui adevărat. Validarea puterii se face, ca în 
sărbătorile religioase, printr-un sacrificiu. Tot în Babilon, în 
cadrul sărbătorii Akitu (celebrarea încheierii vechiului an şi 
începerii noului an), un condamnat la moarte era deghizat 
în rege şi executat mai apoi, în urma unor excese îngăduite 
de absenţa regelui Marduk. Pentru o clipă, regele adevărat 
îşi pierdea însemnele şi puterea, dar se lepăda şi de 
„necurăţenia“ strânsă de-a lungul unui întreg an, pentru a 
renaşte, apoi, ca suveran nou. Roger Caillois îl apropie pe 
falsul rege, ucis cu ocazia Sacceelor babiloniene, de Nahusha, 
regele mitic care-i ținuse locul lui Indra (fiind pedepsit 
pentru lipsa sa de măsură şi prefăcut în şarpe) şi de 

Mithothyn, un magician care-l înlocuise pe Odin, zeul 
creator scandinav!”. În acelaşi spațiu babilonian întâlnim o 
altă manifestare carnavalescă: la solstițiul de primăvară, la 
templul aceluiaşi zeu Marduk. 

În China, la schimbarea anului, un carnaval de 14 
zile (dispărut astăzi) era centrat pe o mascaradă condusă de 
un „vrăjitor“ care purta în mâini o secure; el era însoțit de 
copii cu arcuri şi săgeți şi de o mulțime de oameni 
„înarmaţi“ cu mături. 

Hilaria siriană, asemeni  Saturnaliilor romane, 
înseamnă o epocă a licențelor, a suprimării normelor şi a 
inversării valorilor. De aceleaşi Saturnalii amintesc 
peripețiile sărbătorii tolbas şi mascaradele Africii de Nord. 
În teatrul spaniol, mojiganga aparținea carnavalului: actorii 
mascaţi în animale sau giganți (gigantones) urmau firul unei 
canava. 

Carnavalul babilonian a inspirat Purim-ul evreiesc - 
mascaradă în care e celebrată Estera, salvatoarea evreilor 
exilați în Babilon. 

Culturile „cargo“ din Melanezia (situată în insulele 
din sud-vestul Pacificului) organizează carnavaluri în care 
administrația de tip european este imitată parodic: este 
numit un guvernator şi un şef al justiției care răspund 
cerințelor „birocratice“, iar limba vorbită este o engleză 
stâlcită (invertire lingvistică!). Conform culturilor „cargo“, 
la sfârşitul veacurilor va avea loc răsturnarea tuturor 
principiilor care funcționează astăzi. De Ziua Inocenților, 
între elevele şi călugărițele Congregaţiei Notre-Dame din 
Paris se producea o inversare de roluri, aşa cum, în alte 
mănăstiri, laicii luau locul preoților. 


19% Cf. Roger Caillois, Omul şi sacrul, p. 134. 

În accepţia lui Mihail Bahtin, lumea pe dos 
presupune: 1. asocierea gregară a mulțimii; 2. limbajul se 
eliberează de orice constrângere, devenind excentric: 
„Excentricul [...] permite laturilor ascunse ale firii omeneşti 
să se dezvăluie şi să se exprime într-o formă concret 
senzorială“1%; 3. asocierea lucrurilor opuse, de exemplu a 
celor sacre cu cele profane; 4. profanarea, răspândită peste 
întreaga sărbătoare - textele sfinte erau luate în răspăr, iar 
sexualitatea era eliberată. Pietatea devine ținta batjocurei, 
iar ierarhia socială se descompune. H.R. Jauss vede, în 
satisfacția produsă de răsturnarea ierarhiei şi a normelor, o 
„flagrantă imoralitate“, prin superioritatea câştigată de insul 
ce contemplă căderea aproapelui. Se risipeşte formula 
baudelairiană mon frere-mon semblable în favoarea unui 
sentiment ilicit de prefacere. 

Lumea răsturnată este motivul care se întinde de-a 
lungul meridianelor şi a timpului. O regăsim şi într-un 
poem al Americii latine (desigur, într-un timp mai apropiat 
nouă): 


„Să zugrăveşti lumea pe dos 
cusurul ăsta a mai fost: 
vulpoiul fugărind dulăul 

şi hoţii toți, judecătorul. 

Cu picioarele în sus, 

călca apăsat cu gura; 

focul apa o stingea, 

să scrii orbul te-nvăţa; 

boii sus în car urcați 

şi căruțaşii înjugați. 


1% Mihail Bahtin, Problemele poeticii lui Dostoievski, în româneşte 
de S. Racevschi, Bucureşti, Editura Univers, 1970, p. 170. 

Sta pe malul omului 
aşezată apa: 

calul roib şi-l ascuţea 
şi cuțitu-l adăpa“1!%. 


Motivul lumii pe dos este frecventat asiduu de 
scriitorii Evului Mediu. În Literatura europeană şi Evul Mediu 
latin, Ernst Robert Curtius face o radiografie succintă a 
evoluției toposului, întâlnită sub forma cunoscutei adynata 
virgiliene. Scopul adynatelor este acela al acumulărilor de 
cupluri opuse,  „înşiruirea de lucruri imposibile“ 
(impossibilia)?%. În Carmina Burana, colecție de piese vocale 
de inspiraţie profană (scrise între secolul al XI-lea şi 
începutul secolului al XIII-lea), întâlnim fragmente bazate 
pe principiul acestei impossibilia; erau criticate moravurile 
cetății, biserica etc. Toate acestea puteau fi întâlnite deja în 
comedia lui Aristofan, în Plutus şi în Adunarea femeilor; în 
Plutus, sclavul Carion se plânge de lumea ce pare să meargă 
de-a-ndoaselea: 


„Căci noi ce-avem ochi zdraveni, e drept şi se cuvine 
Pe orbi să îi conducem. 

Ci el după orbu-ăsta 

Se ține scai întruna“2!, 


iar Plutus, zeul bogăției, e descris în haine zdrențuite. 
Aristofan „inventează“ o istorie pe care o proiectează într- 


1% În Eduardo Galeano, Memoria focului, traducere din limba 
spaniolă de Alexandru Ciolan, Bucureşti, Editura Politică, 1988, pp. 315- 
316. 

20 Cf. Ernst Robert Curtius, Literatura europeană şi Evul Mediu 
latin, pp. 115-120. 

201 Aristofan, Plutus, p. 14. 

un spaţiu mitic (ceea ce ne aminteşte de procedeul 
distanţării brechtiene): contrastul creat este în sine comic, 
servind intenţiilor dramaturgului; mai mult, utilizând 
„oglinzile concave“ ale imaginaţiei, autorul trimite pe scenă 
„biografii“ deformate. 

Procedeul va fi preluat mai târziu de Rabelais, în 
Pantagruel. Adus la viață de Panurge, Epistemon va povesti 
cele întâmplate în iad şi în Câmpiile Elizee: iluştrii istoriei 
au slujbe derizorii, pe dos cu demnităţile ocupate pe 
pământ, 

Dacă aruncăm o privire în epoca romantică, vom 
vedea că motivul lumii răsturnate nu este uitat. În Lumea pe 
dos (1798) - piesa lui Johann Ludwig Tieck - epilogul şi 
prologul sunt inversate, iar publicul este mutat pe scenă 
(cine credea că aceasta este o invenție a modernității?!). Deşi 
legat de teoriile romantice ale vremii, Tieck nu cultivă în 
scrierile sale doar haosul conştient al unei lumi în devenire, 
ci şi grotescul, fantasmagoria şi fantasticul sinistru. În relaţie 
strânsă de prietenie cu Fichte, va înțelege de la acesta că 
„eul“ este capabil a da naştere unei realități şi, deci, a 
schimba ordinea lucrurilor. Să ne mai amintim faptul că 
romanticii răsturnaseră principiul conform căruia omul nu se 
poate desăvârşi în această lume (ceea ce conduce la ideea 
expansiunii interiorității!); depăşind ideologia inițiatorilor 
de la Iena, Tieck aclamă sincretismul artelor (altă măsură a 
modernității!), fiind neînțeles şi chiar acuzat de generaţia 
postromantică: 


202 Cf. François Rabelais, Gargantua şi Pantagruel, în româneşte de 
Alexandru Hodoş, prefața de N.N. Condeescu, ilustrații de Benedict 
Gănescu, Bucureşti, Editura pentru Literatură Universală, 1967, pp. 256- 
260. 

„Cum, spune el, în Lumea pe dos, n-ar fi îngăduit să 
gândim în tonuri şi să facem muzică cu vorbe şi cu 
idei? O! Cât de rău ar fi atunci de noi, artiştii! [...] Ah, 
oameni buni, cele mai multe lucruri în lumea asta se 
învecinează mult mai mult decât credeţi“2%. 


Probabil, exemplul cel mai limpede al acestui mundus 
inversus este dat de arborele invers. Imaginea copacului, cu 
rădăcinile în aer şi cu crengile înfrunzite în pământ, este 
întâlnită din Orient până-n Mediterana şi coboară în timp 
spre ritualurile mitice. Această răsturnare a unui simbol 
prin excelență al regenerării are ca scop asocierea 
elementelor religioase. In textele vedice, răsturnarea 
arborelui e pusă pe seama vieții dată de Cer. Şi în 
simbolismul hindus, ori în ezoterismul ebraic sau în tradiția 
nordică, regăsim copacul cu rădăcinile în aer. Gilbert 
Durand consideră că „această intenţie arhetipală a pomului 
nu e decât o complementară a simbolismului ciclic [...]. 
Pomul e asociat cu apele fertilizatoare, el e arborele 
vieţii” 204, 

A avea rădăcinile în aer înseamnă a trece din spațiul 
profan în cel sacru, înseamnă a-ţi alimenta existența cu seva 
credinţei. Mundus inversus pretinde aşezarea unei metafore 
între noi şi lumea înfăţişată; iar această metaforă nu este 
altceva decât „o răsturnare prealabilă a atitudinii umane 
față de lume“2%. Prin copacul răsturnat al Upanişadelor 
(arborele cosmic), principiul verticalității urmează căderea 


2% Citat în Richarda Huch, Romantismul german, traducere şi 
prefață de Viorica Nişcov, Bucureşti, Editura Univers, 1974, p. 60. 

24 Gilbert Durand, Structurile antropologice ale imaginarului, p. 
422. V. şi Jean Chevalier, Alain Geerbrant, Dicţionar de simboluri, I, pp. 
124-132. 

205 Frederick Tristan, Le monde à l'envers, p. 20. 

şi nu înălțarea, trecerea de la lumină la întuneric, dar şi 
coborârea în pământ a sevei primordiale. 

David Kunzle propune şapte tipuri de inversiuni, 
formulate după o combinatorie bazată pe relaţii binare între 
om, animal, obiect şi patru elemente: 1. de la om la om (de la 
soț la soție; de la stăpân la servitor); 2. de la om la animal 
(de la vânător la prada sa; de la vită la măcelar); 3. de la 
animal la animal (de la cocoş la găină; de la pisică la 
şoarece); 4. de la animal la un element (de la peşte la aer; de 
la pasăre la apă); 5. de la animal la obiect (de la cal la şaretă); 
6. de la obiect la obiect (de la turn la clopot); 7. de la om la 
obiect (de la om la scaun); la acestea se adaugă raportul 
cosmologic pământ-cer?%. Maurice Lever, cel de la care am 
preluat clasificarea lui David Kunzle, adaugă tipologiei 
lumilor răsturnate: 1. permutația (care presupune un 
schimb al calităților sau al funcţiilor); 2. răsturnarea 
propriu-zisă  (înăuntru-înafară; față-spate; sus-os); 3. 
reflectarea (oglinda; luciul apei)?Y. 

A prezenta lumea pe dos este un mod de a descrie 
starea lumii. În carnaval ca şi în Sărbătoarea nebunilor, 
mulțimea-participant se transformă într-un erou care caută, 
prin răsturnarea ordinii, să producă, în fapt, o răsturnare a 
răsturnării, adică o întoarcere la credinţă, la viață demnă (iar 
confuzia generată se va dovedi a fi aparentă). Puterea sa stă 
în alianța gregară cu lumea în care trăieşte. 

Caracterul satiric şi moralizator al imaginilor lumii pe 
dos este prezent în stampele de la sfârşitul secolului al XVI- 
lea şi începutul secolului al XVII-lea. Într-o gravură a lui 
Crispin de Pas (1635), Heraclit şi Democrit privesc lumea 


20% Cf. Maurice Lever, Le sceptre et la marotte. Histoire des Fous et de 
Cour, Fayard, Paris, 1983, p. 176. 
207 Ibidem, p. 176. 

răsturnată, cel dintâi deplângând soarta omului, al doilea 
râzând de ceea ce vede. Este semnificativă datarea 
evenimentului: solstițiul, adică momentul răsturnării zilelor, 
când cresc sau scad. Acest tip de răsturnare este preluat de 
loan atunci când îl anunţă pe Isus: „Trebuie ca El să crească, 
iar eu să mă micşorez “2%. 

În Sărbătoarea nebunilor, asupra căreia vom reveni, 
întâlnim o aceeaşi inversare a valorilor, a ierarhiei clericale 
şi a ordinii lucrurilor, ceea ce va genera - fără prea mari 
izbânzi, este adevărat - denunțuri papale severe. În 1210, 
Inocențiu al III-lea numeşte Sărbătoarea nebunilor „jocuri 
smintite“ 20. 

În carnaval, ca şi în Sărbătoarea nebunilor sau în 
Liturghia măgarului, lumea pe dos se rezumă la un acelaşi tip 
de raportare la normă. Ceea ce va condiționa apariția unei 
asemenea sărbători este perenitatea premiselor religioase şi 
sociale (pentru o clipă încălcate) şi limitarea sărbătorii în 
timp?10. Putem afirma că, dacă în spectacolul tragic urmărim 
o violare a unei norme superioare, iar în teatrul comic 
regula încălcată este puțin importantă, carnavalul afirmă 
regula prin chiar infirmarea ei. Este necesar să mai facem o 
dată distincţia între eroul comic şi cel de carnaval: dacă, la 
cel dintâi, contestarea unei norme (sociale, morale etc.) 
conduce la instituirea unei alte norme, pentru cel din urmă 
înseamnă reconfirmarea normei reprimate în timpul 
sărbătorii. Batjocura, gestul obscen, ridiculizarea oricărei 
forme de putere şi autoritate înseamnă un dublu pas: 
primul, al decăderii; al doilea, al renaşterii şi armonizării 
vieții sociale. Este o inversă curgere a timpului, dinspre 


208 Joan, 3:30. 

209 Cf. Daniel Fabre, Carnaval ou la fête à l'envers, Paris Gallimard, 
1992, p. 54. 

210 Cf. Umberto Eco, The frames of comic „freadom“, passim. 

decrepitudine spre copilărie. Este şi o încercare de a regăsi 
spaţiul mitic, originar, întrucât „orice exuberanță manifestă 
un spor de vigoare, care nu poate decât să aducă abundența 
şi prosperitatea  reînnoirii  aşteptate“21l. Momentul 
răsturnării închide în sine clipa revenirii la normalitate. 
Încoronarea sclavului în Saturnalii sau a nebunului în 
Sărbătoarea nebunilor, avertizează (prin chiar actul investirii 
falsului rege) asupra viitoarei detronări. Şi în afara 
carnavalurilor a existat obiceiul ca la începutul anului nou 
să fie numit un rege (fals), purtat pe un car pe la porțile 
caselor şi însoțit de actori ambulanți, măscărici şi scamatori, 
scopul exact fiind acela de a cerşi. Instaurarea unui fals 
suveran - ne spune M. Lipen (Lipenius) în Integra strenarum 
civilium historia (Leipzig, 1670) — era însoţită de acte similare: 
garda regelui nu era formată din soldaţi, ci din bărbaţi 
travestiți în femei?!?. Inversiunea indică o degradare a 
funcțiilor militare şi, de aici, a principiului masculin. Pe 
Coasta de Fildeş, ceremonialul funeraliilor regelui era 
dublat de cel al numirii unui Fiu de Sclav-Rege, care, timp 
de şapte zile, se bucura de toate puterile suveranului; la 
sfârşitul săptămânii de doliu, era ucis. Prin ambivalența 
negării şi afirmării, întreaga existenţă, în toate datele ei, se 
descoperă ca manifestare a dublului. Mihail Bahtin vorbeşte 
despre o „conjugare în pereche“ a imaginilor, construcții 
bazate pe principiul feței şi a reversului: 


„Toate imaginile carnavalului au două fețe, ele 
reunesc cei doi poli ai substituirii şi crizei; naşterea şi 
moartea (imaginea morții gravide), binecuvântarea şi 


211 Roger Caillois, Eseuri despre imaginație, p. 224. 
212 Cf. Carlo Ginzburg, Istorie nocturnă, traducere de Mihai 
Avădanei, cu o postfață de Valeriu Gherghel, laşi, Polirom, 1996, p. 191. 

blestemul (blestemele blagosloviri ale carnavalului, 
când se proferau simultan urări de moarte şi de 
renaştere), lauda şi ocara, tinerețea şi bătrânețea, 
susul şi josul, fața şi dosul, prostia şi 
înțelepciunea“215. 


Biserica creştină va avea întotdeauna un răspuns de 
revoltă împotriva carnavalului; de altfel, orice formă de 
spectacol va fi considerată, chiar şi în secolul al XVIII-lea, 
nedemnă de un creştin. În 1768, Hyacinthe de Montargon, 
în Dictionnaire apostolique, amintea că „prin natura lor 
spectacolele sunt opuse spiritului creştinismului“ şi „orice s- 
ar spune [teatrul] va fi întotdeauna concupiscenţa cărnii“214. 
Anatema aruncată asupra interpreţilor de orice fel este 
adeseori însoțită de o teamă față de locul în care ei se 
desfăşoară. Oraşul devinise un spaţiu teatralizat şi 
teatralizant. Confreriile vesele ale Evului Mediu cădeau sub 
stigmatul preoților. La sfârşitul secolului al XII-lea, Richard 
de Devizes, călugăr din Winchester, îşi exprima disprețul 
față de Londra în următorii termeni: 


„Nu-mi place deloc oraşul acesta. Toate soiurile de 
oameni se adună aici venind din toate țările cu 
putință; fiecare rasă îşi aduce propriile vicii şi 
obiceiuri [...]. Nu vă amestecați cu mulțimea în 
hanuri... Numărul paraziţilor este acolo infinit. 
Actori, măscărici, băieți efeminați, mauri linguşitori, 
efebi, pederaşti, fete care cântă şi dansează, şarlatani, 


25 Mihail Bahtin, Problemele poeticii lui Dostoievski, p. 174. 

214 Citat în Jean Delumeau, Păcatul şi frica. Culpabilizarea în 
Occident (Secolele XIII-XVIII), IlI, traducere de Mihai Ungurean şi Liviu 
Papuc, postfața de Alexandru-Florin Platon, laşi, Editura Polirom, 1998, 
p. 135. 

dansatoare din buric, vrăjitori, şantajişti, noctambuli, 
magicieni, pantomimi, cerşetori: aceasta este lumea 
care umple casele“215. 


Totuşi, odată cu Renaşterea, sărbătorile carnavaleşti 
vor fi privite cu un ochi mai blând. Giovanni de’ Medici, fiul 
lui Lorenzo Magnificul, numit „făuritorul epocii de aur“, 
după încoronarea sa sub numele de Leon al X-lea (1513), s-a 
transformat într-un protector al poeziei şi un amator al 
serbărilor şi carnavalurilor, „dedicat cu totul muzicii, 
glumelor şi  bufonilor“, cum îi schițase portretul 
Guicciardini?1€. 

Înainte, Evul Mediu şi-a sprijinit concepția estetică 
pe acel proportio formulat de Toma d'Aquino, care 
încorporează principiul formei substanțiale”. Dincolo de 
aspectul teologic, de-formarea carnavalescă, dezicerea de 
principiul armoniei părților, subminarea conceptului 


215 Citat în Jacques Rossiaud, Orăşeanul, în Jacques Le Goff 
(coord.), Omul medieval, traducere de Ingrid Ilinca şi Dragoş Cojocaru, 
postfaţa de Alexandru-Florin Platon. laşi, Polirom, 1999, p. 131. 

216 Citat în Massimo Firpo, Cardinalul, în Eugenio Garin (coord.), 
Omul Renaşterii, traducere de Dragoş Cojocaru şi Maria Carpov, laşi, 
Polirom, 2000, p. 103. 

27 Corpul uman este, la Toma, frumos în măsura în care este 
respectat principiul proporţiilor. lar ideea (eidos) „este forma care 
reprezintă lucrurile în afară de ele însele [...] În toate lucrurile care nu 
sunt făcute la întâmplare forma este cu necesitate scopul acțiunii. Însă 
agentul nu poate să producă o formă fără a avea o asemănare a ei în el 
însuşi; cum o va avea el? Ceea ce acționează în mod fizic, sau în ființa lor 
materială, ca atunci când omul dă naştere unui om, focul, focului“ - 
Toma d'Aquino, Summa theologiae, p.l, î. XV, art.1, în N. Bagdasar, 
Antologie filosofică. Filosofi străini, Bucureşti, Casa Şcoalelor, 1943, pp. 169- 
170. 

aristotelic al formei (eidos) îl vor face pe Toma să nu vadă cu 
ochi buni sărbătorile şi spectacolele; singurii pentru care 
pare să fi manifestat înțelegere au fost joculatores, cei care 
istoriseau viețile sfinților?18. 


Or, curios este faptul că întreaga gândire medievală 


va credita, totuşi, afirmarea contrariilor: o lume în care 
relațiile echivoce, virtutea şi păcatul, puritatea şi crima, 
frumosul şi urâtul, viața şi moartea domină împreună 
existența oraşelor: 


„Noi cei moderni, scrie Umberto Eco, nu reuşim să 
conciliem tratatele de teologie şi paginile misticilor, 
cu pasiunea năvalnică a Eloisei, cu perversiunile lui 
Gilles de Rais, adulterul Isoldei, cruzimea lui 
FraDolcino şi a persecutorilor săi, cu goliarzii ale 
căror poezii proslăveau plăcerea liberă a simțurilor, 
carnavalul Sărbătoarea  Nebunilor, exuberanta 
vorbărie populară care ia în râs pe față episcopii, 
textele sacre şi liturghia, parodiindu-le. Citim textele 
manuscriselor, care ne înfăţişează o imagine 
ordonată a lumii, şi nu înțelegem cum de se putea 
accepta ca acestea să fie decorate cu marginalia care 
arată lumea cu capul în jos“219. 


218 Cf. Bronislaw Geremek, Marginalul, în Jacques Le Goff 


(coord.), în Omul medieval, p. 335. 


219 Umberto Eco, Arta şi frumosul în estetica medievală, traducere 


din limba italiană de Cezar Radu, Bucureşti, Editura Meridiane, 1999, p. 


161. 

VIRTUTI ALE IMAGINARULUI 


Evul Mediu se descoperă ca un ev pregătit pentru 
asimilarea contrariilor. Fapt esenţial, întrucât Renaşterea va 
găsi astfel terenul pregătit pentru o redefinire a 
perspectivelor. Un loc important îl va ocupa anamorfoza (în 
gr. ana - întoarcere în timp şi morphe - formă; cuvântul apare 
pentru prima data în secolul al XVII-lea), un procedeu de 
reprezentare a imaginilor ce urmează punctul de fugă după 
o regulă a exagerării: privitorul nu va percepe clar obiectul 
reprezentat decât dintr-un anumit loc. Se ridică problema 
perspectivei, care, la rândul ei, este asociată noțiunii de 
imaginar. Dar, să încercăm o lămurire a lor în ordine 
succesivă. Orice reprezentare (picturală,  sculpturală, 
teatrală) este supusă unei logici a perspectivei. Cea de-a 
treia dimensiune poate proba o adevărată concepție asupra 
creației. Anamorfoza, cea de care suntem interesați aici, 
„este plăsmuită ca o curiozitate tehnică, dar ea conține o 
poetică a abstracțiunii“?20, 

În secolul al XVI-lea, interesul este maxim pentru 
reprezentarea imaginilor printr-o prelungire peste limitele 
obişnuite ale perspectivei, însă curiozitatea va rămâne vie 
până în epoca modernă. Teatrul optează pentru alunecarea 
imaginară spre cicloramă. Procedeul, credem, are atât o 
valoare formală, prin încercarea de a găsi soluții la scenele cu 
suprapunere temporală şi spațială, cât şi metaforică. 


2% Jurgis Baltrušaitis, Anamorfoze sau magia artificială a efectelor 
miraculoase, traducere de Paul Teodorescu, cuvânt înainte de Dan 
Grigorescu, Bucureşti, Editura Meridiane, 1975, p. 7. 

Nebunul poate fi văzut ca proiecție deformată a 
raționalului. Spectacolele carnavalizate, deasemeni, pot fi 
interpretate ca reflexii imaginare ale unei lumi ipocrit 
ordonate. 

Să privim, pentru mai multă lumină, Ambasadorii, 
tabloul pictorului german Hans Holbein cel Tânăr (1497- 
1543), descris cu precizie de Jurgis Baltrusaitis în cartea 
sa21. Ambasadorii (1533) îi reprezintă pe Jean de Dinteville şi 
Georges de Selve, în mărime naturală, într-un cabinet de 
lucru. Nu ne vom opri, din multitudinea obiectelor 
configurate, decât asupra celui înscris în partea de jos a 
tabloului, deasupra covorului medieval, un obiect cu formă 
alungită, incert pentru un privitor ce se situează în fața 
tabloului, însă descifrându-se a fi anamorfoza unui craniu, 
pentru cel ce priveşte tabloul pieziş, dintr-o perspectivă 
accelerată. Astfel, tabloul lui Holbein cel Tânăr se 
teatralizează, devine un „spațiu“ al unei întâmplări 
temporalizate şi are semnificația unui memento mori. 

Putem să ne gândim astfel la o multitudine de oferte 
imagistice care se deschid artei teatrale. Baltrusaitis descrie 
lucrarea lui Sebastiano Serlio, Il secondo Libro di Perspettia 
(Paris, 1545), pentru interpretarea „scenelor tragică, comică 
şi satirică ale lui Vitruviu [unde] există şi o juxtapunere a 
spaţiului adevărat - avanscena plană - şi a spațiului 
iluzoriu - arierscena înclinată - cu cele două laturi oblice 
accelerând perspectiva, în care actorii nu pătrund'22. 


221 Ibidem, pp. 51-65. 

222 Ibidem, p. 11. Serlio fusese extrem de interesat de reînnoirea 
arhitecturii teatrului antic în Renaştere. În cartea sa scrie: „clădirile pe 
care vrem să le arătăm în tragedii, trebuie să fie aşa ca şi cum acolo ar 
locui numai personalități. Căci idile, intrigi puternice, crime violente şi 
groaznice ca acelea pe care le cunoaştem din tragediile antice şi 
moderne, s-au întâmplat întotdeauna în locuri ca acelea unde regii şi 

Atunci când frons scenae (avanscena) este în pantă, iluzia 
realității se conturează prin spaţiul scenic, care pare să 
includă atât spațiul teatral, cât şi pe cel dramatic. În tratatul 
lui L. Sirigatti, La Prattica di Prospettiva (Veneţia, 1565), 
întreaga scenă este construită în pantă, astfel încât între 
realitate şi imaginar ia naştere un du-te-vino ce poate fi greu 
stăpânit. 

În secolul al XVI-lea, arhitectul roman Marcus 
Vitruvius Pollio (aprox. secolul I) este citat cu mare 
preferință, devenind un adevărat spiritus rector. Prin tratatul 
său, De Architectura, din care cele dintâi traduceri în italiană 
se vor face la Veneţia, în 1511, Vitruviu deschide în 
Renaştere trei direcţii în construcțiile teatrale: cea dintâi 
priveşte avanscena (frons scenae); a doua direcție este legată 
de capitolele în care vorbeşte despre Agatharchos din 
Atena, cel care-i pictase lui Eschil o scenă şi care respectase 
principiile iluzilei optice şi de perspectivă; a treia direcție 
urmăreşte obiectele mişcătoare  (versailes), precum şi 
prismele rotative?24. Ca o consecinţă, devine certă influența 
lui Vitruviu în crearea teatrului à l'italienne. Secolul al XVI- 
lea va încerca să rezolve una dintre problemele sale majore: 
raportarea ultimului plan al scenei la unghiul folosit pentru 
crearea perspectivei (efectul de adâncime). În aceeaşi lucrare 
a lui Sebastiano Serlio, ne sunt descrise decorațiunile 
realizate de arhitectul Peruzzi: sala, semirotundă, este 
despărțită de orchestră printr-un spaţiu gol (o groapă), iar 
spaţiul scenic este împărțit în două: scena propriu-zisă, dată 


prinții se luptă şi chiar în palatele regilor“ - citat în Margret Dietrich, Zur 
Humanisierung des Lebens. Theater und Kunst, Herausgegeben von E. 
GroBegger, ..., Wien, Verlag der Österreichischen Akademie der Wissen 
Schaften, 2000, p. 89. 

23 Citat în ibidem, p. 11. 

224 Cf. Margret Dietrich, Zur Humanisierung des Lebens, pp. 89-90. 

de un spațiu lat, neutru, şi, în ultimul plan, o scenă 
decorativă?%. 

Preocuparea întregului secol al XVI-lea este majoră 
pentru problemele de arhitectură şi, mai cu seamă, pentru 
redarea perspectivei. Fapt care se va răsfrânge şi în 
dramaturgie, dar - credem - mai ales în mentalitatea vremii. 
Leon Battista Alberti, în Trei cărți despre pictură (1540), se 
îngrijeşte de tema reproducerii precise, realiste, a spaţiului 
tridimensional şi de întreaga problematică a perspectivei; 
corpul uman se înscrie şi el pe linia aceleiaşi logici. 

Chipul bufonului, repetăm, poate fi considerat 
produsul reprezentării deformate a  insului rațional prin 
accelerarea perspectivei, iar mulțimea carnavalului - o 
multiplicare a acestuia în oglindă??. Unul dintre elevii lui 
Rafael Flamandul, lacob van der Hezden, artist din 
Strasbourg, realizează o anamorfoză statică (1629) în care, 
schimbând unghiul din care privim desenul, descoperim că 
alungirea nasului şi a bărbiei bufonului redă imaginea unui 
măgar. Desigur, asocierea nu poate fi întâmplătoare şi ne 
aminteşte de Liturghia măgarului, care era adeseori alăturată 
Sărbătorii nebunilor. 

Shakespeare însuşi va aminti procedeul anamorfozei 
în Richard al II-lea: 


„BUSHY: Durerea are zeci de-nfățişări 
Aidoma cu ea, dar e doar una; 
Iar ochiul ei înrourat de lacrimi, 


2235 Cf. ibidem, p. 92. 

2% Oglinda este introdusă în anamorfoze către anii 1615-1625. 
„Din punct de vedere al geometriei, unghiului vizual i se substituie unghiul de 
reflexie“ - Jurgis Baltrušaitis, Anamorfoze, p. 8. Arta devine astfel nu doar 
o configurare a formelor aparente, aşa cum pretindea Platon în Sofistul, ci 
şi o prelungire în timp şi spaţiu. 

Îți face dintr-un lucru, multe alte; 

Ca pozele acelea, ce, privite 

Din față-s otava, dar pe de lături 

Au chip: la fel măria voastră, doamnă, 
Privind pieziş la lipsa regelui, 

În locul lui aflați dureri ascunse, 

Pe care, drept în ochi de le-aţi privi, 
Ar fi doar umbre ale neființei“ 277. 


Spaţiul carnavalizat (spaţiul suveranilor falşi, al 
bufonilor, al măştilor, al lumii pe dos etc.) aparţine în egală 
măsură imaginarului. Analizând teoria lui Gilbert Durand 
asupra imaginarului, observăm că reprezentarea teatrală 
probează servituți asemănătoare cu cele ale procesului 
imaginativ. În plus, teatrul posedă o calitate suplimentară, 
aceea a transferării imaginii din spațiul interior (intim) în cel 
scenic. G. Durand porneşte de la reprezentarea spaţială 
întâlnită la Jean Piaget, care presupune existența a trei 
nivele: 1. reprezentarea „grupurilor“; 2. crearea sistemului 
de relaţii; 3. constituirea spaţiului euclidian propriu-zis. 
Pentru fiecare nivel, G. Durand stabileşte o corespondență 
cu imaginarul (cu reprezentarea imaginii, adică) prin 
ocularitate, profunzime, ubicuitate. Ocularitatea presupune 
transferul într-un plan vizual al oricărui lucru, a oricărei 
stări etc. Profunzimea este cea care contrazice tehnica de 
tromp-l'oeil a Renaşterii, ştiindu-se că „cea de-a treia 
dimensiune este un factor imaginar acordat suplimentar 
oricărei figuri'2%%8; prin imaginaţie, distanțele devin 


27 W. Shakespeare, Richard al II-lea, în Opere complete, III, 
traduceri de Mihnea Gheorghiu..., Bucureşti, Editura Univers, 1984, p. 
163. 

28 Gilbert Durand, Structurile antropologice ale imaginarului, p. 
511. 

simultane, iar „spaţiul se înfăţişează dintru început cu cele 
trei dimensiuni ale sale“29. Lbicuitatea este dată de prezența 
instantanee, în planul reprezentat, a figurilor ce aparțin 
spaţiului euclidian. In corolar, G. Durand afirmă că „spațiul 
fantastic şi cele trei calități ale sale: ocularitate, profunzime, 
ubicuitate, de care depinde ambivalenţa, constituie forma 
apriorică a unei funcţii a cărei rațiune de a fi este 
eufemismul'“2%0. lar eufemismul spre care tinde imaginarul se 
traduce prin preocuparea omului pentru calitatea şi, mai 
ales, durata vieţii. Printr-o reformulare a raportării sale la 
timp, insul uman caută să se îndepărteze de clipa fatală, de 
moarte. 

Problematica simultaneităţii spaţio-temporale (şi a 
„prezentului veşnic“) este deja întâlnită în reprezentațiile 
teatrale ale Evului Mediu. In Teatrul medieval european, 
Ileana Berlogea se opreşte asupra acestui lucru: 


„Pentru publicul acelor vremuri era firesc să vadă în 
acelaşi timp acelaşi personaj în mai multe locuri: 
ieslea din Betleem alături de Golgota, actul creației 
paralel cu învierea. Utilizat şi în artele plastice, în 
special în pictură, s-a pus pe bună dreptate problema 
acestui principiu“ 21. 


Autoarea îl citează mai departe pe Ernst Grube, care 
consacră un studiu naturii reprezentației medievale. Grube 
vorbeşte de arta precreştină, de tablele Reider din Minchen, 


29 Ibidem, p. 511. 
230 Ibidem, p. 515. 
231 Ileana Berlogea, Teatrul medieval european, p. 89. 


99 


pe care imagini datate la o distanță mare de timp sunt 
redate printr-o simultaneitate temporală??. 

Simultaneitatea timpului originar - reînviat prin 
carnaval, mască, nebun - şi a timpului prezent - al 
sărbătorii - înseamnă, din nou, încercarea de amânare a 
sfârşitului iminent. Carnavalul, Sărbătoarea nebunilor, 
bufonul, masca sunt deformări ale unui cotidian implacabil 
şi semnul dorinței noastre de a renaşte. Timpul devine un 
semn major care se cere descifrat. 

În Structurile antropologice ale imaginarului, G. Durand 
oferă o substanțială analiză a timpului la Kant şi Bergson, 
utile, credem, înţelegerii noțiunii de „reprezentație teatrală“. 
La Kant, timpul este a priori şi condiție subiectivă pentru 
realizarea experienţelor. La Bergson lucrurile se nuanțează în 
sensul că timpul devine esența vieții psihologice, care, la 
rândul ei, este curgere continuă (şi ireversibilă; până în acest 
punct, autorul de dovedeşte a fi heraclitian) şi presupune o 
acumulare a experiențelor trăite: „Eu mă schimb 
necontenit“2% - afirmă Bergson. Durata, prin urmare, nu 
este altceva decât acumularea timpilor, totul fiind schimbare 
prin aglomerare infinită de clipe. lar schimbarea este o 
componentă majoră în spectacol. 

Teatrul înseamnă concentrare constantă de esențe. 
Starea (pentru a vorbi în termeni bergsonieni) în care se 
găseşte spectatorul este schimbare cu fiecare clipă a 
reprezentaţiei şi cuprindere a stărilor precedente: 


232 Cf. ibidem, p. 89. „Arta apuseană, scrie Grube, se bazează pe 
opere din antichitatea târzie, în special pe pictura în miniatură şi 
obiectele sculptate în fildeş, de unde artiştii au preluat acest principiu“ - 
citat în ibidem, p.89. 

%5 Henri Bergson, Evoluția creatoare, în N. Bagdasar, V. Bogdan, 
C. Narly, Antologie filosofică. Filosofi străini, p. 547. 

„Dacă existența noastră s-ar compune din stări 
separate, spune Bergson, a căror sinteză ar avea-o de 
făcut un «eu» impasibil, nu ar exista pentru noi 
durată. Căci un eu care nu se schimbă nu durează, şi 
o stare psihologică la rândul ei, care rămâne identică 
cu sine însuşi atâta timp cât nu e înlocuită cu starea 
următoare nu durează nici ea'“234. 


Teoria kantiană face separația între forma şi materia 
cunoaşterii şi stabileşte o desfăşurare ireversibilă temporală 
a actului gândirii printr-o „juxtapunere spațială“ 25. Ceea ce 
se traduce prin faptul că avem de-a face cu aceleaşi acte ale 
conştiinţei, repetate la nesfârşit. Eroarea kKantiană, arată 
Bergson, se produce din pricina suprapunerii datelor 
spaţiale (definite prin simultaneitate) cu cele temporale 
(care sunt succesive). Însă, eroarea lui Bergson, de această 
dată, constă în faptul că atribuie un sens abuziv duratei, 


234 Ibidem, p. 549. Jacques Maritain distinge la Bergson durata ca 
timp concret; perceperea lucrurilor se face durând, iar existența devine 
conştientă de sine durând; durata este, în fine, „substanța tuturor 
lucrurilor“ - în Jaques Maritain, La philosophie bergsonienne. Etudes 
critique, deuxième édition revue et augmentée, Paris, Librairie Marcel 
Riviere, 1930, p. 7. Se poate contura la Bergson o a doua noțiune, de 
spațiu-timp: timpul (şi nu durata!) devine o reprezentare a elementelor 
interioare prin spațializare; numind impresiile şi sentimentele (deci 
trăirile ataşate afectivității), creăm cadrul unui spațiu, iar acest spațiu, 
conform lui Bergson, este cel pe care noi îl numim de fapt timp; 
traducerea propriilor experiențe nu se face prin timp, ci prin spațiul la 
care ne raportăm. V., pentru o succintă explicație, Jeanne Hersch, Mirarea 
filosofică, pp. 281-282. 

235 Henri Bergson, Eseu asupra datelor imediate ale conștiinței, 
traducere, studiu introductiv şi note de Horia Lazăr, Cluj-Napoca, 
Editura Dacia, 1993, p. 74. 

aceasta fiind dată de lucrurile ce durează (citeşte: rămân) şi 
deci de o creştere dimensională infinită a timpului, care este 
fără început şi fără sfârşit. Durata, ținând de reprezentare, 
de puterea de a te întoarce în urmă, de „a întârzia“, de „a 
dura“, suprimă inexorabila trecere a timpului?%. 

Imaginarul la Bergson este ataşat în egală măsură 
timpului şi memoriei, ceea ce, spune G. Durand, e o eroare, 
întrucât „memoria e cea care se resoarbe în funcția 
fantastică, şi nu invers“27. Memoria (superioară cunoaşterii) 
nu este supusă unei reguli cronologice, ci îşi apără dreptul 
la simultaneitatea temporală a imaginilor reprezentate. Pe 
de altă parte, memoria se opune timpului asemeni 
imaginarului, este o tentativă de eliberare de sub hegemonia 
sa, orânduindu-şi estetic amintirile?58. 


36 Si în teatrul aristotelic timpul se traduce ca durată; mai mult, 
respectă cu strictețe regula cronologiei evenimentelor proiectate într-un 
spaţiu bine delimitat. În filosofia românească interesant este cazul lui 
Constantin Rădulescu-Motru. Influențat de avântul psihologiei (de 
direcția lui William Stern), Rădulescu-Motru diferențiază: 1. timpul ca 
destin, subiectiv şi ireversibil (timpul vieții unei ființe umane, a unui 
popor etc.) şi 2. timpul ca instrument de măsură, rațional, obiectiv şi ciclic. 
Acesta din urmă este timpul în fața căruia rămânem spectatori, un timp 
„indiferent“ la subiectivitatea noastră - v. Constantin Rădulescu-Motru, 
Timp şi destin, cu un cuvânt înainte de N. Bagdasar şi o postfață de I. 
Frunzetti, Bucureşti, Editura Saeculum, 1996, pp. 29-31 şi 102-103. Cf. lon 
Ianoși, O istorie a filosofiei româneşti — în relația ei cu literatura, pp. 128-130. 

%7 Gilbert Durand, Structurile antropologice ale imaginarului, p. 
500. Argumentul pe care G. Durand îl aduce este experiența proustiană: 
„Crezând că reintegrează un timp pierdut, Proust a recreat o veşnicie 
regăsită“ - ibidem, p. 500. 

28 Cf. ibidem, pp. 501-502. 

Prin imaginarul scenic, memoria înseamnă 
salvgardare şi-i putem anticipa forța care cu obstinaţie se 
ridică împotriva morții. 

Insă, de undeva, se iveşte uitarea, ca dovadă a 
neascultării dintâi a ființei umane. 

SĂRBĂTOAREA NEBUNILOR 


Să ne întoarcem la Evul Mediu. 

Creştinătatea, pentru a-şi păstra dominaţia, se vede 
nevoită să asculte glasul mulțimii. lar acest glas îi cerea 
imperios dreptul de a se amuza, de a râde. După un prea 
plin an de rugăciuni şi de ascultare dată părinților, poporul 
îşi îndreaptă gândul spre distracţii şi libațiuni. Astfel iau 
naştere Sărbătorile nebunilor, „nişte saturnale deghizate în 
haine creştineşti“2%. lată cum descrie Ráth-Végh Istvan 
Sărbătoarea nebunilor - festa stultorum - din catedrala din 
Rheims: 


„În fața altarului se oficiază slujba, însă nu de către 
un preot obişnuit, ci de episcopul bufon (Episcopus 
stultus). Acesta este ales de către şi dintre diaconi şi 
ajutori de diaconi: de altfel, întreaga panoramă este 
organizată tot de ei. În timpul oficierii slujbei, 
pseudoepiscopul este îmbrăcat în odăjdii; împrejurul 
lui, însă, ce adunătură zăludă! Mutre mascate 
grotesc: tineri preoți oficianți în piele de lup, urs ori 
de la vreo altă jivină, ba de multe ori chiar numai în 
propria lor piele neacoperită; alte fețe bisericeşti îşi 
unduiesc şoldurile gătite în haine femeieşti, într-un 
cuvânt, o turmă de bărbaţi aiuriți de parcă-i cine ştie 


29 Ráth-Végh Istvan, Sărbătorile nebunilor, traducere de Doina 
Todoran, studiu introductiv de Mihaela Mîrţu, laşi, Institutul European, 
1998, p. 60. 

ce carnaval [...]. În general, deliciul petrecerii era 
satirizarea înaltului cler de către bufonul episcop“240. 


Aşadar Sărbătoarea nebunilor e legată de Saturnalii şi 
de carnaval. Încercând asimilarea ceremonialurilor păgâne, 
Sărbătorile nebunilor erau organizate în perioada cuprinsă 
între Crăciun şi Bobotează sau de lăsata-secului (Mardi- 
gras). Totuşi, biserica nu-şi îngăduia luxul de a aproba 
manifestări care îi contraziceau doctrina. Pentru înalții 
sacerdoți, Sărbătoarea nebunilor aparținea  marginalilor 
(noțiune care se conturează în termeni fermi în Evul Mediu). 
Spaţiul cuprindea, atât înăuntru cât şi în afară, două direcții 
contrare şi o dublă semnificaţie: 


„«centrul» însemna o viață socială organizată, viață 
comunitară bazată pe solidaritatea familială şi de 
grup; «marginea» înseamnă surghiuniţii, 
răufăcătorii, contestatarii, ereticii devianți“ 241. 


Sărbătoarea nebunilor era celebrată de clerul minor, de 
diaconi şi sub-diaconi (de aceea mai era denumită festum 
hypodiaconarum), iar aceştia foloseau ocazia Anului Nou, a 
Bobotezei sau a zilei pruncilor ucişi. La început, locul 
ceremonialului a fost cel din fața altarului, dar, spre sfârşitul 
Evului Mediu, Sărbătoarea nebunilor a fost alungată din 
biserică, continuându-şi existența în zilele de carnaval, 
pierzându-se în masa eterogenă a acestuia. Mascarea 


240 Ibidem, p. 60 

241 Bronislaw Geremek, Marginalul, în Jacques Le Goff (coord.), 
Omul medieval, p. 324. Interdicţia desfăşurării Sărbătorii nebunilor nu a fost 
dată doar de înalții bisericii, ci şi de instanțele judecătoreşti, aşa cum e 
cazul celei din 1552, în Franţa, care se sprijină pe o lege a Parlamentului 
din Dijon - cf. M. Bahtin, François Rabelais..., p. 88. 

participanţilor, libaţiunile, gesturile obscene şi textele 
liturgice transformate în predici acoperite cu licenţe aveau 
scopul de a degrada - pentru o clipă - simbolurile bisericii 
şi ale puterii şi de a sub-umaniza mulțimea, ceea ce-l face pe 
René Guénon să presupună, în mod greşit, o latură 
„funestă“, ba chiar „satanică“ a acestor sărbători? În fond, 
animalizarea din Sărbătoarea nebunilor urmează un acelaşi 
drum cu cel al Carnavalului, de parodiere a normelor 
instituite şi de reconfirmare a lor la sfârşitul ceremonialului. 
Comicul pe care-l produce este străin de comicul de contrast 
(definit de H.R. Jauss) şi mai aproape de cel grotesc (definit 
de Mihail Bahtin în Frangois Rabelais şi cultura populară în 
Evul Mediu şi în  Renaştere). Prin acesta din urmă, 
contemplatorul desfide ordinea încetățenită a lucrurilor, 
lăsându-se ghidat de principiul plăcerii şi al libertăţii 
absolute. Râsul, generalizat şi participativ, conferă, astfel, 
mulțimii sentimentul comuniunii eliberatoare. 

Evenimentul îşi are apărătorii ei. În sprijinul 
sărbătorii este adresată Facultăţii de teologie din Paris o 
scrisoare (Lettre circulaire) a prelaţilor Franţei (1444): 


„O asemenea diversiune este necesară, căci Nebunia, 
care este a doua natură pentru noi şi pare inerentă 
omului, poate astfel să se exprime măcar o dată pe 
an. Butoaiele cu vin explodează dacă din când în 
când nu le dăm cep, să iasă aerul. Noi, oamenii, 
suntem nişte butoaie prost îmbinate pe care vinul 
înțelepciunii le-ar face să explodeze, dacă vinul ar sta 
într-o constantă fermentație sub efectul pietăţii şi al 


242 René Gu6non, Simboluri ale ştiinţei sacre, traducere din 
franceză de Marcel Tolcea şi Sorina Şerbănescu, control ştiinţific al 
traducerii de Anca Manolescu, Bucureşti, Editura Humanitas, 1997, pp. 
148-152. 

fricii de Dumnezeu. Trebuie să-i dăm puţin drumul, 
ca să nu se strice. De aceea ne permitem tot felul de 
nebunii în anumite zile, cât să ne putem întoarce apoi 
plini de elan la slujirea lui Dumnezeu'“2%5. 


După oficierea liturghiei răsturnate, însoțită adeseori 
de scatologii, alaiul pornea pe străzile oraşului aruncând 
mulțimii, în locul binecuvântării, blasfemii şi injurii. 
Varianta cea mai populară a acestei sărbători a fost cea 
oficiată la începutul Anului Nou, dura o săptămână şi 
antrena întregul oraş; arsenalul de amenințări adresat de 
înalții bisericii (bulele papale, anatemele, excomunicările 
etc.) nu vor putea opri desfăşurarea sa anuală. 

Presupoziția bahtiană a carnavalului - şi implicit a 
Sărbătorii nebunilor - ca răspuns al culturii populare la 
cultura elitelor este amendabilă. Semnificația şi funcțiile 
Sărbătorii nebunilor sunt limpezi în scrisoarea adresată 
Facultăţii de teologie din Paris; putem spune că 
ceremonialul îşi găseşte explicația mai degrabă în defularea 
colectivă (apropiată de ceea ce se va înţelege mai târziu prin 
psihodramă moreniană). Din aceste „roluri de conservă“, 
cum le-ar fi numit Pirandello, persoana ludică şi eul micului 
diacon simte deflagraţia unui flux interior, căutând să 
spargă (pentru o clipă) aparențele. Departe de noi gândul de 
a considera ipocrită „masca“ ceremonialului liturgic. 
Credem că este vorba doar de o uzură provocată de 
repetiţia fără abatere, de-a lungul întregului an, a unui 
aceluiaşi ritual. Pentru că Sărbătoarea nebunilor ce altceva 


2% Citat în Jean Delumeau, Păcatul şi frica. Culpabilizarea în 
Occident (Secolele XIII-XVIII), vol. I, traducere de Ingrid Ilinca şi Cora 
Chiriac, laşi, Polirom, 1997, p. 151. 

propune dacă nu o inversare de roluri, o punere în comun a 
imaginarului mulțimii. 

Renaşterea va resimti, la rândul ei, nevoia de a coborî 
imaginarul în realitate. Astfel încât, la curțile aristocraților ia 
naştere un tip de reprezentaţie care amestecă muzica, 
poezia şi baletul: intermedio în Italia, ballet de cour în Franța, 
masque în Anglia, iar „una dintre caracteristicile lor era 
anularea liniei care îndeobşte îi separă pe spectatori de 
actori“244., În Italia, sărbătoarea înseamnă celebrarea 
idealurilor: misterele ce cuprindeau întregul oraş, 
mascaradele religioase şi profane numite „Trionfo“, 
serbările princiare şi Corpus Domini, carnavalul propriu-zis, 
toate subliniau viaţa trăită împreună”. 


24 Peter Burke, Curteanul, în Eugenio Garin (coord.), Omul 
Renaşterii, p. 136. 

245 Pentru detalii cu privire la sărbătoarea Renaşterii italiene, v. 
Jakob Burckhardt, Cultura Renaşterii în Italia, II, traducere de Nicolae 
Balotă şi Gheorghe Ciorogaru, prefață, tabele cronologice, note şi indici 
de Nicolae Balotă, Bucureşti, Editura Minerva, 2000, pp. 149-176. 

REALIZAREA TEATRALĂ 


În epoca clasică, atunci când se reia discuția privind 
vindecarea nebuniei, sunt disputate două tehnici 
terapeutice. Cea dintâi, trezirea, este o formă de raportare 
brutală sau lentă a smintitului la realitate - aici accentul este 
pus pe valorile raţiunii. Cea de-a doua se bazează pe 
principiul dizolvării barierei actor-spectator şi realizare 
teatrală. Carnavalul satisface criteriul omogenizării mulțimii 
şi, ca urmare, poate împlini norma realizării teatrale. 

Imaginarul, aşa cum l-am întâlnit la G. Durand, 
probând simultaneitatea spațio-temporală a lucrurilor 
imaginate, este sprijinul potrivit al acestei terapii. Pacientului 
i se acceptă nebunia, îi este aprobat delirul, căutându-se în 
paralel o includere neutră a unor elemente care aparțin 
realului. De această dată „realităţii îi aparține [...] puterea 
de a mima imaginea“24 şi de a substitui persuasiv imaginea 
deformată. Conflictul este absent, iar realizarea teatrală oferă 
doar imagini ale realului, imagini care pot fi temeiuri 
favorabile vindecării nebunului. Pentru punerea în practică 
a realizării teatrale, M. Foucault descrie două momente: 1. 
acceptarea discursului delirant ca discurs logic; 2. 
conducerea discursului delirant spre o confirmare a celui 
real. 


2% Pentru întreaga problematică a realizării teatrale, v. Michel 
Foucault, Istoria nebuniei în epoca clasică, traducere din franceză de Mircea 
Vasilescu, Bucureşti, Editura Humanitas, 1996, pp. 325-326. Aici, v. 
ibidem, p. 326. 

Într-o piesă-utopie a lui Richard Brome, The 
Antipodes (1640), tema teatrului în teatru este însoțită de cea a 
lumii răsturnate şi de ideea realizării teatrale. Lui Peregrine, 
un smintit obsedat de călătorii, îi este arătat spectacolul 
numit Lumea pe dos. lar ceea ce vede este o lume a 
antipozilor, în care faptele sunt de-a-ndoaselea, ori fără 
noimă. Peregrine - urcând pe scenă şi acceptând să 
guverneze ţara antipozilor, din dorința vie de a readuce 
lucrurile pe făgaşul lor natural - nu face decât să se 
autoproiecteze printre propriile bizarerii, pentru ca în final 
să aşeze în drepturile ei fireşti rațiunea. 

La fel, în Îmblânzirea scorpiei (1593/4), Shakespeare îl 
transformă pe Petruchio într-o ființă oglindă, reflectând 
neîndemânarea,  cusurul şi  proastele obiceiuri ale 
Katharinei. Desigur, funcţia oglinzii este esenţială în 
realizarea teatrală. Dedublarea, reproducerea fidelă ori 
caricaturală sunt frecvent întâlnite. Ea apare şi în Comedia 
erorilor de Shakespeare, într-un dialog între cei doi Dromio: 


„Imi pare că oglindă-mi eşti, nu frate“. 


În La Comedie des comédiens (1635), George de Scudery 
foloseşte un decor real pentru spaţiul de joc; actorilor, 
împărțiți în spectatori şi actori, li se pretinde o dedublare: să 
introducă iluzia în joc şi jocul în real - un schimb infinit de 
tensiuni între aparență şi teatralitate, demn de un 
Pirandello. În prolog, unul dintre personaje rosteşte: 


247 W. Shakespeare, Comedia erorilor, în Opere complete, vol. II, 
traduceri de Ion Frunzetti şi Dan Duţescu..., Bucureşti, Editura Univers, 
1983, p. 148. 

„Nu ştiu ce fel de extravaganţă este astăzi aceea a 
prietenilor mei, dar ea e atât de mare încât sunt 
obligat să cred că o vrajă le ia mințile, şi cel mai rău 
lucru e că ei încearcă să ne facă şi pe noi să ne 
pierdem capul, ca şi pe voi. Vor să mă convingă că 
nu sunt într-un teatru, că aici este oraşul Lyon, acolo 
e o ospătărie şi dincoace un Jeu de Paume, în care nişte 
Actori care nu suntem noi şi totuşi suntem 
interpreteză o Pastorală“248. 


Această suprimare a  barierei presupuse între 
spectatori şi actori pare a se fi transmis în viața cotidiană a 
curtenilor. In Anglia, urmând cu strictețe regulile fixate de 
courtesy-books, devenise dificilă separarea manierei 
(adevărate gestici rituale) de aşa-numita auto-dramatizare. 
Însăşi regina Elisabeta se simte trădată când Sir Walter 
Raleigh, după un şir nesfârşit de flirturi cu suverana sa, se 
căsătoreşte în secret cu Elisabeth Trockmorton, fapt ce o va 
face să afirme: 


„Vă spun că noi, principii, stăm mereu pe o scenă “249, 


Aceste „jocuri smintite“, cum a numit Inocenţiu al 
III-lea, în 1210, Sărbătorile nebunilor, eliberau (e adevărat, 
pentru puțin timp) spaţiul interior al bisericii de prea plinul 
evlaviei unui întreg an scurs, lăsând libere dansurile (chiar 
obscene) şi cântecele profane: „ritualul sacru pare a 
pretinde, ca o contrapartidă necesară, imaginea propriei sale 


248 Citat în Michel Foucault, Istoria nebuniei în epoca clasică, p. 46. 
249 Cf. Peter Burke, Curteanul, în Eugenio Garin (coord.), Omul 
Renaşterii, p. 136. 

deriziuni“?50, fără a încerca vreodată să suprime sfârşitul 
mascaradei şi întoarcerea la practica tradițională. Dansurile 
Sărbătorii nebunilor au fost prezente, încă în Evul Mediu, în 
biserică, însoțind predicile de pomenire ale celor morți. Ele 
se regăsesc, mai apoi, în moralități. 


20 Maurice Lever, Le sceptre et la marotte. Histoire des Fous de 
Cour, Paris, Fazard, 1983, p. 17. 

NAŞTEREA BUFONULUI 


Una dintre lucrările cu o covârşitoare influență 
asupra mentalității Renaşterii a fost Corabia nebunilor, scrisă 
în 1494 de un laic, Sébastian Brant (1458-1520), şi devenită 
operă de largă popularitate în secolul al XVI-lea. 
Supranumit Titio, S. Brant a fost favoritul împăratului 
Maximilian I, care-l numeşte consilier imperial. Principala 
sa operă, Corabia nebunilor, cunoaşte o primă ediţie în limba 
germană (Narrenschiff), apoi ediţii latineşti şi franceze. În 
1497, Jacques Locher, discipolul lui Brandt, oferă versiunea 
latină, reeditată la Bâle, Strasbourg, Nuremberg şi 
Reutlinger, iar Pierre Riviere o publică în ediţie franceză. În 
1549, Jean Agricola o oferă tiparului cu titlul Le Miroire des 
Fous. Josse Badius, în 1496, publică o a doua traducere 
latină, modificată şi augmentată, cu titlul: Seb. Brantii Navis 
stultifera à Jodoco Badio Ascensio, vario carminum genere 
illustrata. Josse Badius (1461/2-1535), unul dintre cei mai 
prolifici tipografi şi umanişti belgieni (care îşi ia numele de 
Ascensius!) vulgarizase cultura latină, fiind acuzat de 
Erasmus că ar poseda cunoştinţe incomplete; oricum, 
tipăreşte Corabia nebunilor, la care adaugă un comentariu, 
Navis Stultarum, care, adresându-se mai cu seamă femeilor, 
este tradus în franceză. Lucrarea are un ecou larg în epocă. 
Thomas Murner (1475-?1533), călugăr franciscan, doctor în 
teologie şi drept, şi unul dintre adversarii ardenţi ai lui 
Luther, publică Narren Beschwerung, id est: Exorcismum 
stultorum (1518), unde deplânge nebuniile şi sminteala 

omenească; lucrarea a fost tradusă în latină de Jean Flitner, 
iar Pierre Baardt o copiază fără a mărturisi sursa. Louise 
Labe (1526-1566), cunoscută ca la Belle Cordiere, înzestrată cu 
un chip plăcut şi o voce armonioasă, scrie un soi de dramă, 
Débat de la folie et de L'amour. Symphorien Champier (1471- 
1537/9), supranumit Camperius sau Campegius, studiase 
ştiinţele umaniste şi medicina, devenind un înflăcărat 
moralist; în 1502 îi apare Nef des princes et des batailles de 
Nobless, iar în 1503 publică, la Lyon, Nef des dames vertueuses, 
o apologie adusă iubirii şi o discuţie despre platonism. Se 
resimt aici influențe din Marsilio Ficino (1433-1499), 
maestru al şcolii „platoniciene“ de la Florența?!. Două 
lucrări ale lui Jacob Van Oestvoren, Nef de santé şi Blauwe 
Schute (1413), se găsesc în preajma temei noastre. Giacomo 
Affinati, în Lumea pe dos (1602) vorbeşte despre păcatele 
lumii, iar Baltazar Gracián în Criticón (1651), lucrare 
pesimistă şi barocă, înfăţişează minciuna şi lipsa de măsură 
care au pus stăpânire pe oameni, într-un prezent decăzut şi 
descurajant (doar că, la acest autor, dezamăgirea provocată 
de social îi lasă individului libertatea unei interiorități 
potențatoare a personalității). 

S. Brant caută sursele nebuniei, care, la acesta, se 
confundă cu păcatul. lar păcatul major este îndepărtarea de 
credință, rațiunea fiind singura ce deschide drumul spre 
Dumnezeu. Pe frontispiciul ediţiei franceze din 1499 se află 
o invitaţie la lectură, „deoarece în această corabie care este 
poarta şi cheia sănătăţii, fiecare dintre cei ce vor poate să 
vadă virtutea şi viciul“. 


251 Cf. Biographie universelle, ancienne et moderne, Paris, 1812, vol. 
5, pp. 498-499; vol. 23, pp. 17-18; vol. 30, pp. 450; Dictionnaire des lettre 
françaises. La seisieme siècle, poublie sous la direction de Georges Grentes, 
Paris, Artheme Fayard, pp. 71-72, 165-166. 

Corabia nebunilor - echivalent al vieții, al societății şi 
al lumii - a lui S. Brant, plăteşte în esență un mic tribut 
fanteziei. În secolul al XV-lea, corăbiile pline cu nebuni, 
plutind de la un țărm la altul, deveniseră un loc comun. 
Rătăciţii erau scoşi din oraş, prin mijlocirea navelor şi 
lepădaţi pe țărmuri străine. Această corabie, ce aparține 
fluviilor Renaniei, va deveni un simbol a cărui putere de 
seducţie o va folosi din plin Renaşterea: 


„Şi se prea poate, scrie M. Foucault, ca aceste corăbii, 
care au obsedat imaginaţia întregii Renaşteri 
timpurii, să fi fost nave de pelerinaj, nave în mod 
deschis simbolice, cu smintiți aflați în căutarea 
rațiunii 252, 


Pe de altă parte, se poate stabili o apropiere între 
Corabia nebunilor şi o sărbătoare ritualică, cea închinată lui 
Isis. Corabia zeiței sapienţiale era lansată în mare, la 
echinocțiul de primăvară, fiind purtată de vânturi spre 
locuri neştiute. Ea înseamnă şi aici, mijloc de purgare a 
cetății de răul adunat de-a lungul unui an. 

Cea dintâi ediţie a lucrării lui S. Brant (1494) este 
însoțită de marginalii, xilogravuri semnate de Albrecht 
Dürer (1471-1528). Pentru pictorul şi gravorul german, 
imaginea nebunului era legată de cea pe care a întâlnit-o în 
sărbătorile de carnaval (Schembartlauf), copil fiind, în oraşul 
său natal, Nuremberg?%. Gravurile lui A. Dürer sunt mesaje 


232 M. Foucault, Istoria nebuniei în epoca clasică, p. 14. 

23 La 10 februarie 1521 notează în jurnalul său că la carnaval 
văzuse „multe măşti ciudate“, ceea ce nu poate decât să ne sugereze 
imensa diversitate a acestor obiecte în epocă. Un artist cu un imaginar 
populat asiduu de figuri terifiante, ar fi fost greu de surprins cu falsele 
„feţe“ - v. Albrecht Dürer, Jurnalul călătoriei în Țările de Jos, introducere, 

subliminale, care demască declinul umanității. Totuşi, este 
necesar să operăm o distincţie între nebunia carnavalului şi 
cea prezentă în Corabia nebunilor: cea dintâi, am arătat-o, este 
o formă parodică de negare a normei, stă sub semnul 
comicului şi, deci, devine act al reconfirmării regulilor. Cea 
de-a doua, proprie lucrării lui S. Brant, dar, în egală măsură, 
majorității scriitorilor Renaşterii, este văzută ca alienare 
morală şi religioasă, pericolul fiind înmulțirea peste măsură 
a celor cuprinşi de insanitate. De altfel, la sfârşitul secolului 
al XV-lea, nebunia se supune principiului: Stultorum 
numerus infinitus est (Numărul nebunilor este infinit)?5%. 

Într-o gravură, aparținând  Corporaţiei nebunilor 
(Schelmenzunft) din 1512, se poate vedea un nebun ce poartă 
într-un prosop nebuni în miniatură, pe care-i seamănă pe 
câmp. Aşadar, nebunia nu este doar produsul unui joc al 
naturii (al lui Dumnezeu), ci un „dat“ care poate fi 
„cultivat“; se poate vorbi de semnele unei posibile 
contagiuni, în spatele căreia se găseşte lipsa credinţei, 
Anticristul. Lucrurile vor evolua, desigur, şi vor ajunge 
chiar la o răsturnare a sensului nebuniei. 

Corabia nebunilor păstrează încă accepţia pe care i-o 
dă Evul Mediu: nebunia este acel rău pe care nu putem 
decât să-l purgăm ori să-l abandonăm. 

Călătoria în sine şi apa sunt elemente ce ţin de 
Purgatoriu. Nava, care-şi poartă detracaţii pe valuri ce 
încearcă parcă să-i înghită, este asemeni unui vis coşmaresc. 
Iar apa este cea peste care pluteşte aerul mântuirii, făcându- 
ne să ne aducem aminte de începutul Genezei: 


traducere şi note de Gheorghe Szekely, Bucureşti, Editura Meridiane, 
1990, p. 36. 
254 Cf. M. Foucault, Istoria nebuniei în epoca clasică, p. 42. 

„Pământul era pustiu şi gol; peste fața adâncului de 
ape era întuneric şi Duhul lui Dumnezeu se mişca pe 
deasupra apelor“2%5. 


Fărădelegile lumii sunt însă atât de mari încât şansa 
salvării este mică: 


„Nu-i de mirare, ne spune S. Brant, dacă Dumnezeu, 
în fața unor astfel de jigniri, ar face lumea să se 
năruie. Cerul ar putea să se surpe ori să zboare în 
țăndări, atât de mari sunt blasfemiile. Ofensa este 
atât de mare încât se etalează pretutindeni“25. 


Trecutul este singurul care ne oferă modelul unei 
vieți îngăduite de Dumnezeu. Pe atunci (timp mitic, 
adeseori!), suveranii erau „plini de inteligență şi cu o 
experiență bogată. În acea epocă, scandalul şi ofensa îşi 
găseau pedeapsa, iar pacea se întindea şi domnea în 
lume“2%. Este o aceeaşi privire pe care Saturnaliile şi-o 
îndreptau spre Vârsta de Aur. Lumea e răsturnată, iar 
virtuțile sunt amintiri. S. Brant se dezice de carnaval, de 
menirea sărbătorilor fără măsură, opuse legii divine. 
Culpabilizând lumea pe dos, aruncă anatema pe savanții şi 
prelații vremii. Teama sa ia dimensiuni apocaliptice: 


„Ideea potrivit căreia carnavalul este făcut pentru 
distracții este născocirea diavolului sau a nebuniei 
[...] Tichia cu clopoței aduce nelinişti şi chin, nicicum 
tihna“ 25%. 


25 Geneza, 1:2. 

256 Citat în Jean Delumeau, Păcatul şi frica, vol. I, p. 141. 
257 Ibidem, p. 145. 

258 Ibidem, p. 153. 

Corabia nebunilor, ca loc care adună păcatele unei 
întregi umanităţi, o vom reîntâlni la Hyeronymus Bosch 
(1450-1516), alături de alte opere satirice ale sale, de 
inspirație populară. Cu o mare putere în condensarea şi 
găsirea unui sens al imaginilor sale fantastice, Bosch se 
anunţă ca un „spirit funambulesc“2% care nu se sfieşte să 
pună degetul pe rana bisericii ce-şi părăsise rostul spiritual. 
Fantasticul său este al celei dintâi naşteri şi nicidecum 
produsul unei prelucrări de tip cultural. Resurse îi sunt 
propriile construcții imaginative. „Nebunii“ săi îşi asumă 
lucid starea, de unde coerenţa şi logica cu care tablourile îşi 
întâmpină privitorul. Nebunia la Bosch părăseşte 
dimensiunea incredibilului, fiind asimilată unei alte stări de 
a fi a umanului. Fantasticul său este real pentru că este 
imaginat?%0. Pe corabie, nebunii îşi caută şansa mântuirii 
colective. Întotdeauna există la Bosch o fabulă, rostită cu 
gândul de a implica simţurile privitorului. Acest apel la 
experiența, morala şi moravurile noastre, ne obligă să re- 
cunoaştem în jur (şi în noi înşine) fabulosul, exorbitantul, 
fața ascunsă - adică o altfel de lume pe dos. Tabloul Cele 
şapte păcate (Mânia, Avariția, Invidia, Trufia, Desfrâul, Lenea, 
Lăcomia), probabil printre primele creații ale sale, este 
compus pe coordonatele cercului; fapt semnificativ, fiind 
limpede intenția pictorului de a simboliza lumea. În 
Vindecarea nebuniei atrage atenţia jocul spiritualizat pe care îl 
aduce cu sine decodarea imaginilor, tensiunea izvorâtă din 
chiar pasivitatea grupului care asistă la extragerea pietrei 


29 Elie Faure, Histoire de l'art, vol. II, etablissement du texte et 
dossier critique par Martine Vhatelain-Courtois, Paris, Denoel, 1987, p. 
229. 

260 Cf. Marian Tarangul, Bosch, Bucureşti, Editura Meridiane, 
1974, p. 6. 

„vinovate“ de dementa pacientului. Nebunia este, în acelaşi 
timp, a celui care acceptă supliciul, cât şi a chirurgului- 
şarlatan şi a Femeii-Inţelepciune, pasivă la cumplita 
intervenție. 

Tema vindecării nebuniei a fost preluată de Pieter 
Brueghel cel Bătrân (1525/8-1569) în Vrăjitoarea din 
Malleghem. Câteva din operele sale sunt inspirate de cultura 
populară şi de carnaval. În Lupta dintre Carnaval şi Post 
(unde este evidentă influența lui Bosch), în viermuiala 
oraşului găsim acele întâmplări care aşează față în față 
eliberarea totală a sărbătorii populare şi restricțiile postului 
şi ale penitenței. Într-una dintre stampe, Temperantia, 
nebunul, pe o scenă de bâlci, îşi roteşte marota spre actori, 
acuzându-i de toate păcatele, iar Elcka (Fiecare), oglinda în 
care se priveşte nebunul, este obiectul multiplicării infinite. 
Jean Delumeau vorbeşte în Păcatul şi frica de dubla negaţie 
şi de relansarea temei toți = nimeni?!: culpa e, din nou, 
comună, doar că, prin numirea tuturor, nimeni nu-şi asumă 
păcatul. În legenda stampei stă scris: 


„Fiecare (Nemo non) îşi urmăreşte întotdeauna 
propriul interes. În tot ce întreprinde, fiecare se caută 
pe sine. Cu orice ocazie, fiecare aspiră la câştig. Unul 
trage de partea sa, iar celălalt de a lui. Toţi au o 
singură dorinţă: de posesiune“262. 


Chiar dacă intenţia lui Erasmus nu a fost aceea de a 
ofensa sau de a scandaliza, cartea sa, Elogiul nebuniei (1511), 
dedicată prietenului său Thomas Morus, nu va face pe plac 
multor însemnați ai vremii. Elogiul nebuniei este o 


261 Cf. Jean Delumeau, Păcatul şi frica, vol. I, p. 156. 
262 Citat în ibidem, vol. I, p. 156. 

„declamaţie“ în care nebunia joacă mai multe roluri: e când 
exuberanta juvenilă, când păcatul neascultării, când joaca 
(ce aminteşte de întreg spectrul sărbătorilor carnavalizate), 
când renunţarea la rațiune pentru a întâlni mila divină. Să 
ne amintim că între opțiunile Vechiului şi Noului Testament, 
neînțelegerea este vădită în acest sens. 

Sensul pozitiv al nebuniei va fi asimilat prin 
creştinism. După Isaia, prostul, smintitul va profera 
„nebunii, şi inima lui gândeşte rău, ca să lucreze în chip 
nelegiuit, şi să spună neadevăruri împotriva Domnului, ca 
să lase lihnit sufletul celui flămând, şi să ia băutura celui 
însetat“26%. Pentru creştin, cel care vrea să devină înţelept 
trebuie să accepte că e nebun în fața lumii: 


„Căci înțelepciunea lumii acesteia e nebunie înaintea 
lui Dumnezeu“ 264. 


Omul, între rațiune şi patimă, descoperă în jurul său 
nebunia generalizată. În secolul cartezian, Pascal spune că 
„oamenii sunt atât de imperios nebuni că ar însemna să fii 
nebun, printr-o altă întorsătură a nebuniei, să nu fi 
nebun“265. În secolul al XVI-lea se produce o schimbare de 
optică, lucrurile fiind văzute prin dialectica rațiune-nebunie. 

După un secol de la apariţia Elogiului, nebunul cu 
suflet curat, rătăcit într-o lume maculată, reapare prin Don 
Quijote. Maria Teresa León redă undeva, aforistic, un dialog 
purtat între Miguel de Cervantes Saavedra şi sora sa, 
Andrea: 


265 Isaia, 32:6. 

264 1 Corinteni, 3:19. 

25 Blaise Pascal, Cugetări, ediția Brunschvicg, traducere de Maria 
şi Cezar Ivănescu, Oradea, Editura AICN, 1998, p. 312. 

„ —- O carte? Duci cu tine o carte ca să faci avere în 
capitală? Eşti nebun, frate dragă! 

- Nu ale mele sunt nebuniile, ci ale lui don Quijote 
de La Mancha. E o nebunie care caută să pună 
judecata deasupra puterii, dreptatea deasupra 
nedreptății, dreptul. ..“266, 


Este o încercare de a reinstaura ordinea după rigorile 
lumii în care trăieşti. Cu Don Quijote, nebunia se dezlănțuie 
printr-un răsfăț al imaginarului, rațiunea regăsindu-şi locul 
doar prin moarte. Printre epitafurile scrise lui Don Quijote, 
cel al lui Samsón Cerrasco o explică: 


„Om cu suflet drept şi bun, 

Lumii fost-a sperietoare. 

Şi rămas-a-n veci atare 

Cum zicalele o spun: «Mort cuminte, viu nebun»“ 257, 


Tema nebuniei a obsedat aproape întreaga istorie a 
omenirii; plasarea ei, după mentalitatea vremii, în lumea 
celor buni şi a celor răi, a celor drepți şi a celor înşelători, a 
fost mereu şi mereu schimbată. In fond, modul în care sunt 
priviți, e doar în funcție de drumul pe care ceilalți se găsesc. 
Damasippus din Satirele lui Horaţiu, „răsfățatul lui Mercur“, 
cum era poreclit de negustorii din bâlciuri, îi vorbeşte 
autorului de întâlnirea sa cu Stertinius, care-l opreşte să se 
sinucidă şi care-i spune: 


26 Maria Teresa León, Cuvânt înainte, în Cervantes, Don Quijote 
de la Mancha, traducere de Ion Frunzetti şi Edgar Papu, cu un cuvânt 
înainte de Maria Teresa León, postfața de Ovidiu Drimba, Bucureşti, 
Editura pentru literatură universală, 1965, p. 40. 

267 Cervantes, Don Quijote de la Mancha, p. 1305. 

„Să vedem mai întâi ce înseamnă a fi nebun? De ai fi 
numai tu nebun, nici n-aş mai încerca să te împiedec 
să-ți faci, voiniceşte, felul [...] lată acum de ce-s 
nebuni ca şi tine cei ce te fac nebun. Rătăcind într-o 
pădure din cărarea dreaptă, unii drumeți apucă la 
stânga, alții la dreapta; greşeala e aceeaşi; se arată în 
chipuri felurite“368. 


În  ceremonialurile  carnavalizate, nebunia era 
adaptată ludicului şi parodiei; demența era, de cele mai 
multe ori, mimată şi îngroşată până la dimensiuni ale 
grotescului. În viața oraşului, însă, destinul nebunului 
oscilează între toleranță, instituționalizare, excludere şi 
suprimare (fiindu-i, în acest caz, inoculate funcții expiatorii). 
Chiar şi atunci când i se îngăduie să rămână în oraş, este un 
marginal. Curios este faptul că această aruncare a sa în afară 
are ca efect doar nuanțarea (parodică!) a neputinței umane 
de a trage o linie de demarcație între contrarii de orice 
natură ar fi ele (fizice, metafizice etc.) şi doar în mod 
voluntar este apreciat ca rezultat al unei trasgresiuni 
neurotice. Adeseori, scrie M. Foucault, „excluderea trebuie 
să-l îngrădească; dacă nu poate şi nu trebuie să aibă altă 
închisoare decât pragul însuşi, este reținut în locul de 
trecere. Este pus în interioritatea exteriorului şi invers“ 26%. 
Spaţiul ocupat de nebun este întotdeauna altul decât cel 
destinat rațiunii. 

Imaginea nebunului (ori cea a bufonului cu care se 
identifică) primeşte o lumină favorabilă prin chipul lui Isus 
răstignit de soldaţii lui Pilat. Crist are „în faza ultimă a 


2 Horațiu, Satire şi epistole, [Adaptare de] E. Lovinescu, 
Bucureşti, Editura „Ancora“, [19...], satira III, pp. 69-70. 
269 Michel Foucault, Istoria nebuniei în epoca clasică, p. 16. 

încarnării sale, trăsăturile inocentului, ale bufonului fără 
voie, care provoacă rânjetul populației“270. Chipul său va fi 
proiectat în chipul clovnesc al lumii contemporane (v., de 
exemplu, clovnii lui Beckett). Având această imagine a lui 
Isus, a înţeleptului-nebun, Biserica se va simți datoare să 
manifeste înțelegere față de o întreagă categorie a 
detracaţilor, unii dintre ei fiind dați drept mărturisitori ai 
adevărului divin, ceea ce ne aminteşte de condiţia 
privilegiată a nebunului în unele societăți arhaice. Doar 
Vechiul testament - am văzut - traduce nebunia ca încălcare 
a legii mozaice. 

Chipul lui Isus este adus, mai aproape de noi, în 
lumea circului de Georges Rouault (1871-1958), printr-un 
expresionism dramatic. Pictorul francez este poate creatorul 
care a înțeles cel mai bine rolul ascendenţei metafizice a 
bufonului. Poporul adunat în jurul crucii lui Isus, negându-l 
pe Mântuitor, se neagă pe sine. Râsul în fața bufonului 
înseamnă animalizarea acestuia, dar şi autoflagelare. Şi, 
încă, poate fi semnul participării eului la viața lumii 
ascunse. Comicul a devenit parte a sacrului şi, prin el, 
nebunului nu i se poate refuza mântuirea. Râsul aparține 
unui început şi unui sfârşit. „Râsul ritual, spune M. Bahtin, 
reacționa la crizele din viața soarelui (solstițiile), la crizele 
din viața divinității, din viața lumii şi a omului (râsul la 
înmormântări) 21. Să pomenim şi „râsul pascal“ (risus 
pascalis), element carnavalesc desfăşurat ca semn al 
încheierii zilelor de post. 

Corabia nebunilor nu pluteşte întâmplător pe ape 
agitate. Smintiţii sunt aruncați spre locuri străine, pe 
drumuri de ape. Ei trebuie să închidă un cerc în care 


270 Maurice Lever, Le sceptre et la marotte, p. 23. 
271 Mihail Bahtin, Problemele poeticii lui Dostoievski, p. 175. 

rațiunea să nu fie parazitată, aşa cum vedem în finalul 
Elogiului nebuniei, unde Erasmus îşi invită, ca într-o horă, 
toți nebunii. lar în creațiile lui Bosch (dar şi la Brueghel şi 
Dürer), am văzut, nebunia a fost ascunsă în spatele 
fantasticului şi a viziunilor onirice. 

Alături de povestiri, moralitățile Evului Mediu preiau 
tema nebuniei. În miracolele secolelor XII-XIII, acţiunea se 
rezumă la o ordine încălcată de nelegiuiți şi reinstaurată 
prin intervenţia divină. În moralități, însă, tema nebuniei şi 
elementul bufon sunt aproape absente. Misterele (proprii 
secolului al XV-lea) - laudate spirituale şi devozione în 
Ombria, sacra rappresentazione în Toscana - rostite în latină şi 
italiană, conservă un subiect comun (cel mai adesea, biblic) 
anunțat de un înger ce apare pe scenă la începutul 
reprezentaţiei, pentru ca în final, printr-o licenza, să 
rostească morala. Misterele erau întrerupte cu intermezzo, 
când pe scenă intrau personaje alegorice (Evul Mediu 
fusese, nu-i aşa, secolul alegoriei!), care parodiau subiectul 
grav. Cu timpul, aceste interludii îşi câştigă autonomia. 
Explicaţia vine din nevoia actorilor de a-şi păstra spectatorii, 
prea curând plictisiți de lucrurile serioase rostite în 
spectacol. Interludiile erau bine primite de public, întrucât 
actorii foloseau dialectul, jargonul şi chiar cuvinte şi gesturi 
triviale, care erau departe de a surprinde în epocă şi care 
căutau să creeze o stare de veselie generală. Spectatorii se 
amuzau pe seama personoajelor din intermezzo şi îşi păstrau 
răbdarea pentru acțiunea gravă a spectacolului propriu-zis. 

Apoi, sotia şi farsa vor folosi din plin imaginea 
nebunului şi a prostului. Într-una din aşa numitele passions 
(drame semi-liturgice), Jeu d'Adam, există deja intermedii 
comice cu scene de pantomimă, tributare ritualurilor 
precreştine, semne ale apariției lui Arlechino. În Wakefield 
Mystery Plays (1576), apare Mak, „primul bufon al teatrului 

englez“272, personaj comic care încearcă să-şi înşele tovarăşii 
(fură o oaie), în final fiind iertat prin glasul îngerilor. În 
misterele germane apare  Anticrist, popularitatea 
continuându-i existența în farsele de carnaval. 

Elementul comic (şi, împreună cu acesta, cel bufon) 
este favorabil farsei medievale. La început, pe la 1400, farsa a 
apărut ca interludiu comic între părțile unui Mistere de saint 
Fiacre?%, drama fiind amestecată cu amuzamente. Mai 
târziu, farsa devine creaţie independentă. De mică 
amploare, în comparaţie cu comedia, parodiază, grosier şi 
cu un limbaj vulgar, obiceiurile spectatorilor, în marea lor 
majoritate țărani şi mici burghezi. Crudă şi cinică, farsa nu- 
şi găseşte ţinta în spiritele cizelate, ci în simțămintele 
rudimentare: 


„Nici un ideal, nici o preocupare morală: multe 
înşelătorii, şicane, şiretenii, grosolănii, trădări şi 
certuri; femeia şi călugărul sunt ocărâți, burghezul 
apare hrăpăreţ şi viclean; țăranul, brutal. Nici un fel 
de visare, nici urmă de sentiment, foarte rar - 
spirit“ 274. 


272 Ileana Berlogea, Teatrul medieval european, p. 76. 

25 Cf. Paul Zumtor, Încercare de poetică medievală, traducere şi 
prefață de Maria Carpov, Bucureşti, Editura Univers, 1983, p. 557. 

274 A. Périer, Notice, în La farce de Maître Pathelin, texte modernisé 
avec des notes et un appendice par Mle A. Périer, Paris, Librairie Hatier, 
1947, pp. 3-4. V. şi Le théâtre comique au Moyen Age, textes et traductions 
avec un Notice historique et litteraire... par Jean Frappier et A.-M. 
Gossart, Paris, Librairie Larousse, 1935; La comedie au XVI-e siècle, avec 
une Notice biographique... par Mle Mouflard, Paris, Librairie Larousse, 
1948. 

Capodopera genului este Farsa maestrului Pathelin 
(1461/9), al cărui autor a rămas necunoscut (piesa a fost 
creată în cadrul faimoasei asociaţii Les Cornards). 

Farsa a fost mereu destinată reprezentaţiei: în afara 
scenei, în absența gestului actorului, replicile farsei sunt 
golite de suportul lor: comicul. Farsele, întâlnite în 
Fastnachtspiel-ul secolului al XV-lea, îşi au creatori diferiți. 
Dintre ei se remarcă Hans Folz, cu Jocul despre regele Solomon 
şi Markolf care crează personajul Markolf, un bufon care îşi 
asumă libertatea de a lua totul în râs, chiar şi judecata 
regelui275. 

În moralități şi sotii, nebunii produc o răsturnare a 
lucrurilor plină de haz. La condamnation du Banquet 
(Condamnarea  Banchetului), compusă de Nicolas de La 
Chesnaye, aduce pe scenă 39 personaje alegorice. Nebunul 
se iveşte în chip de italian la ospăț, de unde se naşte comicul 
de limbaj, prin stâlcirea cuvintelor franțuzeşti. Condamnarea 
banchetului este mărturia alegorică a „acestui adevăr banal 
că trebuie să mâncăm pentru a trăi şi nicidecum de a trăi 
pentru a mânca“2/€. Mesajul sotiei este direct, cu descifrare 
la prima mână. Deghizarea nebunilor din moralități este 
reluată în sotie, îmbogățindu-se însă cu un larg spectru 
bufon. Sotia dispare la mijlocul secolului al XVI-lea, dar nu 
înainte de a lăsa o capodoperă: Jeu de Prince des Sotz (Piesă 
despre Prințul proştilor)?7. In farse şi sotii, nebunul ia rolul 
celui care rosteşte adevărul, echidistanța față de lume 
lăsându-i o mare libertate în răsturnarea succesivă a 
rolurilor pe care şi le asumă. 


275 Cf. Ileana Berlogea, Teatrul medieval european, p. 134. 
276 R. Bossnat, citat în Le théâtre comique au Moyen Age, p. 117. 
277 Cf. Ileana Berlogea, Teatrul medieval european, pp. 118-119. 

Să nu-i uităm pe goliarzii medievali, intelectuali 
nomazi ce-şi câştigau existența din scamatorii; prezența lor 
este semnificativă în secolul al XII-lea şi al XIII-lea, în Franța 
şi Germania, criticând ordinea socială şi biserica. Aceştia se 
considerau a fi urmaşii episcopului legendar Golias, 
personaj care îşi câştigase faima de desfrânat. Printre 
documentele adunate de Heineccius (1681-1741) se găseşte o 
ordonanţă prin care „este interzis episcopilor, abaţilor şi 
starețelor de a deține cupluri de câini, şoimi, creți, 
farsori“2%8. 

M. Foucault numeşte două forme ale nebuniei în 
epoca clasică: 1. cea care se raportează la rațiune şi care 
conduce spre reflectare reciprocă şi 2. nebunia ca formă a 
rațiunii?7?. Nu putem trece peste „figurile“ nebuniei descrise 
de filosoful francez: 1. nebunia prin identificare romanescă (v. 
Cervantes); 2. nebunia trufiei goale (modelul nebunului e 
propria sa imagine); 3. nebunia dreptei pedepse (culpa, 
înțeleasă ca nebunie, distruge liniştea interioară - v. Lady 
Macbeth); nebunia pasiunii disperate (pasajul de fugă al iubirii 
înşelate - v. Ofelia, Regele Lear etc.)2%. 

În spaţiul extraeuropean, farsa este larg răspândită în 
reprezentații. Diego de Durán, în Histoire des Indes scrie 
despre şcolile de dans şi amuzament din Mexicul 
prehispanic, menţionând celebrarea unor sărbători pe care 
le numeşte „farse, intermedii şi cânturi foarte vesele“: 


„Există un dans al bătrânilor, în care erau folosite 
măşti caraghioase de bătrâni cocoşaţi, amuzante şi 


2% Citat în Paul Moreau, Fous et bouffons. Étude physiologique, 
psychologique et historique, Paris, Librairie J.-B. Baillire et fils, 1885, pp. 
59-60. 

27 Michel Foucault, Istoria nebuniei în epoca clasică, pp. 41-43. 

280 Ibidem, pp. 34-35. 

ideale pentru divertisment. Deasemeni, exista un 
dans şi un cântec al farsorilor, unde era introdus un 
bufon care se prefăcea că întelege contrariul a ceea ce 
stăpânul său îi ordona“?®t, 


Printre „magicieni şi saltimbanci“ exista teuquiquizti, 
adică „cel care dansează şi face să apară zeii“2%2; acesta 
folosea figurine cu ajutorul cărora oferea spectacole în 
locurile publice sau la curțile palatelor. De asemeni exista 
motetequi, un soi de scamator care crea iluzia că s-ar fi 
mutilat, pentru a se înfățişa, la urmă, întreg spectatorilor. 
Bufonul, în lumea nahuatl (civilizație a Mexicului central 
care cuprinde perioada dintre epoca toltecă şi cea aztecă), 
folosea măşti, într-o succesiune de declamații, amestecând 
comicul, grotescul şi reflexia profundă?5. În India, un imens 
succes îl aveau acrobaţii, iluzioniştii şi mimii-dansatori; 
aceştia din urmă practicau un demi-joc, în care doar o 
jumătate a corpului era mişcată, cealaltă rămânând imobilă. 
În Japonia, în aşa-numitele sarugaku, sunt asimilați 
acrobaţilor, dansatorilor pe sârmă, jonglerilor, interpreţilor 
de farse etc. 

Sotia şi farsa impun cu strălucire personajul bufon, 
astfel încât îl vom întâni în curând atât în reprezentațiile 
populare, în teatrul de bâlci, în curțile palatelor, cât şi în 
piesele teatrului cult. 

Mimul în antichitatea romană desemna fie 
interpretul, fie un gen apropiat comediei (oricum, era 
departe de reprezentațiile mute din vremurile recente). Este 
necesar să se facă distincție între mim şi pantomimă. Mimul 


281 Citat în Histoire des spectacles, pp. 64-65. 
282 Ibidem, p. 65. 
283 Cf. ibidem, p. 66. 

actor purta o mască, sau avea fața acoperită cu frunze de 
cimbrişor sau acantă, iar pe cap avea aşezată o coroană din 
iederă şi toporaşi?%. Interpretând diferite roluri, îşi folosea 
în mare măsură corpul; dialogul său gestual era purtat cu 
parteneri invizibili: 


„El se exprimă prin degetele sale, ceea ce presupune 
un cod familiar al publicului şi al actorilor“2855. 


De cele mai multe ori, mimul antic improviza roluri 
cu încărcătură obscenă. Atunci când muzica şi incantațiile 
însoțeau un text vorbit lua naştere o mimodramă. 

Mimul îndeplinea adeseori rolul de bufon al regelui. 
La Atena şi Roma, în timpul meselor, erau aduşi aşa-numiţii 
gelotopoioi (cei care stârnesc râsul). 

Agilitatea şi capacitatea mimului de a trece cu 
uşurinţă în stări emoționale diferite, îi vor continua 
existenţa în Evul Mediu sub alte nume: histriones, saltatores, 
bufones, gladiatores, joculatores, jongleurs, ministres, scoromohi 
etc.?36 lată ce va scrie, în 1313, Thomas de Chabham, episcop 
de Salisbury, cu privire la jongleri: 


„Unii îşi schimbă înfăţişarea şi forma corpului lor cu 
ajutorul unor dansuri şi mişcări necuviincioase. Fie 


284 Cf. Geneviève Allard, Pierre Lefort, Le masque, p. 42. 

2835 Lucien Dubech, Histoire générale illustrée du théâtre, vol. II, p. 
177. V. şi Régine Pernoud, Le théâtre romain, în Histoire des spectacles, p. 
545; Ion Zamfirescu, Istoria universală a teatrului, I, pp. 232-236; Ileana 
Berlogea, Istoria teatrului universal, I, pp. 121-122; Ion Marin Sadoveanu, 
Scrieri, VI, text ales, stabilit, note şi comentarii de I. Oprişan, Bucureşti, 
Editura Minerva, 1980, pp. 20-40. 

286 Cf. Ileana Berlogea, Teatrul medieval european, Bucureşti, 
Editura Meridiane, 1970, pp. 12-15. 

că se dezbracă fără ruşine, fie că-şi pun măşti 
îngrozitoare... Există şi alți histrioni care se 
comportă în mod condamnabil. Nu au locuinţe şi 
umblă pe la casele nobililor spunând lucruri josnice 
şi ruşinoase despre cei absenţi... Există însă a treia 
categorie de histrioni care au instrumente muzicale 
pentru a distra pe oameni. Şi ei, la rândul lor, se 
împart în două: unii frecventează hanurile şi 
adunările necuviincioase, cântând cântece lipsite de 
morală. Există însă şi alții, denumiți joculatores, care 
cântă faptele de vitejie ale nobililor şi viețile sfinților, 
consolându-i pe oameni de durerile lor“2%7. 


Aşadar, în Evul Mediu, mimul devine un nomad, se 
exprimă acolo unde i se oferă libertatea de a se manifesta. 
Profită de serbările populare şi religioase, de carnavaluri şi 
bâlciuri, fiind numit când menestrel sau jongler, când 
iluzionist sau dansator. 

Masca utilizată în pantomimă, diferită de cea a 
mimului, avea buzele închise, iar trăsăturile erau calme şi 
deosebit de frumoase. La Diderot pantomima va avea un 
caracter literar, autorul propunând printr-o „canava“ 
gestica unei declamații. Între pantomimă şi commedia 
dell'arte se pot face apropieri în măsura în care ne aruncăm 
privirea asupra primei perioade a aşezării trupelor de actori 
italieni la curtea lui Charles al IX-lea: exprimarea „mută“ 
era pentru ei o necesitate (nu cunoşteau limba franceză) şi 
nu avea o rațiune artistică. În Franţa, trupele italiene au fost 
exilate pe malul stâng al Senei de către Ludovic al XIV-lea, 
permițându-li-se să dea doar reprezentații fără cuvinte. 
Pantomima îşi continuă existența până în zilele noastre. 


287 Citat în ibidem, p. 15. 

Nu putem trece mai departe fără a face un scurt salt 
în timp şi a-i numi pe Michel Bertrand (cunoscut ca 
Dansatorul pe sârmă), Pierre Saqui şi Bobino, figuri ilustre 
ale începutului de secol al XIX-lea, care, la Paris, prezintă 
spectacole de pantomimă. Jean-Louis Barrault va concepe 
pantomima de stil (purificarea teatrului prin reducerea la 
maxim a mişcărilor şi folosirea vorbirii doar în condiții strict 
precizate). Acesta dă naştere „mimului corporal“ şi 
formează împreună cu Marcel Marceau, în spectacolul 
Baptist, la teatrul Marigny, cuplul Pierrot-Arlequin. Singur, 
Marcel Marceau, în 1947, creează celebrul personaj Bip 
(măscăriciul serbărilor de cartier, apropiat, într-o oarecare 
măsură, de personajul tradițional Pierrot; Marcel Marceau 
fondează, în 1978, la Paris, o şcoală de mimi). Etienne 
Decroux va aprecia că „minimum de gesturi corespunde 
unui maxim de expresie“2, fapt pe deplin recunoscut la 
Barrault. După o pantomimă narativă, dezvoltată în secolul 
al XIX-lea, spre sfârşitul anilor '60 se produce reteatralizarea 
interpretării artiştilor-mimi. În spectacolele din a doua 
jumătate a secolului al XX-lea, mimul are o evoluţie 
discontinuă, acordând muzica, textul, jongleriile etc. Living- 
Theatre, Bread and Puppet şi Peter Schuman, cu ale sale 
păpuşi supradimensionate (prin care căuta o reîntoarcere la 
ceremonialul sacru), San Francisco Mime Troupe (unde erau 
folosite măştile commediei dell'arte) sau spectacolele lui 
Robert Wilson, propun mimul ca simbol al unor 
metamorfoze ontice sugerate prin gest şi mişcare. 


25 Marcel Marceau va fonda, în 1978, la Paris, o şcoală de mimi. 
28 Tristan Rémy, Le mime, în Histoire des spectacles, pp. 1516-1517. 

Măscăriciul şi prostul, alături de picaro - prelungiri 
ale unor figuri pe care le-am întânit şi în antichitate - 
„creează în jurul lor microuniversuri speciale“? şi, spune 
Mihail Bahtin, se definesc prin: 1. relația organică (la care nu 
va renunța decât, probabil, bufonul romantic) cu 
spectacolele piețelor publice, cu carnavalul şi mascarada; 2. 
prezenţa lor are un sens figurat, disimularea fiind condiția 
lor de a fi şi 3. „existența lor este reflectarea unei alte 
existențe“291. Aceste figuri descriu poziția 
autorului/ autorilor față de viață. Măscăriciul este reflectare 
a realităţii şi, în aceeaşi măsură, este în afara realității. Râsul 
lui este parodic, dar şi auto-parodic; râde de ceilalți dar şi de 
propria lui mască: 


„Figurile măscăriciului şi prostului oferă o mare 
libertate: libertatea de a nu înţelege, de a încurca, de 
a maimuţări, de a hiperboliza viața; libertatea de a 
vorbi parodiind, de a nu fi exact, de a nu fi tu însuți; 
libertatea de a trece viața prin cronotopul 
intermediar al estradelor teatrale, de a înfățişa viața 
ca o comedie şi pe oameni ca actori; libertatea de a 
smulge măştile altora; libertatea de a înjura şi de a 
profera vorbe de ocară (aproape rituale); în sfârşit, 
libertatea de a face de domeniul public viața 
particulară, cu ascunzişurile ei cele mai intime'“2%. 


Măscăriciul se interpretează pe sine şi, ieşind în afara 
propriei existenţe, se teatralizează. Dacă exhibarea este 
condiția actorului, măscăriciul este actorul în stare pură. 


2% Mihail Bahtin, Probleme de literatură şi estetică, p. 380. 
21 Ibidem, p. 381. 
2% Ibidem, p. 384. 


132 


Moşul-măscărici din jocurile populare româneşti, diferit de 
măscăriciul de profesie întâlnit pe scenele teatrelor de bâlci 
(în secolele XVII-XIX), este imaginea paiaței înțelepte; 
proveniența sa populară aminteşte, în egală măsură, de 
spectacolele cu Irozii, de Jocul Păpuşarilor şi de masca 
populară; cu timpul, acesta este influențat de bufonii 
curților boiereşti şi de actori ambulanți. Intermediile, 
momentele de veselie, elaborate cu un umor gros, adeseori 
trivial, în Occisio Gregorii in Moldavia Vodae tragedice expressa, 
piesă scrisă pentru „fărşangul“ (carnavalul) din 1778/9, pot 
fi reperate ca fiind cele dintâi semne ale influențelor 
măscăriciului popular în dramaturgia românească?*. Barbul 
Văcărescu, vânzătorul țării, de Iordache Golescu, este cea 
dintâi piesă autohtonă în care îşi face prezența măscăriciul, 
având rolul de a ridiculiza abuzurile autorității şi de a lega, 
într-o manieră veselă, cele şapte „perdele“ ale piesei. Pentru 
Măscăriciul lui Iordache Golescu, moravurile curții 
domneşti sunt nebunii. Logofătul Belu, lăudându-se cu 
intrigile puse la cale, primeşte răspunsul Măscăriciului: 


„Să laudă nebunul în nelegiuirile sale“2%4. 


In întreaga sa istorie, avatarurile bufonului au 
încercat să-i submineze acestuia existența. Va trece mult 


2% Cf. Occisio Gregorii in Moldavia Vodae tragedice expressa, ediție 
îngrijită, studiu introductiv şi note de Lucian Drimba, Cluj-Napoca, 
Editura Dacia, 1983. Pentru paternitatea piesei v. şi articolul nostru, 
Câteva precizări asupra piesei „Occisio Gregorii...“, în Biblioteca şi cercetarea, 
XIX, Cluj-Napoca, Biblioteca Academiei Române, 1995. 

24 Jordache Golescu, Barbul Văcărescu, vânzătorul țării, în Primii 
noştri dramaturgi, ediţie îngrijită şi dosar de Alexandru Niculescu, 
antologie, studiu introductiv şi note biobibliografice de Florin Tornea, 
Bucureşti, E.S.P.L.A., 1960, p. 23. 

până când lumea să-l accepte ca model existențial. Jonglerul 
de la Notre-Dame (Le jongleur de Notre-Dame), o povestire- 
devoțiune din secolul al XIII-lea; a fost culeasă de călugărul 
Gautier de Coincy şi reprezintă o mărturie simbolică a celor 
afirmate: un sărman jongler, ajuns într-o abație în care 
călugării compun versuri, cântă şi pictează în cinstea Mariei, 
într-o zi, rămâne singur în capelă, în fața statuii Fecioarei. Şi 
pentru că, biet ignorant, nu ştie altfel, începe să danseze şi 
să facă acrobaţii - iată devoțiunea sa! Statuia se întrupează 
şi, înconjurându-l alături de îngeri, îi şterge jonglerului 
sudoarea, iar în ziua în care îşi sfârşeşte zilele, Fecioara şi 
îngerii îi conduc sufletul spre Paradis. Povestirea a fost 
preluată, astăzi, de Paulo Coelho, în Alchimistul: 


„Maica Domnului, cu pruncul Isus în braţe, s-a 
hotărât să coboare pe Pământ şi să viziteze o 
mânăstire. Plini de mândrie, toți călugării au format 
un şir lung, fiecare prezentându-se în fața Fecioarei, 
pentru a-i aduce omagiul său. Unul a declamat 
poeme frumoase, altul i-a arătat anluminurile ce le 
făcuse pentru Biblie, un al treilea a recitat numele 
tuturor sfinților. Şi tot aşa, călugăr după călugăr, ei 
au omagiat pe Maica Domnului şi pe Pruncul Isus. 
Ultimul din şir, cel mai umil din mânăstire, nu 
studiase niciodată textele savante ale epocii. Părinții 
lui fuseseră oameni simpli, care lucrau într-un vechi 
circ din împrejurimi, şi tot cel învățaseră era să 
arunce mingi în aer şi să facă vreo câteva scamatorii. 
Când i-a venit rândul, ceilalți au vrut să pună capăt 
omagiilor, fiindcă fostul scamator nu avea nimic 
important de spus şi chiar putea să strice imaginea 
mânăstirii. Dar în adâncul inimii şi el simțea o 

imensă nevoie să dăruiască ceva lui Isus şi Sfintei 
Fecioare. 

Ruşinat, simțind privirea mustrătoare a confraţilor, a 
scos din buzunar câteva portocale şi a început să le 
arunce în aer, făcând jonglerii, singurul lucru la care 
se pricepea. 

Abia în momentul acela Pruncul Isus a zâmbit şi a 
început să bată din palme în brațele Maicii 
Domnului. lar Fecioara Lui i-a întins Pruncul, 
lăsându-l să-L strângă la piept“2%. 


În Evul Mediu, curțile nobiliare erau într-un 
permanent du-te-vino între domenii. Teatrul, urmând 
îndeaproape tipul de organizare al seniorilor, este şi el 
itinerant. În Renaştere se dezvoltă viața de curte cu sărbători 
şi mascarade, astfel încât carnavalul popular scade în 
intensitate, iar sărbători cum sunt cele ale nebunilor vor 
dispărea în curând. Curțile regale medievale şi cele ale 
Renaşterii vor deţine bufoni (joculator domini regis) după o 
uzanţă care pare a fi mai mult decât atât. La curtea regilor 
exista privilegiul acordat anumitor familii de a furniza 
bufoni; astfel, luau naştere adevărate dinastii ale nebunilor 
de curte. Într-o scrisoare a lui Charles al V-lea, e specificată 
cererea de a i se trimite un alt bufon, în urma morții celui pe 
care-l deținuse până atunci: 


„Charles, rege al Franţei prin voia lui Dumnezeu, 
către supuşii lor, primarii şi magistrații binevoitoarei 
cetăți Troyes, mântuire şi credință. Să afle sus- 


25 Paulo Coelho, Alchimistul, cu o prefață a autorului, traducere 
din limba portugheză de Micaela Ghiţescu, ediţia a Il-a, Bucureşti, 
Editura Nemira, 1998, pp. 10-11. 

numiții domni că Thevenin, bufonul nostru, tocmai a 
trecut din astă lume în cea de dincolo. Bunul D-zeu 
vrea să aibă lângă Sine sufletul lui care nicicând nu s- 
a abătut de la însărcinarea şi slujba sa pe lângă 
Domnia noastră, ba chiar nu voi să moară fără vreo 
poznă ori şotie nostimă de-a meseriei sale. De aceea 
am poruncit să i se ridice marmură funerară, 
înfățişându-l pe sus numitul domn printr-un epitaf 
încrustat. 

De aici înainte, devreme ce prin moartea acestuia 
slujba bufonului a rămas liberă, am poruncit şi 
poruncim burghezilor şi țăranilor din binevoitorul 
nostru oraş Troyes să consimtă prin dreptul pe care 
l-am dobândit de-a lungul anilor, să ne împrumute 
un bufon din cetatea lor pentru a desfăta pe 
maiestatea noastră şi pe nobilii palatului nostru. 
Făcând întocmai, ei se vor supune privilegiilor 
noastre regale şi, drept răsplată, sus-numiţii 
burghezi şi țărani vor rămâne pentru totdeauna 
credincioşii şi îndrăgiții noştri supuşi. Toate acestea 
se cer împlinite fără nici o amânare sau întârziere; 
căci voim ca slujba amintită să nu rămână prea mult 
timp vacantă. 

În palatul nostru din Paris, la 14 ianuarie de la 
întruparea anului 1372“2%. 


Semnele distincte ale bufonului erau gluga cu urechi 
de măgar şi, mai cu seamă, marota, „echivalentul derizoriu 
al sceptrului“27. Culorile bufonului sunt galbenul şi 
verdele. Timpul a modificat semnificația cromatică, însă, în 


2% Paul Moreau, Fous et Bouffons, pp. 180-181. 
27 Maurice Lever, Le sceptre et la marotte, p. 53. 

Evul Mediu, galbenul era culoarea purtată de evrei şi de 
prostituate şi era semnul josniciei; iar verdele desemna 
ruina. Uneori era adăugat roşul, ca semn al grotescului. 
Bufonul devenise, astfel, umbra cinică a regelui. 

Regele şi bufonul formau antipozii lumii. Între mărire 
şi decădere, sclipire şi ignoranță, putere şi derizoriu, cei doi 
se reflectă într-un joc al vieții şi al morţii. Glumele 
bufonului, însă, nu atentau sub nici o formă la autoritatea 
suveranului şi asta pentru că smintitul care rostea grav 
lucruri de nimic şi se amuza pe seama faptelor grave, era 
membru al unei curți din care nu făcea parte. Nebunul a fost 
inclus fără a-i fi fost suspendată excluderea. A existat într-un 
spaţiu căruia nu-i aparținea şi a fost transformat într-o 
specie subumană de pe poziția căruia adevărul putea fi 
rostit cu glas puternic. Prezenţa sa (diformitatea fizică şi 
reacțiile aberante, oricât adevăr ar ascunde) provoacă râsul 
mulțimii; şi, fiind un proscris generic, îi este declinată 
responsabilitatea. Uneori, acest bufon nu se va mărgini a fi 
replica răsturnată a stăpânului, ci, pas cu pas, cel care îi ia 
locul, neutralizându-l în ceea ce are resurgent ființa umană: 
spiritul ei. 

Oricât de rizibil se dovedeşte a fi, bufonul impune 
imaginea caricaturală a regelui. lar marota pe care o 
întrebuințează este dublul nebunului, „propria sa imagine 
în miniatură; ea pune nebunul en abyme, ea este nebunul 
nebunului, oglinda sa şi reflexul său“2%. M. Lever indică 
atât originea falică a marotei (phallus-ul, simbolul puterii şi 
al fecundității, era purtat în ceremonialurile dionisiace), cât 
şi deviația din numele Mariei - Sfânta Fecioară, păpuşă a 
secolului al XV-lea. 


29% Ibidem, p. 54. 

În Franța, de-a lungul a mai multor secole, erau 
folosiți nebuni în ceremoniile publice. Aceşti bufoni 
municipali erau puşi în fruntea cortegiului, făcând glume 
(adeseori vulgare) şi distrând mulțimea. Însă tradiția 
bufonului este îndepărtată. În cartea lui Samuel se vorbeşte 
deja de existența nebunilor la curtea regelui Achiş2%. În 
Ramayana, prinţesa Sita deținea un bufon. 

Bufonul poate fi recunoscut în personajul Joha, la 
arabi, sau în Nasr-ed-Din Hodja, la turci. Bufonul regelui 
Solomon, Marcolf, este cunoscut la englezi. Un alt bufon 
mitic bine cunoscut este Till Eulenspiegel, în Germania. 

La Atena şi Roma, aretalogus era acel filosof comic 
care stârnea râsul mulțimii prin replici anapoda. Mimul, 
cum am văzut, distra mulțimea chiar şi în situaţii funebre. 
La toate curțile Romei şi Atenei antice se aflau bufoni. Cei 
din Syracusa erau numiți Dionysocolaces (Paraziții lui 
Dionysos). Filip al V-lea este cel care, în 1316, anul urcării 
sale pe tron, îi acordă bufonului de curte un statut 
administrativ, plătindu-l pentru buna dispoziţie pe care o 
aduce curtenilor*%. Relaţia rege-bufon este aceea pe care, 
mai târziu, o vom regăsi în comedia clasică între stăpân şi 
servitor. În mic, şi aici este resimțită aparenta dominație a 
regelui, însă recunoaşterea stăpânului este (chiar dacă 
pentru o clipă) simulată - de aici ia naştere efectul comic. 

De cele mai multe ori bufonii se constituiau în 
asociații sau confrerii, urmând modelul castelor suverane 
(cu regulamente adeseori rigide). Limbajul bufonilor 
regăsiți în aceste comunități nu-şi pierde originaritatea, el 
doar se metamorfozează, se teatralizează. Fără a fi o figură 


29 V, 1 Samuel, 21, 14-15. 
500 Cf. Maurice Lever, Le sceptre et la marotte, pp. 108-114, 133- 
134. Pentru o istorie a celor mai celebri nebuni de curte, v. pp. 181-214. 


138 


de stil, teatralizarea a însemnat chiar veriga de legătură 
între asociaţie şi teatrul profan, aşa cum a fost cazul unei 
asociații de la Basoche. 

Probabil cea mai vestită confrerie a secolului al XV- 
lea a fost Companie de la Mere-Folle (Asociația Mamei-Nebune) 
din Dijon, supranumită Infanterie dijonnaise. A fost înființată 
de Engelbert de Cleves, iar faima asociației l-a determinat 
pe Henri Bourbon-Condé să-şi ceară înscrierea în 1636, 
alături de cei peste 500 de „nebuni“ (majoritatea nobili şi 
mari burghezi). Emblema asociaţiei reprezenta o femeie 
purtând tichia cu clopoței şi ținând în mână marota. 
Drapelul, pe care figura Mama-Nebună, era arborat în zilele 
de Carnaval. Nebunia îşi trăieşte, odată cu asociaţiile 
„Zurliilor“ (cum îi numeşte Ráth-Végh Istvan pe membrii 
săi) clipele de glorie; devine „instituție“ care pretinde şi 
primeşte onorurile cetății. 


Din galeria personajelor care amintesc de imaginea 
bufonului, dar şi a mimului antic, Arlechino este cel care a 
suferit o neîncetată evoluţie (fiind aproape imposibilă 
fixarea sa în „tipurile fixe“ ale personajelor commediei 
dell'arte), fără a-şi risipi vreo clipă tainica veselie 
melancolică, agilitatea, grația şi suplețea. 

Majoritatea cercetătorilor îi fixează originea în Evul 
Mediu. O. Driesen vorbeşte de Herlekin, diavol apărut în 
cultura populară medievală%!. Asupra originii infernale a 
lui Arlechino va reveni şi Pierre-Louis Duchartre în prefața 
la Le recueil Fossard*?. Lui Alichino, pomenit în Infernul lui 


301 Cf. Tereza Jaroszewska, L'Influence de la comédie italienne du 
XVI- siècle en France, Wroclaw, Wydawnictwo, Polskiej Akademii Nauk, 
1983, p. 68. 

302 Le recueil Fossard, présenté par Agne Beijer, suivi des 
Compositions de rhétorique de M. Don Arlequin, présentées par P.-L. 

Dante, nu i se poate refuza o asemenea descendență. În 
secolul al XI-lea este menţionată prezența unor cortegii 
fantastice, numite familia Herlequini*%, iar în secolul al XII- 
lea personajul este „pigmentat“ cu particularități comice. 
Mai mult, mercurial, Arlechino va apărea în mascaradele 
charivari şi diableries, depăşind stadiul imaginarului infernal. 
ÎI vom regăsi în Arrest prononcé en chausses rouges par Maistre 
Harlequin (1585), unde prezidează o curte arlechinescă?®, În 
a doua jumătate a secolului al XVII-lea, grație celui care îl 
încarnează - Domenico Biancolelli (Domenique) - Arlechino 
devine unul dintre personajele des întâlnite în 
reprezentațiile teatrale. În timpul lui Domenique, Hôtel de 
Bourgogne era numit „teatrul lui Molière şi al lui 
Arlechino“. Conform lui Brenner, în secolul următor, este 
întâlnit în peste 160 piese (este personaj favorit în comediile 
lui Marivaux). Tommaso Visentini (supranumit Thomassin) 
fusese cel dintâi Arlechin al teatrului nou italian: 


„Mim foarte expresiv, excela în scenele patetice care 
atrăgeau spectatorii sensibili ai secolului al XVIII- 
lea“305, 


După dispariția lui Carlin -succesorul lui Thomassin 
-, Arlechino este adoptat de teatrul de bulevard şi în 
pantomimă. Constant apare în spectacolele teatrelor de 
bâlci, pentru care ajunge să reprezinte un simbol, precum şi 


Duchartre, édition augmentée et précédée de Vive et revive la Commedia 
dell'Arte, nuvelle étude de P.-L. Duchartre, Paris, Librairie Théâtrale, 
1981, p. 5. 

303 Tereza Jaroszewska, L'Influence de la comédie italienne du XVI-e 
siècle en France, p. 68. 

304 Ibidem, pp. 70-71. 

305 Ibidem, p. 72. 

în teatrul de marionete; în mascaradele populare va face 
corp comun cu nebunul. De altfel, de-a lungul întregului 
secol al XVIII-lea, bufoneriile erau asociate lui Arlechino. 
Încărcătura negativă e rar întâlnită. Totuşi, Rousseau va 
scrie în Emil sau despre educație: 


„Arlechinii noştri de orice soi imită frumosul pentru 
a-l degrada, pentru a-l reda ridicol“. 


Teresa Jaroszewska găseşte 13 derivate franțuzeşti 
ale personajului Arlechino: Arleguinade (bufoneria sau piesa 
bufonă care îl are în centru pe Arlechino); Arlequinage; 
Arlequine (adj. fem.); Arlequine (subst. fem.); Arlequiner (a 
imita un Arlechin); Arlequine (a orna în diverse culori); 
Arlequinerie (familia lui Arlechino); Arlechinesque; Arlequinet 
(mic  Arlechin); Arle[ilquiniana (culegere de anecdote 
datorate lui Dominique - 1694); Arlequinique; Arlequinisme; 
Arlequiques0t. 

Incepând cu a doua jumătate a secolului al XVI-lea, 
odată cu decadența comediei erudite, atinge apogeul 
commedia dell'arte. Majoritatea exegeţilor leagă commedia 
dell'arte de mimul antic; o formă rudimentară a acestei 
comedii (jucate de actori profesionişti), o întâlnim deja către 
1520, când Angelo Beolco (1502-1542) - supranumit 
Ruzzante (Nebunul) - adept al „naturalului“, alcătuieşte o 
trupă de actori semiprofesionişti, oferind spectacole cu 
măşti şi bufonerii. Aflându-ne în epoca de glorie a actorului, 
textul dramaturgic însemna mai nimic, reprezentațiile 
folosindu-se de canavale (adică subiecte cu acțiune neutră) şi 
de improvizații. Prin personajele sale, dar mai ales prin 
Arlechino, commedia dell'arte nu este o simplă farsă grosieră, 


306 Cf. ibidem, pp. 84-88. 

ci un mod de a degrada „geometria“ formelor finite şi a 
căuta secretul efigiilor în permanentă schimbare. 

Măştile utilizate în commedia dell'arte amintesc de 
măştile sărbătorilor de carnaval, fiind confecționate din 
piele întinsă pe o formă, construindu-se, astfel, pentru 
majoritatea eroilor săi, personajele tip. Masca este aici o 
aplicare a principiului  anamorfozei:  neexprimând 
sentimente certe, expresia feței este mereu alta, după locul 
din care este privită. Masca reprezentativă pentru Arlechino 
este cea cu spâncene groase, barba neîngrijită şi ochi de 
jăratec. 

Arlechino este, fără îndoială, cel mai cunoscut zanni 
(servitorul): 


„Caracterul său este un amestec de ignoranță, de 
naivitate, de spirit, de prostie şi graţie: este o specie 
de om în stadiu de proiect, este un copil mare [...]; 
rolul său este acela al unui valet răbdător, fidel, 
credul, gurmand, mereu îndrăgostit şi mereu intrat 
în încurcătură pentru stăpânul său sau pentru sine, 
cel care se mâhneşte şi se consolează cu uşurinţa 
unui copil şi pentru care durerea este tot atât de 
amuzantă ca şi bucuria“ 307. 


Vocaţia lui Arlechino este aceea de regizor-bufon. 
Aşează lucrurile după un rost bine chibzuit şi, desigur, 
aduce intriga sub pălăria comicului; jocul e pentru el, în 
aceeaşi măsură, joacă şi întâmplare gravă. Evoluând, va 
deveni spiritul critic al vieții sociale şi politice, al moralei 
dubitative. Arlechino nu se îndepărtează de realitate (se va 


37 Jean-François Marmontel, citat în Tereza Jaroszewska, 
L'Influence de la comedie italienne du XVI-e siècle en France, p. 67. 

metamorfoza, mai târziu, în Pierrot). Dimpotrivă, simțurile 
sale sunt mereu treze la primele semne ale noului. Doar că, 
oglinzile în care se proiectează nu sunt plane, ci „concave“. 
Fără a avea o trăsătură distinctă, este recunoscut prin 
amestecul de calități şi târe pe care şi le afirmă cu naivitate, 
prin libertatea interpretării şi dezinvoltura limbajului. 
„Cameleon“ printre comici, el acceptă râsul mulțimii, 
pentru că tot hazul se îndreaptă, neştiut, spre cei care-l 
privesc. 

Cuprins 


„Schimbă-te!“ 


Teatrul - povestea unei faceri 
Theatrum mundi 

Bâlciul - spaţiul ironiei 
Circus mundi 

Efectul comic 

Masca: dincolo şi dincoace de lume 
Lumea răsturnată 

Virtuţi ale imaginarului 
Sărbătoarea nebunilor 
Realizarea teatrală 

Naşterea bufonului 


